Upcoming Regional Festivals Of India In 2018 - Malayalam Nativeplanet\n»ഈ വർഷം രാജ്യത്ത് നടക്കാനിരിക്കുന്ന പ്രധാന ആഘോഷങ്ങൾ\nലോകത്തുള്ള എല്ലാ രാജ്യക്കാർക്കുമുണ്ട് പല തരത്തിലുള്ള ആഘോഷങ്ങൾ. രാജ്യത്തിന്റെ മാത്രം എന്നവകാശപ്പെടാൻ പറ്റുന്ന പല സാംസ്കാരികവും കലാപരവുമായ ആശയങ്ങൾ ചേർന്നുകിടക്കുന്ന ഇത്തരം ആഘോഷങ്ങൾ നമ്മുടെ രാജ്യത്തെ സംബന്ധിച്ചെടുത്തോളവും നിരവധിയാണ്. പ്രത്യേകിച്ച് വ്യത്യസ്ത ഭാഷകളിലും ദേശകളിലുമായി കഴിയുന്ന ഒരുപാട് സമൂഹങ്ങളും സംസ്‌കാരങ്ങളും സംസ്ഥാനങ്ങളുമുള്ള നമ്മുടെ രാജ്യത്ത് ഇത്തരം ആഘോഷങ്ങൾക്ക് യാതൊരു പഞ്ഞവുമില്ല.\nനമ്മുടെ രാജ്യത്തുള്ള ഇത്തരം ആഘോഷങ്ങളിലേക്ക് ഒന്ന് കണ്ണുതിരിച്ചാൽ മാത്രം മതി നമുക്ക് മനസ്സിലാകും എന്തുമാത്രം ഈ വിഭാഗത്തിലാണ് നമുക്ക് കാണാനും കണ്ടെത്താനുമുണ്ട് എന്നത്. ഇത്തരം ആഘോഷങ്ങളും മറ്റും ഇഷ്ടമുള്ള ആളുകളെ സംബന്ധിച്ചെടുത്തോളം ഏറെ ഉപകാരമാകും എന്ന് കരുതുന്ന 2018ൽ വരാനിരിക്കുന്ന ചില ആഘോഷങ്ങളെ കുറിച്ചാണ് പറയാൻ പോകുന്നത്. പലപ്പോഴും വെറും ആഘോഷത്തിൽ പങ്കെടുക്കുക എന്നത് മാത്രമാകാതെ ഒരു നാടിന്റെ സംസ്കാരം, അവിടത്തെ ആളുകളുടെ ജീവിത രീതി, അവരുമായുള്ള ഇടപെടലുകൾ തുടങ്ങി എല്ലാ അർത്ഥത്തിലും നമുക്ക് ഇടപെടാൻ സാധിക്കുന്നതാണ് ഈ ആഘോഷങ്ങൾ. ഇവിടെ അത്തരത്തിൽ പ്രധാനപ്പെട്ട വരാനിരിക്കുന്ന6ആഘോഷങ്ങളെ പരിചയപ്പെടുത്തുകയാണ്...\nജൂൺ 23നും 23നുമായി ജമ്മു കശ്മീരിൽ നടക്കുന്ന ഒരു ആഘോഷമാണിത്. മതപരമായി ഏറെ പ്രാധാന്യമുള്ള ഒരു ആഘോഷം കൂടിയാണിത്. ബുദ്ധമതവുമായി ബന്ധപ്പെട്ടതാണ് ഇത്. ബുദ്ധമത നേതാവുംടിബറ്റ് താന്ത്രിക് ബുദ്ധിസത്തിന്റെ സ്ഥാപകനും കൂടിയായ പത്മസംഭവ എന്ന ആചാര്യന്റെ ഓർമയിലാണ് ഇത് നടത്തപ്പെടുന്നത്. ബുദ്ധമത ആചാരങ്ങളും സംസ്കാരവും പഠിക്കാൻ ഏറ്റവും നല്ലൊരു സൗകര്യം കൂടിയാണ് ഈ ആഘോഷത്തിൽ പങ്കെടുക്കാൻ കഴിയുക എന്നത്. ഈ ആഘോഷത്തിൽ ഏറെ പ്രശസ്തമായ ഒന്നാണ് ബുദ്ധസന്യാസിമാരും അവിടത്തെ ആളുകളും ചേർന്ന് നടത്തുന്ന മുഖമൂടി നൃത്തം.\nലെയിലാണ് ഈ ആഘോഷം നടത്തപ്പെടുന്നത്. ഏറെ പ്രശസ്തമായ ഒരു തദ്ദേശ ആഘോഷം എന്ന നിലയിൽ വളരെ വലിയ രീതിയിലാണ് ഈ ഉത്സവം ഓരോ വർഷവും നടത്തപ്പെടുന്നത്. ലേഹ്, ലഡാക്ക് എന്നിവിടങ്ങളിൽ നിന്നുള്ള ആയിരക്കണക്കിന് ആളുകളാണ് ഈ ആഘോഷത്തിൽ പങ്കെടുക്കാനായി വർഷം തോറും ഇവിടെ എത്തുന്നത്. ഫെസ്റ്റിവൽ കണ്ട് അവിടത്തെ സംസ്കാരവും മറ്റും ആസ്വദിക്കാം എന്നതിനോടൊപ്പം തന്നെ സ്ഥലത്തെ മറ്റു പ്രധാന വിനോദസഞ്ചാര കേന്ദ്രങ്ങൾ കൂടെ നിങ്ങൾക്ക് സന്ദർശിക്കാം.\nപൂരി രാഥ് യാത്ര\nരാജ്യത്തെ തന്നെ ഏറ്റവും വലിയ മതപരമായ ആഘോഷങ്ങളിൽ ഒന്നാണ് പൂരി രഥ് യാത്ര. ഈ പൂരി . ലോർഡ് ജഗന്നാഥയ്ക്കുള്ള സമർപ്പണമായാണ് ഈ ആഘോഷം നടത്തപ്പെടുന്നത്. ഇന്ത്യയുടെ വ്യത്യസ്തങ്ങളായ സംസ്കാരവും ആചാരങ്ങളും നേരിട്ടറിയാനും ആസ്വദിക്കാനും പഠിക്കാനും എന്തിന് ഗവേഷണം വരെ നടത്താനും താല്പര്യമുള്ള ആളുകൾക്ക് ധൈര്യമായി പോകാവുന്നതാണ് ഈ ഉത്സവത്തിന് സാക്ഷിയാകാൻ. ഇന്ത്യൻ സംസ്കാരത്തിന്റെ വ്യത്യസ്തമായ പല മുഖങ്ങൾക്ക് നിങ്ങൾ ഇവിടെ കാണാം.\nഒഡീഷ സംസ്ഥാനത്തിന്റെ വിവിധ ഭാഗങ്ങളിൽ നിന്നായി എത്തുന്ന നിരവധി അനവധി ഹിന്ദു പുരോഹിതന്മാരാലാണ് ഈ ആഘോഷം നടത്തപ്പെടുക. ഈ വർഷം ജൂലായ് 14ന് ആണ് ഈ ആഘോഷം . ലോർഡ് ജഗന്നാഥയുടെയും ലോർഡ് ബാലഭദ്രയുടെയും സുഭദ്രാ ദേവിയുടെയും ബിംബങ്ങൾ ജഗന്നാഥ ക്ഷേത്രത്തിൽ നിന്നും ഗുഞ്ചിത ക്ഷേത്രത്തിലേക്ക് കൊണ്ടുവരപ്പെടും. ഒമ്പത് ദിവസം അവിടെയായിരിക്കും ഈ ഭിംഭങ്ങൾ തങ്ങുക.\nഇത് നമ്മൾ മലയാളികൾ വരെ ഏറെ കേട്ടിട്ടുള്ള ഒരു ആഘോഷമാണ്. ഇന്ത്യയിലെ തന്നെ ഏറ്റവും വലിയ ആഘോഷങ്ങളിൽ ഒന്നായ ഈ പുഷ്‌കർ മേള രാജസ്ഥാനിലെ പുഷ്കറിൽ ആണ് നടക്കുന്നത്. ഈ വർഷം നവംബർ 15 മുതൽ 23 വരെയാണ് ആഘോഷം നടമാടപ്പെടുന്നത്. ശരിക്കും ഇതൊരു ഒട്ടക ഫയർ കൂടിയാണ്. ആളുകൾ തങ്ങളുടെ ജീവിതമാർഗം കൂടിയായ ഒട്ടകങ്ങളെ വിൽപ്പന നടത്തുന്നതിനും മറ്റുമായി ഇവിടെ ഒത്തുകൂടുന്നു. പുഷ്‌കർ നദിയുടെ തീരത്തും മറ്റുമായാണ് ഈ ഫെയർ നടക്കപ്പെടുക. ഏറെ മനോഹരമായ ഒരു കാഴ്ച കൂടെ ഈ ഫെയർ ഒരുക്കും.\nഒട്ടക സവാരി ആസ്വദിക്കുക, കരകൗശല വസ്തുക്കൾ വാങ്ങുക, അവിടത്തെ സംഗീതം ആസ്വദിക്കുക, വ്യത്യസ്തങ്ങളായ രാജസ്ഥാനി ഭക്ഷണം രുചിച്ചു നോക്കുക തുടങ്ങി ഒരുപാട് കാര്യങ്ങൾ നമുക്ക് ഇവിടെ പുഷ്‌കർ മേളയിൽ ചെയ്യാനായി ഉണ്ട്. ഇത്തരത്തിൽ ഒരു മേളക്ക് സാക്ഷിയാകണം എങ്കിൽ ധൈര്യമായി നിങ്ങൾക്ക് ഇവിടേക്ക് ടിക്കറ്റെടുക്കാം. ഒപ്പം അവിടെയുള്ള ഒരുപിടി ക്ഷേത്രങ്ങളും തടാകങ്ങളും നിങ്ങൾക്ക് കണ്ടാസ്വദിക്കുകയും ചെയ്യാം.\nഡിസംബർ മാസം ഒന്ന് മുതൽ 10 വരെ നടക്കുന്ന മനോഹരമായ ഒപ്പം ഇന്ത്യയിലെ തന്നെ ഏറെ പ്രശസ്തമായ മറ്റൊരു ആഘോഷമാണിത്. ആഘോഷങ്ങളുടെ ആഘോഷം എന്ന പേരിൽ കൂടെ ഇത് അറിയപ്പെടുന്നുണ്ട്. നാഗാലാൻഡ് സംസ്ഥാനത്താണ് ഈ ആഘോഷം നടക്കുന്നത്. സംസ്ഥാനത്തെ മുഴുവൻ ഗോത്രങ്ങളും ഇതിൽ പങ്കെടുക്കും. സംസ്ഥാനത്തിന്റെ സാംസ്കാരികമായ ഒരുപിടി കാര്യങ്ങൾ മനസ്സിലാക്കാൻ ഈ ആഘോഷത്തിൽ പങ്കെടുക്കുന്നതോടെ നിങ്ങൾക്ക് സാധിക്കും.\nസാഹോദര്യം, സമാധാനം, സമത്വം എന്നിവയെല്ലാം പ്രധിനിധീകാരിക്കുന്നതാണ് ഈ ആഘോഷം. സംസ്ഥാനത്തെ സ്വന്തം നൃത്തങ്ങളും കലാപരമായ പല പരിപാടികളും മുതൽ വിശാലമായ ആഘോഷങ്ങളുടെ ഒരു ഉത്സവം തന്നെ ഈ സമയത്ത് നമുക്ക് ആസ്വദിക്കാനാകും. ഒപ്പം സംസ്ഥാനത്തിന്റെ തനത് സംസ്‌കാരവും സൗന്ദര്യവും തുടങ്ങി എല്ലാം നമുക്ക് ഇവിടെ അനുഭവിച്ചറിയാം.\nRead more about: travel festivals leh nagaland


അന്വേഷണം ഷംസീറിന്റെ കാറിലേക്ക് എങ്കിലും എത്തിയതിൽ ആശ്വാസമുണ്ടെന്ന് കെ.സുധാകരൻ\nസി.ഒ.ടി നസീർ വധശ്രമക്കേസിന്റെ അന്വേഷണം എം.എൻ ഷംസീറിന്റെ കാറിലേക്ക് എങ്കിലും എത്തിയതിൽ ആശ്വാസമുണ്ടെന്ന് കെ.സുധാകരൻ.എം.പി. കാറിനെക്കുറിച്ച് സി.ഒ.ടി നസീർ നേരത്തെ പരാമർശിച്ചിരുന്നതാണ്. പൊലീസ് നിഷ്പക്ഷമാണെങ്കിൽ അന്വേഷണം സ്വാഭാവികമായും ഷംസീറിലേക്ക് എത്തണമെന്നും കെ.സുധാകരൻ പറഞ്ഞു. സി.ഒ.ടി നസീർ വധശ്രമക്കേസുമായി ബന്ധപ്പെട്ട് എ.എൻ ഷംസീർ എംഎൽഎ ഉപയോഗിക്കുന്ന വാഹനം ഇന്ന് പൊലീസ് കസ്റ്റഡിയിലെടുത്തിരുന്നു.\nRead Also; തന്നെ കൊലപ്പെടുത്താന് പ്രതികള് ഗൂഢാലോചന നടത്തിയത് എഎന് ഷംസീറിന്റെ ഇന്നോവ കാറില്; എ.എന് ഷംസീര് എംഎല്‍എയ്‌ക്കെതിരെ ആരോപണവുമായി സിഒടി നസീര്\nഷംസീറിന്റെ സഹോദരൻ എ.എൻ ഷാഹിറിന്റെ പേരിലുള്ള ഇന്നോവ കാറാണ് അന്വേഷണ സംഘം കസ്റ്റഡിയിലെടുത്തത്. കേസിൽ ഗൂഢാലോചന നടത്തിയത് എ.എൻ ഷംസീർ എംഎൽഎ ഉപയോഗിക്കുന്ന വാഹനത്തിൽ വെച്ചാണെന്ന് മുഖ്യപ്രതി പൊട്ടിയൻ സന്തോഷ് നേരത്തെ മൊഴി നൽകിയിരുന്നു. ഷംസീറിന്റെ സഹായിയും തലശ്ശേരി ഏരിയ കമ്മിറ്റി മുൻ ഓഫീസ് സെക്രട്ടറിയുമായ എൻ.കെ രാഗേഷാണ് സന്തോഷുമായി കാറിൽവെച്ച് ഗൂഢാലോചന നടത്തിയത്.\nRead Also; ‘സി ഒ ടി നസീര് വധശ്രമ കേസില് നടപടി വൈകിയാല് നിയമം കയ്യിലെടുക്കാന് കോണ്‍ഗ്രസ് മടിക്കില്ല’; കണ്ണൂര് എംപി കെ സുധാകരന്\nതലശ്ശേരി ചോനാടം കിൻഫ്ര പാർക്കിലും, കുണ്ടുചിറയിലെ ആർ ടി ഒ ഡ്രൈവിംഗ് ടെസ്റ്റ് ഗ്രൗണ്ടിന് സമീപത്തു വെച്ചുമാണ് ഗൂഢാലോചന നടത്തിയതെന്നും സന്തോഷ് മൊഴി നൽകിയിരുന്നു. ഇതേ തുടർന്നാണ് അന്വേഷണ സംഘം ഇന്ന് വാഹനം കസ്റ്റഡിയിലെടുത്തിരിക്കുന്നത്. കെഎൽ7സിഡി 6887 നമ്പറിലുള്ള കാറാണ് പൊലീസ് കസ്റ്റഡിയിലെടുത്തത്.\nഷംസീർ എംഎൽഎ ബോർഡ് വെച്ച് ഉപയോഗിക്കുന്ന വാഹനമായിരുന്നു ഇത്.അതേ സമയം പൊലീസിന്റെ അന്വേഷണത്തിൽ വിശ്വാസമില്ലെന്നും സിബിഐ അന്വേഷണം വേണമെന്നും സിഒടി നസീർ പറഞ്ഞു. മുൻ സിപിഐഎം നേതാവും ലോക്‌സഭാ തെരഞ്ഞെടുപ്പിൽ വടകരയിലെ സ്വതന്ത്ര സ്ഥാനാർത്ഥിയുമായിരുന്ന സിഒടി നസീറിന് നേരെ രണ്ട് മാസം മുമ്പാണ് തലശ്ശേരിയിൽ വെച്ച് ആക്രമണമുണ്ടായത്.


മലബാറിന്റെ വികസനത്തിൽ മുസ്ലിംലീഗിനും പങ്കുണ്ട്; മാത്യു സാമുവലിന് മറുപടി\nTue Dec 11 2018 15:44:45 GMT+0530 (IST)\nGuest Author| Updated On: 2016-09-08 06:24:07.0 | Location :\nസി.എച്ച് മുഹമ്മദ് കോയ ഇ.എം.എസ്. മന്ത്രിസഭയിൽ വിദ്യാഭ്യാസ മന്ത്രിയായിരുന്നപ്പൊഴാണു കോഴിക്കോട് സർവ്വകലാശാലയുടെ പ്രാരംഭ പ്രവർത്തനങ്ങൾ നടത്തുന്നതും സർവ്വകലാശാലയ്ക്ക് അംഗീകാരം കിട്ടുന്നതും. കോത്താരി കമ്മീഷൻ (1964-66) കേരളത്തിൽ പുതിയ സർവ്വകലാശാലകളുടെ ആവശ്യകത ചൂണ്ടിക്കാട്ടി വാദിച്ചപ്പോൾ ആ അവസരം പ്രയോജനപ്പെടുത്തി കോഴിക്കോട്, കൊച്ചി സർവ്വകലാശാലകൾ സ്ഥാപിക്കുന്നതിൽ സി.എച്ച്. മുഹമ്മദ് കോയയ്ക്ക് പങ്കുണ്ട്. അതുപോലെ കോഴിക്കോട് ലോ കോളെജിന്റെ സ്ഥാപനത്തിലും ഫറൂഖ് കോളെജിന്റെ വികസനത്തിലും മുസ്ലീം ലീഗിനു പങ്കുണ്ട്. മലബാറിലെ മാപ്പിളമാരുടെ വിദ്യാഭ്യാസവും പുരോഗതിയുമൊക്കെ ഗൾഫ് കൊണ്ട് മാത്രം ഉണ്ടായതാണു, മലബാറിലെ വിദ്യാഭ്യാസത്തിനു മുസ്ലീം ലീഗ് കാര്യമായി ഒന്നും ചെയ്തില്ല എന്ന് മാത്യു സാമുവലിന്റെ കുറിപ്പ് പറയുന്നു. അതിനൊരു വിമർശനക്കുറിപ്പ്. ഫ്രാൻസിസ് നസ്രേത്ത് എഴുതുന്നു.\nമലബാറിലെ മാപ്പിളമാരുടെ വിദ്യാഭ്യാസവും പുരോഗതിയുമൊക്കെ ഗൾഫ് കൊണ്ട് മാത്രം ഉണ്ടായതാണു, മലബാറിലെ വിദ്യാഭ്യാസത്തിനു മുസ്ലീം ലീഗ് കാര്യമായി ഒന്നും ചെയ്തില്ല എന്ന് മാത്യു സാമുവലിന്റെ കുറിപ്പ് പറയുന്നു. അതിനൊരു വിമർശനമാണിത്.\nമലബാറിലെ മാപ്പിളമാരുടെ വിദ്യാഭ്യാസ ചരിത്രം തുടങ്ങുന്നത് ഓത്തുപള്ളികളിലാണ്. തമിഴ് നാട്ടിലെ കായൽ പട്ടണത്തിൽ നിന്ന് എത്തിയ ശൈഖ് സൈനുദ്ദീൻ മഖ്ദൂം (1467-1522) പൊന്നാനിയിൽ ഒരു വിശ്വവിദ്യാലയം തുടങ്ങി. ഈജിപ്തിലെ അൽ-അസർ സർവ്വകലാശാലയിൽ നിന്നാണു ശൈഖ് സൈനുദ്ദീൻ പഠിച്ചത്. പൊന്നാനിയിലെ വലിയപള്ളിയോടു ചേർന്ന് തുടങ്ങിയ ഈ വിദ്യാലയത്തിൽ പഠിക്കാൻ ഈജിപ്ത്, സിറിയ, തുടങ്ങി ഏഷ്യയിലെ പല ഭാഗങ്ങളിൽ നിന്നുവരെ വിദ്യാർത്ഥികളെത്തി. ഇവിടെ പഠനം പൂർത്തിയാക്കിയ വിദ്യാർത്ഥികൾ മുസലിയാർ എന്ന് അറിയപ്പെട്ടു. മുസലിയാർ ബിരുദമെടുത്തവർ പിന്നീട് മലബാറിനകത്തും പുറത്തും വിദ്യാഭ്യാസ പ്രവർത്തനങ്ങൾ വ്യാപിപ്പിച്ചു, പ്രാഥമിക വിദ്യാഭ്യാസത്തിനായി ഓത്തുപള്ളികളും ഉന്നത വിദ്യാഭ്യാസത്തിനായി പള്ളികളോടു ചേർന്ന് ദർസ്സുകളും തുടങ്ങി.\nമലബാറിലെ മാപ്പിളമാർ - Mathew Samuel\nശൈഖ് സൈനുദ്ദീൻ രചിച്ച പാഠ്യക്രമവും പാഠപുസ്തകങ്ങളും ഇന്നും മതപഠനത്തിനു ഉപയോഗിക്കുന്നുണ്ട്. ഇതേ സമയത്തുതന്നെ പുതുവിശ്വാസികൾക്ക് അറബി ഭാഷയിൽ സംസാരിക്കാൻ പറ്റില്ല എന്ന് മനസിലാക്കി അറബിത്തമിഴിന്റെ മാതൃകയിൽ അറബി മലയാളം രൂപീകരിച്ചു. അറബിത്തമിഴ് ലിപിയുടെ മാതൃകയിലാണു അറബിമലയാളം ലിപി വരുന്നത്. നാടോടി പദങ്ങൾ ഇല്ലാത്തിടത്ത് കൊടുംതമിഴ് പദങ്ങൾ കൂട്ടിച്ചേർത്താണു അറബിമലയാളം വികസിച്ചത്. 20-ആം നൂറ്റാണ്ടിന്റെ തുടക്കത്തിൽ അറബി മലയാളത്തിൽ മാസികകളും സ്ത്രീകൾക്ക് മാത്രമായുള്ള വാരികകളും ഉൾപ്പെടെ പല ആനുകാലികങ്ങളും ഉണ്ടായിരുന്നു. ആയിരക്കണക്കിനു പുസ്തകങ്ങൾ അറബിമലയാളത്തിൽ രചിക്കപ്പെട്ടിട്ടുണ്ട്.\nപ്രാദേശിക ആചാരങ്ങളെ ഉൾക്കൊള്ളുന്ന സൂഫി സംസ്കാരത്തിലാണു മലബാറിലെ ഇസ്ലാം വികസിച്ചത്. ഹിന്ദു ഉൽസവങ്ങളുടെ മാതൃകയിൽ നേർച്ച ഉൽസവങ്ങളും (ഉർസുകളും), ആരാധനാവായ്പുകളിൽ ഹിന്ദു ദേവതമാർക്ക് പകരം അല്ലാഹുവിനെയും പ്രവാചകന്മാരെയും പ്രതിഷ്ഠിച്ചുകൊണ്ടുള്ള പാട്ടുകളും വളർന്നു. മാലപ്പാട്ടുകൾ, സ്തുതികീർത്തനങ്ങൾ, നാടൻ പാട്ടുകളുടെ രീതിയിൽ മാപ്പിളപ്പാട്ടുകൾ, കുപ്പിപ്പാട്ട്, പക്ഷിപ്പാട്ട്, പടപ്പാട്ടുകൾ, ഇതൊക്കെ രൂപപ്പെട്ടു. ജാതീയമായ വിവേചനങ്ങളിൽ നിന്ന് രക്ഷപെടാൻ തെക്കൻ തിരുവിതാംകൂറിലെ ദളിതർ ക്രിസ്തുമതത്തിലേക്ക് മതം മാറിയപ്പോൾ മലബാറിലെ ദളിതർ ഇസ്ലാമിലേക്കാണു മതം മാറിയത്. 1871-ലെയും 1881-ലെയും സെൻസസുകൾ നോക്കിയാൽ ചെറുമരുടെ എണ്ണത്തിൽ 35,000 പേരുടെ കുറവാണു കാണിക്കുന്നത്. ജാതി പീഢനങ്ങളിൽ നിന്നും രക്ഷപെടാൻ ദളിതർ മതം മാറിയതുകൊണ്ടാണു ഈ എണ്ണക്കുറവ്. സമാനമായ, അല്ലെങ്കിൽ ഇതിലും വലിയ എണ്ണക്കുറവ് തിരുവിതാംകൂർ സെൻസസിലും കാണാം.\nമതം മാറിയതുകൊണ്ട് കർഷകർക്ക് നേരെയുള്ള ജന്മിമാരുടെ പീഢനങ്ങൾ അവസാനിച്ചില്ല. ഏറ്റവും മുകളിൽ ബ്രിട്ടീഷ് സർക്കാരും തൊട്ടു താഴെ ജന്മിമാരും അതിനും താഴെ കുടിയാന്മാരും കർഷകരും വരുന്ന ഒരു പിരമിഡായിരുന്നു മലബാറിലേത്. മതം മാറിയ കുടിയാന്മാർ ജന്മിമാർക്കു മുന്നിൽ പഞ്ചപുച്ഛമടക്കരുത്, അവരുടെ ഉച്ഛിഷ്ഠം ഭക്ഷിക്കരുത്, ജന്മിമാർക്കെതിരെ സമരം ചെയ്യേണ്ടത് മുസ്ലീങ്ങളുടെ ബാദ്ധ്യതയാണു എന്ന് തങ്ങന്മാർ പഠിപ്പിച്ചു. 19-ആം നൂറ്റാണ്ടിന്റെ തുടക്കത്തിൽ ജീവിച്ച വെളിയങ്കോട് ഉമർ ഖാസി (ഉമർ ഖാളി) എന്ന കവി പ്രവാചകന്റെ ശത്രുവായി ബ്രിട്ടീഷുകാരെ മുദ്രകുത്തി, അവർക്കെതിരെയുള്ള സമരങ്ങൾ ദൈവിക ധർമ്മമാണെന്ന് ഉദ്ബോധിപ്പിച്ചു,ബ്രിട്ടീഷുകാരുടെ ജയിലിൽ കിടന്ന് മരിക്കുന്നത് സന്മാർഗ്ഗദാഹികൾക്ക് പുണ്യമാണെന്ന് എഴുതി. അറബി ഭാഷയിലായിരുന്നു ഉമർ ഖാളിയുടെ കവിതകൾ.\nതെക്കൻ കേരളത്തിൽ ഇംഗ്ലീഷ് വിദ്യാഭ്യാസം ആരംഭിക്കുന്നത് മിഷനറിമാരാണു. വിദ്യാഭ്യാസത്തോടും സാമൂഹിക നവോത്ഥാനത്തോടും ഒപ്പം മതപരിവർത്തനത്തെയും മിഷനറിമാർ പ്രോൽസാഹിപ്പിച്ചിരുന്നു. മിഷനറിമാരുടെ പ്രവർത്തനങ്ങൾക്ക് ബ്രിട്ടീഷ് സർക്കാരിന്റെ പിന്തുണയും ഉണ്ടായിരുന്നു.\nഇംഗ്ലീഷിനെ ബ്രിട്ടീഷുകാർ കൊണ്ടുവന്ന, ക്രിസ്ത്യാനികളുടെ ഭാഷയായിട്ടാണു പല മുസ്ലീങ്ങളും കണ്ടിരുന്നത്. മതപരിവർത്തനത്തോടുള്ള പേടിയും ഇംഗ്ലീഷ് വിദ്യാഭ്യാസത്തെ ഹറാം (നിഷിദ്ധം) ആയി കാണാൻ മലബാറിലെ മുസ്ലീങ്ങളെ പ്രേരിപ്പിച്ചു. ഇംഗ്ലീഷ് ഭാഷയും സംസ്കാരവും നിഷിദ്ധമായി മലബാറിലെ മുസ്ലീങ്ങൾ കരുതിയിരുന്നു. മലയാളഭാഷ ആര്യനെഴുത്താണു, മലയാളം പഠിക്കുന്നത് ഹറാം (നിഷിദ്ധം) ആണു, എന്നൊരു വിശ്വാസവും മലബാറിൽ പ്രബലമായി ഉണ്ടായിരുന്നു. ഇംഗ്ലീഷ് സംസ്കാരം നരകത്തിലാണു എന്നും മലയാളം ജന്മിമാരുടെ ഭാഷയാണെന്നും ആയിരുന്നു വിശ്വാസം.\n1871-ൽ ഓത്തുപള്ളികളിലൂടെ മലയാളം പഠിപ്പിക്കാൻ ബ്രിട്ടീഷ് സർക്കാർ ശ്രമിച്ചു, ഈ ശ്രമം ഫലം കണ്ടില്ല. 1894-ൽ മാപ്പിളമാരെ പ്രത്യേക പിന്നോക്ക ജാതിയായി പ്രഖ്യാപിക്കുകയും അവരുടെ വിദ്യാഭ്യാസത്തിനായി ഗ്രാന്റ് അനുവദിക്കുകയും ചെയ്തു. പക്ഷേ മതനേതൃത്വത്തിന്റെ വിലക്കുകാരണം സമുദായം ഈ ആനുകൂല്യങ്ങൾ സ്വീകരിച്ചില്ല.\nബ്രിട്ടീഷ് സർക്കാരിനു പകരം രാജാവാണു തിരുവിതാംകൂറും കൊച്ചിയും ഭരിച്ചത്. രാജാക്കന്മാർക്കെതിരെയുള്ള കലാപങ്ങൾ വിരളമായിരുന്നു. വേലുത്തമ്പി ദളവ പോലും രാജാവിനോട് കൂറു പ്രഖ്യാപിച്ചുകൊണ്ടാണു പാലിയത്തച്ഛനെ കൂട്ടുപിടിച്ച് ബ്രിട്ടീഷുകാർക്കെതിരെ യുദ്ധം ചെയ്യുന്നത്. രാജാവിനെതിരെ ബ്രിട്ടീഷ് സർക്കാരിനു കത്തെഴുതിയതിനു പാമ്പാടി ജോൺ ജോസഫിനെ കുതിരപ്പടയെക്കൊണ്ട് ചവിട്ടിച്ചുകൊന്നു.\nഇങ്ങനെ രാജഭരണത്തിനു നേർക്കുള്ള എതിർപ്പുകൾ ഒറ്റപ്പെട്ടതും വിരളവുമായിരുന്നു. രാജഭരണം കൊണ്ട് ഏറ്റവും കഷ്ടത അനുഭവിച്ച ദളിതർക്കും മറ്റും പ്രതികരിക്കാനുള്ള ധനശേഷിയോ ഉപകരണങ്ങളോ സംഘടിതരൂപമോ ഉണ്ടായിരുന്നില്ല. മുസ്ലീങ്ങൾ എണ്ണത്തിൽ കുറവായിരുന്ന തെക്കൻ കേരളത്തിൽ മിഷനറി /മലയാള വിദ്യാഭ്യാസത്തിൽ നിന്നോ മലയാളമോ ഇംഗ്ലീഷോ പഠിക്കുന്നതിൽ നിന്നോ മുസ്ലീങ്ങൾ മാറിനിൽക്കുന്ന അവസ്ഥ വന്നില്ല. മലബാറിലേതുപോലുള്ള സാംസ്കാരിക അടിയൊഴുക്കുകൾ തെക്കൻ കേരളത്തിലെ മുസ്ലീം സമൂഹത്തിൽ ഉണ്ടായില്ല.\nബ്രിട്ടീഷ് സർക്കാരിൽ റെവന്യൂ ഇൻസ്പെക്ടറായിരുന്ന സയ്യിദ് സനാഉള്ള മക്തി തങ്ങൾ (1847-1912) 1882-ൽ സർക്കാരുദ്യോഗം രാജിവെച്ച് മിഷനറിമാർക്കെതിരെ ശക്തമായി രംഗത്തുവന്നു. ഇംഗ്ലീഷിലും മലയാളത്തിലും അറബിയിലും പ്രവീണനായിരുന്ന മക്തി തങ്ങൾ മലയാളഭാഷ പഠിക്കാൻ കൂട്ടാക്കാതിരുന്ന മാപ്പിളമാരെ മലയാളം പഠിപ്പിക്കാൻ യത്നിച്ചു. പരമ്പരാഗത വിദ്യാഭ്യാസ സമ്പ്രദായത്തെ മക്തി തങ്ങൾ എതിർത്തു, നാരീനരാഭിചാരി എന്ന പുസ്തകത്തിലൂടെ സ്ത്രീവിദ്യാഭ്യാസത്തെ പ്രോൽസാഹിപ്പിച്ചു.\nമക്തി തങ്ങളുടെ സമകാലികനായ ചാലിക്കകത്ത് കുഞ്ഞഹമ്മദ് ഹാജി (1858-1920) അറബി മലയാളം ലിപി പരിഷ്കരിച്ചു, പള്ളികളിലെ പരമ്പരാഗത വിദ്യാഭ്യാസരീതിയായ ദർസ്സുകൾ പരിഷ്കരിച്ചു. മലപ്പുറത്തെ വാഴക്കാട്ട് ദാറുൽ ഉലൂം അറബി കോളെജ് തുടങ്ങി. ഈജിപ്തിൽ പഠിച്ച പണ്ഠിതനായ വക്കം അബ്ദുൾഖാദർ മൗലവി (1873-1932) മലബാറിലും സ്വാധീനം ചെലുത്തി. ആധുനിക വിദ്യാഭ്യാസം നേടാൻ മുസ്ലീങ്ങളെ അദ്ദേഹം അടിക്കടി ഓർമ്മിപ്പിച്ചു. വക്കം മൗലവിയുടെ ചിന്തകളിൽ ആകൃഷ്ടരായ പരിഷ്കർത്താക്കളാണു കെ.എം. സീതിസാഹബ്, കെ.എം. മൗലവിസാഹബ്, സി.എൻ. അഹമ്മദ് മൗലവി തുടങ്ങിയവർ.\nഈ കാലത്താണു ബ്രിട്ടീഷ് സർക്കാർ മലബാറിലെ മാപ്പിള വിദ്യാഭ്യാസത്തിനുള്ള സ്പെഷ്യൽ ഓഫീസറായി ഖാൻ ബഹാദൂർ കെ. മുഹമ്മദിനെ നിയമിച്ചത്. തന്റെ വിദ്യാഭ്യാസ വീക്ഷണങ്ങൾ പ്രചരിപ്പിക്കുന്നതിനു അദ്ദേഹം മാപ്പിള റിവ്യൂ എന്ന മാസിക തുടങ്ങി.കോഴിക്കോടും മലപ്പുറത്തും മാപ്പിളമാർക്കായി ഹൈസ്കൂളുകൾ തുറന്നു. മാപ്പിളനാട്ടിന്റെ പലഭാഗത്തും മാപ്പിള സ്കൂളുകൾ സ്ഥാപിക്കപ്പെട്ടു. ഈ പ്രവർത്തനങ്ങളുടെ ഫലമായി മാപ്പിളമാരുടെ മലയാള സാക്ഷരത 10%-ൽ എത്തി. അതേസമയം സ്ത്രീകളുടെ മലയാള സാക്ഷരത തൂലോം കുറവായിരുന്നു. തെക്കൻ കേരളത്തിലെയും വടക്കൻ കേരളത്തിലെയും മുസ്ലീങ്ങളുടെ വിദ്യാഭ്യാസ നിലവാരം തമ്മിൽ വലിയ അന്തരമുണ്ടായിരുന്നു.\nമുജാഹിദ് പ്രസ്ഥാനങ്ങളും വിദ്യാഭ്യാസ പ്രവർത്തനങ്ങളും\nമലബാറിലെ പാരമ്പര്യ ഇസ്ലാം മൊത്തം തെറ്റാണു, ഇവരൊക്കെ മതത്തിനു പുറത്താണു എന്നുപറഞ്ഞാണു മുജാഹിദ് പ്രസ്ഥാനം വന്നത്. കേരള മുസ്ലീങ്ങളുടെ സമന്വയ സംസ്കാരത്തെയും ഹിന്ദു സംസ്കാരവുമായുള്ള സാംസ്കാരിക കലർപ്പുകളെയും മുജാഹിദ് പ്രസ്ഥാനം ചോദ്യം ചെയ്തു, അതോടൊപ്പം ആധുനിക വിദ്യാഭ്യാസം, സ്ത്രീ വിദ്യാഭ്യാസം എന്നിവയ്ക്ക് മുജാഹിദ് പ്രസ്ഥാനം വലിയ പ്രാധാന്യം നൽകി. അതിനായി പ്രത്യേക വിദ്യാലയങ്ങൾ സ്ഥാപിക്കുകയും ചെയ്തു. മാപ്പിള കലാരൂപങ്ങളെയും നേർച്ച ഉൽസവങ്ങളെയും ഹിന്ദു-മുസ്ലീം സങ്കര ശൈലികളെയും മുജാഹിദ് പ്രസ്ഥാനം തള്ളിക്കളഞ്ഞു, ഇത് ഇന്നും തുടരുന്നു.\nഅറബിമലയാളത്തോട് വിമുഖത കാണിച്ച മുജാഹിദ് പ്രസ്ഥാനം മലയാളത്തിൽ ഇസ്ലാമിക സാഹിത്യ ഗ്രന്ഥങ്ങൾ രചിച്ചു. അദ്യകാലത്ത് മുജാഹിദ് പ്രസ്ഥാനത്തിൽ പ്രവർത്തിച്ച സി.എൻ. മൗലവി ഖുർ-ആനു പാരമ്പര്യ വിശ്വാസങ്ങൾക്കെതിരായ വിധം മലയാള പരിഭാഷ രചിച്ചു. അതുവരെ ഖുർ-ആൻ മലയാളത്തിൽ ആക്കുന്നത് നിഷിദ്ധമാണെന്നായിരുന്നു വിശ്വാസം. പിന്നീട് സി.എൻ. മൗലവി മുജാഹിദ് പ്രസ്ഥാനത്തിൽ നിന്ന് അകന്നു, പാരമ്പര്യ ഇസ്ലാമിനെ ഒറ്റയ്ക്ക് നിന്നെതിർത്തു.\nമുജാഹിദ് പ്രസ്ഥാനം വിദ്യാഭ്യാസത്തിനും സ്ത്രീ വിദ്യാഭ്യാസത്തിനും വലിയ പ്രാധാന്യം കൊടുത്തത് കണ്ട് മുജാഹിദുകളെ പ്രതിരോധിക്കാൻ ശ്രമിച്ച പാരമ്പര്യ ഇസ്ലാം നേതൃത്വം തങ്ങളുടേതായ സ്കൂളുകൾ സ്ഥാപിക്കാൻ നേതൃത്വം നൽകി.\nജമാ-അത്തെ ഇസ്ലാമിയും വിദ്യാഭ്യാസ പ്രവർത്തനങ്ങളും\nഹുക്കുമത്തെ ഇസ്ലാമി (ഇസ്ലാമിക ഭരണം) എന്ന ആശയത്തിനു മേൽ തുടങ്ങിയ ജമാ-അത്തെ ഇസ്ലാമി പിന്നീട് മതത്തിന്റെ സംസ്ഥാപനം എന്ന ലക്ഷ്യത്തിലേക്ക് മാറി. മലബാറിലെ പാരമ്പര്യ ഇസ്ലാമിനെ എതിർത്ത ജമാ-അത്തെ ഇസ്ലാമിക്കാരുടെ ശ്രദ്ധയും സാഹിത്യത്തിലും വിദ്യാഭ്യാസത്തിലും ആയിരുന്നു. മതപഠനവും മതേതര പഠനവും സമന്വയിപ്പിക്കുന്ന ബോർഡിങ്ങ് സ്കൂളുകൾ മലബാറിൽ ആദ്യം തുടങ്ങിയത് ജമാ-അത്തെ ഇസ്ലാമിയാണു.\nസമസ്ത (സമസ്തകേരള ജമിയത്തുൾ ഉലമ)\nപാരമ്പര്യ ഇസ്ലം പണ്ഠിതരുടെ സംഘടനയായ സമസ്ത മതപഠനരംഗം പരിഷ്കരിക്കാൻ മദ്രസ പ്രസ്ഥാനം തുടങ്ങി. നാടൊട്ടുക്കും മദ്രസകളും പല അറബി കോളെജുകളും തുടങ്ങി. 1965-ൽ സമസ്ത ഉന്നത മതപഠനത്തിനു മലപ്പുറത്തെ പട്ടിക്കാട്ട് ജാമിഅ നൂരിയ അറബി കോളെജ് തുടങ്ങി.\nമുസ്ലീം എഡ്യുക്കേഷണൽ സൊസൈറ്റി (എം.ഇ.എസ്)\n1964-ൽ ഡോ. ഫസൽ ഗഫൂറിന്റെ നേതൃത്വത്തിൽ തുടങ്ങിയ എം.ഇ.എസ്സിനു ഇന്ന് 28 കോളെജുകൾ ഉൾപ്പെടെ 150-ൽ പരം വിദ്യാഭ്യാസ സ്ഥാപനങ്ങളുണ്ട്. 1994-ൽ മലപ്പുറത്തെ കുറ്റിപ്പുറത്ത് തുടങ്ങിയ എം.ഇ.എസ്. എഞ്ജിനിയറിങ്ങ് കോളെജാണു കേരളത്തിലെ ആദ്യ സ്വാശ്രയ കോളെജ്. 2003-ൽ എം.ഇ.എസ്. മലപ്പുറത്ത് തുടങ്ങിയ മെഡിക്കൽ കോളെജ് 2011-ഓടെ പോസ്റ്റ് ഗ്രാജ്വേറ്റ് പഠനവും തുടങ്ങി.\nകാന്തപുരം മുസലിയാരുടെ മർക്കസ്\nകാന്തപുരം എ.പി. അബൂബക്കർ മുസലിയാരുടെ നേതൃത്വത്തിലുള്ള മർക്കസിനു 26-ൽ പരം വിദ്യാഭ്യാസ സ്ഥാപനങ്ങളുണ്ട്. എം.ബി.എ, ആർട്സ് & സയൻസ്, ഐ.ടി.ഐ, ഇസ്ലാമിക വിദ്യാഭ്യാസം, തുടങ്ങിയരംഗങ്ങളിൽ മർക്കസിന്റെ കോളെജുകൾ പ്രവർത്തിക്കുന്നു. ആധുനിക വിദ്യാഭ്യാസ രീതികൾ പിന്തുടരുന്ന വിവിധ മലയാളം, ഇംഗ്ലീഷ് മീഡിയം സ്കൂളുകളും മർക്കസിനുണ്ട്. മർക്കസിന്റെ കീഴിൽ നാടിന്റെ നാനാഭാഗത്തും ഇംഗ്ലീഷ് വിദ്യാഭ്യാസ സ്ഥാപനങ്ങൾ വന്നതോടെ പാരമ്പര്യ വിഭാഗത്തിന്റെ പുരോഗതി ത്വരിതപ്പെട്ടു. മുൻപ് പള്ളികളിൽ ഒതുങ്ങിയിരുന്ന മതനേതൃത്വം ലിബറൽ വിദ്യാഭ്യാസ സാദ്ധ്യതകൾ പ്രയോജനപ്പെടുത്തുന്ന കാഴ്ച്ചയാണു മർക്കസിന്റെ പ്രവർത്തനങ്ങളിൽ കാണാൻ കഴിയുന്നത്.\nമുസ്ലീം ലീഗും മലബാറിലെ വിദ്യാഭ്യാസ പുരോഗതിയും\nസി.എച്ച് മുഹമ്മദ് കോയ ഇ.എം.എസ്. മന്ത്രിസഭയിൽ വിദ്യാഭ്യാസ മന്ത്രിയായിരുന്നപ്പൊഴാണു കോഴിക്കോട് സർവ്വകലാശാലയുടെ പ്രാരംഭ പ്രവർത്തനങ്ങൾ നടത്തുന്നതും സർവ്വകലാശാലയ്ക്ക് അംഗീകാരം കിട്ടുന്നതും. കോത്താരി കമ്മീഷൻ (1964-66) കേരളത്തിൽ പുതിയ സർവ്വകലാശാലകളുടെ ആവശ്യകത ചൂണ്ടിക്കാട്ടി വാദിച്ചപ്പോൾ ആ അവസരം പ്രയോജനപ്പെടുത്തി കോഴിക്കോട്, കൊച്ചി സർവ്വകലാശാലകൾ സ്ഥാപിക്കുന്നതിൽ സി.എച്ച്. മുഹമ്മദ് കോയയ്ക്ക് പങ്കുണ്ട്. അതുപോലെ കോഴിക്കോട് ലോ കോളെജിന്റെ സ്ഥാപനത്തിലും ഫറൂഖ് കോളെജിന്റെ വികസനത്തിലും മുസ്ലീം ലീഗിനു പങ്കുണ്ട്.\nഅതിനു ശേഷം അച്യുതമേനോൻ മന്ത്രിസഭയിൽ സി.എച്ച്. മുഹമ്മദ് കോയ വിദ്യാഭ്യാസമന്ത്രിയായിരിക്കുമ്പോഴാണു മുസ്ലീം പെൺകുട്ടികൾക്ക് വിദ്യാഭ്യാസത്തിനു സ്കോളർഷിപ്പ് ഏർപ്പെടുത്തിയത്. പത്ത് കുട്ടികളെങ്കിലും ഉണ്ടെങ്കിൽ സർക്കാർ സ്കൂളുകളിൽ അറബി ഭാഷയ്ക്ക് ഒരു ക്ലാസ് അനുവദിക്കാം എന്നും ഒരു അറബി അദ്ധ്യാപകനെ നിയമിക്കാം എന്നും സി.എച്ച് ചട്ടമുണ്ടാക്കി. ഇതോടെ മലബാറിൽ നിന്നുള്ള പല അറബി അദ്ധ്യാപകർക്കും ജോലിലഭിച്ചു, അവർക്ക് മറ്റ് അദ്ധ്യാപകർക്ക് തുല്യമായ വേതനവും ലഭിച്ചു. അതിലും ഏറ്റവും പ്രധാനമായി സർക്കാർ സ്കൂളുകളിൽ അറബി പഠിക്കാനുള്ള അവസരം ഉണ്ടായതോടെ സർക്കാർ സ്കൂളുകളോടുള്ള പലരുടെയും എതിർപ്പ് അവസാനിച്ചു, ഓത്തുപള്ളിക്കൂടം മാത്രം മതി എന്നു തീരുമാനിച്ച് സർക്കാർ വിദ്യാഭ്യാസത്തിനു പുറംതിരിഞ്ഞുനിന്നവർ വലിയതോതിൽ സ്കൂളിൽ ചേർന്നു.\nഅന്നത്തെ മുഖ്യമന്ത്രിയായിരുന്ന അച്യുതമേനോൻ ഇങ്ങനെ പറയുന്നു:\n"മുസ്ലീം സമുദായത്തിനു ചില പ്രോൽസാഹനങ്ങൾ വിദ്യാഭ്യാസ വിഷയകമായി ചെയ്തതിനെത്തുടർന്ന് അത് വിഭാഗീയതയും സാമുദായികത്വവുമാണെന്ന് ആക്ഷേപിച്ചവരുണ്ട്. എന്നാൽ അതങ്ങനെയല്ല. ഒരു പിന്നോക്ക സമുദായത്തെ മറ്റുള്ളവരുടെയൊപ്പമെത്തിക്കാൻ വേണ്ടി ഒരു ജനാധിപത്യ ഗവണ്മെന്റ് അവശ്യം അനുവർത്തിക്കേണ്ട നടപടികളായിട്ട് മാത്രമാണു അവയെ കാണേണ്ടത്. അങ്ങനെ കാണാതിരിക്കുന്നതാണു മനോഭാവത്തിന്റെ വിലക്ഷണ പ്രകൃതം".\nമലബാറിന്റെ വികസനവും കമ്യൂണിസ്റ്റ് പാർട്ടിയും\nമലബാറിന്റെ വിദ്യാഭ്യാസ വികസനത്തിലെ ഒരു സുപ്രധാന നാഴികക്കല്ലാണു മലപ്പുറം ജില്ലയുടെ വികസനം. ഇ.എം.എസ്. മന്ത്രിസഭയുടെ കാലത്താണു മലപ്പുറം ജില്ല രൂപീകരിക്കുന്നത്. 1967-ൽ ഇ.എം.എസ്. സർക്കാർ ഭൂപരിഷ്കരണ നിയമം നടപ്പിലാക്കിയതോടെ മലബാറിലെ പല കർഷക കുടിയാന്മാർക്കും ഭൂമിലഭിച്ചു. നയനാർ സർക്കാരിന്റെ കാലത്ത്, മുസ്ലീങ്ങളുടെ പിന്നോക്കാവസ്ഥ പഠിക്കാൻ നിയമിച്ച പാലൊളി മുഹമ്മദ് കുട്ടി കമ്മിറ്റിയുടെ നിർദ്ദേശങ്ങളിൽ പലതും നടപ്പിലാക്കിയില്ലെങ്കിലും മുസ്ലീം സമുദായത്തിന്റെ സർക്കാരുദ്യോഗത്തിലും മറ്റ് രംഗങ്ങളിലുമുള്ള പിന്നോക്കാവസ്ഥ തുറന്നുകാട്ടാൻ റിപ്പോർട്ട് ഉപകരിച്ചു.\nമലബാർ വികസനവും ഗൾഫ് കുടിയേറ്റവും\nഗൾഫ് കുടിയേറ്റത്തിനു മുൻപും മലബാറിൽ നിന്ന് കുടിയേറ്റമുണ്ടായിരുന്നു. 19-ആം നൂറ്റാണ്ടിന്റെ അവസാനം മുതൽക്കേ റംഗൂൺ, സിലോൺ, ഇന്തൊനേഷ്യ, മലേഷ്യ, ബോംബെ തുടങ്ങിയ പല സ്ഥലങ്ങളിലേക്കും മലബാറിലെ മാപ്പിളമാർ കുടിയേറി. അവർ അയക്കുന്ന മണി ഓർഡറുകളായിരുന്നു പല ഉൾപ്രദേശങ്ങളിലെയും കുടുംബങ്ങളുടെ വരുമാനമാർഗ്ഗം. ഒന്നാം ലോകമഹായുദ്ധത്തിൽ ബ്രിട്ടീഷ് സൈന്യത്തിൽ ചേർന്ന ഇന്ത്യക്കാരിൽ പല മലബാർ മാപ്പിളമാരുമുണ്ടായിരുന്നു.\nഗൾഫ് കുടിയേറ്റത്തിന്റെ ആദ്യഘട്ടത്തിൽ കായികാദ്ധ്വാനം ആവശ്യമുള്ള ജോലികളായിരുന്നു. വിസയോ പാസ്പോർട്ടോ ഇല്ലാതെ ഉരുവിൽ കയറി എത്തിയ ആദ്യ തലമുറ തങ്ങളുടെ കുട്ടികളെയും ഗൾഫിൽ കൊണ്ടുപോയി, വിദ്യാഭ്യാസത്തിൽ ശ്രദ്ധിക്കാതെ എത്രയും പെട്ടെന്ന് ജോലിയിൽ കയറ്റി. എന്നാൽ അവരുടെ സൂപ്പർവൈസർമാരായി വിദ്യാഭ്യാസമുള്ളവർ കടന്നുവന്നതു കണ്ട് പിന്നീട് ടെക്നിക്കൽ വിദ്യാഭ്യാസത്തിനും ആധുനിക വിദ്യാഭ്യാസത്തിനും പ്രാധാന്യം കൊടുത്തു.\nസാമ്പത്തികശാസ്ത്രത്തിലെ ഒരു പ്രധാന തത്വം പണവും വിദ്യാഭ്യാസവും തമ്മിലുള്ള അനുപാതമാണു. ഉന്നത വിദ്യാഭ്യാസം വർദ്ധിക്കുന്നതോടെ ഒരാളുടെ ശരാശരി വരുമാനവും വർദ്ധിക്കുന്നു എന്ന് പഠനങ്ങൾ കാണിക്കുന്നു. ദാരിദ്ര്യ നിർമ്മാർജ്ജനത്തിനു ഏറ്റവും പ്രധാനപ്പെട്ട നടപടി ഉന്നതവിദ്യാഭ്യാസമുള്ള ഒരു തലമുറയെ നിർമ്മിക്കലാണു.\nകഴിഞ്ഞ 11 വർഷമായി യു.എ.ഇ.യിൽ ജീവിക്കുന്ന, ജോലിയുടെ ഭാഗമായി സൗദി, ഖത്തർ, കുവൈറ്റ്, ഒമാൻ, ബഹ്രൈൻ, തുടങ്ങി മിക്ക ഗൾഫ് രാജ്യങ്ങളിലും യാത്രചെയ്യുന്ന ഒരാളാണു ഞാൻ. "സാറേ ഞാൻ ഒരു ദിർഹം ചിലവാക്കാനുള്ള മടികൊണ്ട് ചായ കുടിക്കാറില്ല, പക്ഷേ എന്റെ മകൻ / മകൾ സ്വാശ്രയ മെഡിക്കൽ കോളെജിൽ പഠിക്കുന്നു", എന്ന് പറയുന്ന പല ടാക്സി ഡ്രൈവർമാരെയും കണ്ടിട്ടുണ്ട്. ഗൾഫ് മലബാറിലെ സാമ്പത്തിക / വിദ്യാഭ്യാസ രംഗങ്ങളിൽ വരുത്തിയ കുതിച്ചുചാട്ടം കണ്ടില്ലെന്ന് നടിക്കാനല്ല ഇത്രയും എഴുതിയത് - എന്തുകൊണ്ട് ദളിതർ, ആദിവാസികൾ തുടങ്ങിയവർ ഉൾപ്പെടെ അസംഘടിതരും ദരിദ്രരുമായ സമൂഹങ്ങളെ ഗൾഫും അതിന്റെ ഗുണഫലങ്ങളും സ്പർശിക്കാതെ പോയി, അതേസമയം തീരദേശ ക്രിസ്ത്യാനികൾ, മലബാർ മുസ്ലീങ്ങൾ തുടങ്ങി പല സമുദായങ്ങൾക്കും എന്തുകൊണ്ട് ഗൾഫിന്റെ ഗുണം ലഭിച്ചു എന്ന് നോക്കിയാൽ ഒരു സമൂഹത്തെ രാഷ്ട്രീയമായും സാമുദായികമായും ഒരുമിപ്പിച്ച് നിർത്താൻ മുസ്ലീം ലീഗും മറ്റ് പലസംഘടനകളും ഉൾപ്പെടെ നടത്തിയ ശ്രമങ്ങളുടെ തുടർച്ചയാണു ഗൾഫ് കുടിയേറ്റം ഉൾപ്പെടെയുള്ള ഘടകങ്ങൾ കൊണ്ട് മലബാറിനു വന്ന ഉന്നമനം, അല്ലാതെ മലബാറിലെ വികസനം ഒറ്റരാത്രികൊണ്ട് പൊട്ടിവീണതല്ല എന്ന് കാണാൻ കഴിയും.\n1) ഡോ. ഹുസൈൻ രണ്ടത്താണി : മലബാറിലെ മുസ്ലീങ്ങളും ഇടതുപക്ഷവും (ചിന്ത പബ്ലിഷേഴ്സ്). (ലേഖനത്തിന്റെ ആദ്യഭാഗം ഏകദേശം പൂർണ്ണമായും ഈ പുസ്തകത്തെ ആധാരമാക്കിയാണു).\n2) സി.എച്ച്. മുഹമ്മദ് കോയ - ഇതിഹാസ പരിവേഷമുള്ള രാഷ്ട്രീയ നായകൻ - വാണിദാസ് ഇളയാവൂർ\n3) 1921 മലബാർ കലാപം (എം പി ഗംഗാധരൻ)


അച്ഛനോ മകനോ കേമന്...? മകനുമൊത്ത് ബാസ്ക്കറ്റ് ബോള് കളിച്ച് ബ്രെറ്റ് ലീ - News-Dubai Malayali\nHome SPORTS അച്ഛനോ മകനോ കേമന്…? മകനുമൊത്ത് ബാസ്ക്കറ്റ് ബോള് കളിച്ച് ബ്രെറ്റ് ലീ\nഅച്ഛനോ മകനോ കേമന്…? മകനുമൊത്ത് ബാസ്ക്കറ്റ് ബോള് കളിച്ച് ബ്രെറ്റ് ലീ\nമകനുമൊത്ത് ബാസ്ക്കറ്റ് ബോള് കളിക്കുന്ന വീഡിയോ തന്റെ ഇന്‍സ്റ്റഗ്രാം അക്കൗണ്ടില് പോസ്റ്റ് ചെയ്ത മുന് ഓസ്ട്രേലിയന് ക്രിക്കറ്റ് താരം ബ്രെറ്റ് ലീ. വീടിനു മുന്നില് ഒരുക്കിയ താല്‍ക്കാലിക കോര്‍ട്ടിലാണ് മകനൊപ്പം മുന് ഓസീസ് ഫാസ്റ്റ് ബോളര് ബാസ്ക്കറ്റ് ബോള് കളിക്കുന്നത്.\nഇരുവരും സാമാന്യം അകലത്തില് നിന്ന് ബാസ്ക്കറ്റിലേക്ക് ബോള് വീഴ്ത്തുന്നതില് അഗ്രകണ്യരാണെന്നാണ് വീഡിയോ കാണിക്കുന്നത്. ആദ്യം മകന് അല്‍പ്പം അകലെ നിന്ന് ബാസ്ക്കറ്റിനുള്ളിലേക്ക് ബോള് കൃത്യമായി എറിയുന്നത് കാണാനാകും. പിന്നാലെ ബ്രെറ്റ് ലീയും മികച്ച രീതിയില് ബോളിനെ ബാസ്ക്കറ്റില് എത്തിക്കുന്നുണ്ട്. മകന് കൃത്യമായി ബാസ്ക്കറ്റിലേക്ക് ബോള് വീഴ്ത്തുമ്ബോള് ഇരു കൈകളും ഉയര്‍ത്തി പ്രോത്സാഹിപ്പിക്കുന്ന താരത്തെയും വീഡിയോയില് കാണാനാകും. ‘ഒരു ചെറിയ നായക്കുട്ടി പഴയ കാളയെ നേരിടുന്നു’ എന്ന രസകരമായ അടിക്കുറിപ്പോടെയാണ് താരം ഇന്‍സ്റ്റഗ്രാമില് വീഡിയോ പങ്കുവച്ചിരിക്കുന്നത്. മികച്ച പ്രതികരണമാണ് ഇന്‍സ്റ്റഗ്രാമില് ഇതിന് ലഭിക്കുന്നത്. നിരവധി ആളുകള് കണ്ട വീഡിയോക്ക് 23,000 ലൈക്കുകള് ഇതിനോടകം ലഭിച്ചിട്ടുണ്ട്. ഇന്ത്യയില് നിന്നും നിരവധി ആരാധകര് പോസ്റ്റിന് താഴെ കമന്റുകളുമായി എത്തിയിട്ടുണ്ട്. വീഡിയോ മനോഹരമായിരിക്കുന്നു എന്നാണ് മിക്ക കമന്റുകളും പറയുന്നത്. ഒരു മികച്ച രക്ഷകര്‍ത്താവ് കൂടിയാണ് ബ്രെറ്റ് ലീ എന്ന് തെളിയിക്കുന്നതാണ് ദൃശ്യങ്ങളെന്ന് ചിലര് അഭിപ്രായപ്പെട്ടു. മുന് ഫാസ്റ്റ് ബോളറില് ഇപ്പോഴും ധാരാളം കഴിവുകള് ഉണ്ടെന്ന കമന്റുകളും ഉയര്‍ന്നു.\nപാതി വഴിയില് മാറ്റിവച്ച ഐപിഎല് മത്സരങ്ങളുടെ ഭാഗമായി മാസങ്ങള്‍ക്ക് മുമ്ബ് ബ്രെറ്റ് ലീ ഇന്ത്യയില് ഉണ്ടായിരുന്നു. ഐപിഎല് മത്സരങ്ങളുമായി ബന്ധപ്പട്ടെ ടെലിവിഷള് ഷോകളില് ബ്രെറ്റ് ലീ സ്ഥിര സാന്നിധ്യമാണ്. മത്സരങ്ങളുമായി ബന്ധപ്പെട്ട അദ്ദേഹത്തിന്റെ മിക്ക നിരീക്ഷണങ്ങളും കൃത്യമാകാറുണ്ട്.\nഐപിഎല്ലില് രണ്ട് ടീമുകള്‍ക്കായി മുമ്ബ് ബ്രെറ്റ് ലീ കളിച്ചിട്ടുണ്ട്. കിംഗ്സ് ഇലവന് പഞ്ചാബ്, കൊല്‍ക്കത്ത നൈറ്റ് റൈഡേഴ്സ് ടീമുകളിലാണ് ബ്രെറ്റ് ലീ ഭാഗമായിരുന്നത്. മൊത്തം 38 മത്സരങ്ങളില് ഇന്ത്യന് പ്രീമിയര് ലീഗില് കളിച്ച താരം 8 ല് കുറഞ്ഞ ഇക്കണോമി റേറ്റില് 25 വിക്കറ്റുകളാണ് വീഴ്ത്തിയിട്ടുള്ളത്.\nടീമുകളുടെ ബയോ ബബിളുകളില് പോലും കോവിഡ് കേസ് റിപ്പോര്‍ട്ട് ചെയ്തതിനെ തുടര്‍ന്നാണ് കഴിഞ്ഞ സീസണ് ഐപിഎല് പാതി വഴിയില് നിര്‍ത്തേണ്ടി വന്നത്. ടൂര്‍ണമെന്റിലെ ശേഷിക്കുന്ന മത്സരങ്ങള് യുഎഇ യില് വച്ച് നടത്താനാണ് ബിസിസിഐ തീരുമാനിച്ചിരിക്കുന്നത്.\nPrevious articleആഗോള ടൂറിസം സൂചികയില് മുന്‍നിരയില് ഇടം നേടി യു.എ.ഇ\nNext articleയു.എ.ഇ യുമായുള്ള വാക്സിന് സഹകരണം കൂടുതല് ശക്തമാക്കുമെന്ന് ചൈന


Kovalam SI's suspension withdrews | കോവളത്തെ വിദേശ പൗരനെ അവഹേളിച്ച സംഭവം; ഗ്രേഡ് എസ് ഐയുടെ സസ്‌പെൻഷൻ പിൻവലിച്ചു; ഔദ്യോഗിക കൃത്യനിർവ്വഹണം മാത്രമാണ് ചെയ്തതെന്നും വിദേശിയെ അപമാനിച്ചിട്ടില്ലെന്നുമുള്ള ഉദ്യോഗസ്ഥന്റെ പരാതി പരിഗണിച്ചു ആഭ്യന്തര വകുപ്പിന്റെ നടപടി - MarunadanMalayalee.com\nകോവളത്തെ വിദേശ പൗരനെ അവഹേളിച്ച സംഭവം; ഗ്രേഡ് എസ് ഐയുടെ സസ്‌പെൻഷൻ പിൻവലിച്ചു; ഔദ്യോഗിക കൃത്യനിർവ്വഹണം മാത്രമാണ് ചെയ്തതെന്നും വിദേശിയെ അപമാനിച്ചിട്ടില്ലെന്നുമുള്ള ഉദ്യോഗസ്ഥന്റെ പരാതി പരിഗണിച്ചു ആഭ്യന്തര വകുപ്പിന്റെ നടപടി\nJanuary 14, 202205:19 PM IST Permalink\nതിരുവനന്തപുരം: പുതുവർഷത്തലേന്ന് കോവളത്ത് വിദേശ പൗരൻ മദ്യം ഒഴുക്കി കളയാൻ ഇടയാക്കിയ സംഭവവുമായി ബന്ധപ്പെട്ട് സസ്‌പെൻഷനിലായ ഗ്രേഡ് എസ്‌ഐക്കെതിരായ നടപടി പിൻവലിച്ചു. കോവളത്ത് സ്വീഡിഷ് പൗരൻ സ്റ്റീഫൻ മദ്യം ഒഴുക്കിയ സംഭവത്തിൽ ഗ്രേഡ് എസ്‌ഐ ഷാജിയുടെ സസ്‌പെൻഷനാണ് പിൻവലിച്ചത്. വിദേശിയെ അപമാനിച്ച സംഭവത്തിൽ നേരത്തെ മുഖ്യമന്ത്രിയുടെ നിർദ്ദേശ പ്രകാരമായിരുന്നു നടപടി.\nഎന്നാൽ നടപടി പിൻവലിക്കണമെന്നാവശ്യപ്പെട്ട് പൊലീസ് ഓഫീസേഴ്‌സ് അസോസിയേഷനും കുറ്റമൊന്നും ചെയ്തിട്ടില്ലെന്ന് കാണിച്ച് ഷാജിയും മുഖ്യമന്ത്രിക്ക് നിവേദനം നൽകി. ഔദ്യോഗിക കൃത്യനിർവ്വഹണം മാത്രമാണ് ചെയ്തതെന്നും വിദേശിയെ അപമാനിച്ചിട്ടില്ലെന്നുമാണ് എസ്‌ഐ ഷാജി മുഖ്യമന്ത്രിക്കും ഡിജിപിക്കും നൽകിയ പരാതിയിലുള്ളത്. ഇതെല്ലാം പരിഗണിച്ചാണ് നടപടി രണ്ടാഴ്ചയ്ക്കുള്ളിൽ പിൻവലിച്ചത്.\nകോവളത്തിനടുത്ത് വെള്ളാറിൽ ഹോംസ്റ്റേ നടത്തുന്ന സ്വീഡിഷ് പൗരൻ സ്റ്റീഫൻ ബിവറേജസിൽ നിന്നും മദ്യം വാങ്ങിവരുമ്പോഴാണ് പൊലീസ് തടഞ്ഞത്. ബിൽ ചോദിച്ച് തടഞ്ഞതിനാൽ സ്റ്റീഫൻ മദ്യം ഒഴുക്കിക്കളഞ്ഞത് ദേശീയ തലത്തിൽ ചർച്ചയായി. ഇതോടെയാണ് വിദേശിയെ തടഞ്ഞ കോവള ഗ്രേഡ് എസ്‌ഐ ഷാജിയെ സസ്‌പെൻഡ് ചെയ്തത്.\nവിവാദം തണുപ്പിക്കാൻ മന്ത്രി ശിവൻകുട്ടി സ്റ്റീഫനെ വീട്ടിലേക്ക് വിളിച്ച് വരുത്തി സർക്കാർ സ്വീകരിച്ച നടപടി വിശദീകരിച്ചു. സർക്കാർ മുഖം രക്ഷിക്കാൻ എടുത്ത നടപടിക്കെതിരെ പൊലീസ് ഓഫീസേഴ്‌സ് അസോസിയേഷൻ എതിർപ്പ് ഉന്നയിച്ചു. ബീച്ചിലേക്ക് മദ്യവുമായി പോകരുതെന്ന ഉന്നത പൊലീസ് ഉദ്യോഗസ്ഥരുടെ നിർദ്ദേശം പാലിക്കുകയാണ് എസ് ഐ ചെയ്തതെന്നാണ് സംഘടന മുഖ്യമന്ത്രിയുടെ ഓഫീസിനെ അറിയിച്ചത്. ഇതെല്ലാം പരിഗണിച്ചാണ് നടപടി പിൻവലിച്ചത്.\nകോവളത്തെ ഒരു ലോക്കൽ ബീച്ച് പോലും ആക്കാൻ പറ്റാത്തത് ആര് അള്ള് വച്ചിട്ടാണ്?\nവിഴിഞ്ഞത്തെ മറ്റൊരു മരണത്തിൽ പുനരന്വേഷണത്തിന് സാധ്യത തേടി കോവളം പൊലീസ്\nകോവളത്തെ നാണക്കേടിൽ ഇനി വിശദ അന്വേഷണം\nബിഹാറിൽ ജാതി അടിസ്ഥാനമാക്കി സെൻസസിന് അനുമതി നൽകി സർവകക്ഷി യോഗം\nറഫീഖയുടെ മുഖംമൂടി തകർത്തത് സിപിഒ വിജിത; വിഴിഞ്ഞത് സത്യം തെളിയുമ്പോൾ


വനിതാ എംഎല്‍എമാരെ ആക്രമിച്ചു, ശിവന്‍കുട്ടിയെ വളഞ്ഞിട്ടു തല്ലി; നിയമസഭ കയ്യാങ്കളിക്ക് കാരണം പറഞ്ഞ് ഇപി | EP Jayarajan facebook post on assembly hall chaos\nയുഡിഎഫ് എംഎല്‍എമാര് എല്‍ഡിഎഫിന്റെ വനിതാ എംഎല്‍എമാരെ ആക്രമിച്ചു. ഒരു കോണ്‍ഗ്രസ് എംഎല്‍എ യുടെ കൈപ്പിടിയില് നിന്ന് രക്ഷപ്പെടാന് വനിത എംഎല്‍എക്ക് കൈക്ക് കടിയ്‌ക്കേണ്ടി വന്നു. ഈ അതിക്രമങ്ങള് പ്രതിപക്ഷ അംഗങ്ങളെ പ്രകോപിപ്പിച്ചു. ഇതാണ് സംഘര്‍ഷത്തിന് ഇടയാക്കിയത്.\nThiruvananthapuram, First Published Jul 29, 2021, 7:14 PM IST\nതിരുവനന്തപുരം: നിയമസഭ കയ്യാങ്കളി സംഭവത്തില് എല്‍ഡിഎഫിന്റെ വനിതാ എംഎല്‍എമാരെ ആക്രമിച്ചതാണ് സംഘര്‍ഷത്തിന് ഇടയാക്കിയതെന്ന് മുന് മന്ത്രി ഇപി ജയരാജന്. അന്ന് നിയമസഭയില് ശിവന്‍കുട്ടിയെ യുഡിഎഫ് എംഎല്‍എമാര് വളഞ്ഞിട്ട് തല്ലി. അദ്ദേഹം ബോധരഹിതനായി വീണു. സുപ്രീം കോടതി ഉത്തരവ് പഠിച്ച ശേഷം തുടര്‍നടപടികള് ആലോചിക്കും. കോടതിയെ വസ്തുതകള് ബോധ്യപ്പെടുത്തിയോ എന്നറിയില്ല. കോടതിയെ സത്യം ബോധ്യപ്പെടുത്തണം. നിയമ നിര്‍മ്മാണ സഭയുടെ അവകാശങ്ങള് സംരക്ഷിക്കപ്പെടണം. ഇല്ലെങ്കില് ജനാധിപത്യ സംവിധാനത്തിന് കളങ്കമാകുമെന്നും അദ്ദേഹം ഫേസ്ബുക്കില് പോസ്റ്റില് വ്യക്തമാക്കി.\nനിയമസഭക്കുള്ളില് മുദ്രാവാക്യം വിളിച്ച് പ്രതിഷേധിച്ചു. പ്രതിഷേധം വകവെക്കാനോ ഇക്കാര്യത്തില് ചര്‍ച്ചയ്ക്കോ അന്നത്തെ സ്പീക്കര് എന് ശക്തന് തയ്യാറായില്ല. ഭരണപക്ഷ എംഎല്‍എമാര് പ്രതിപക്ഷത്തെ ആക്രമിച്ചു. മുഖ്യമന്ത്രി ഉമ്മന് ചാണ്ടി അടക്കമുള്ളവര് ഇതിനു കൂട്ടുനിന്നു. ഒരു കോണ്‍ഗ്രസ് എംഎല്‍എയുടെ കൈപ്പിടിയില് നിന്ന് രക്ഷപ്പെടാന് വനിത എംഎല്‍എക്ക് കൈക്ക് കടിയ്‌ക്കേണ്ടി വന്നു. ഈ അതിക്രമങ്ങള് പ്രതിപക്ഷ അംഗങ്ങളെ പ്രകോപിപ്പിച്ചു. ഇതാണ് സംഘര്‍ഷത്തിന് ഇടയാക്കിയതെന്നും അദ്ദേഹം വ്യക്തമാക്കി.\nയുഡിഎഫ് ഭരണകാലത്തെ അഴിമതികള്‍ക്കെതിരെ പ്രതിപക്ഷം ശക്തമായ പ്രതിഷേധം സംഘടിപ്പിച്ചു വരികയായിരുന്നു. നിയമസഭയ്ക്കുള്ളില് മുദ്രാവാക്യം വിളിച്ച് പ്രതിഷേധിച്ചു. പ്രതിഷേധം വകവെക്കാനോ ഇക്കാര്യത്തില് ചര്‍ച്ചയ്ക്കോ അന്നത്തെ സ്പീക്കര് എന് ശക്തന് തയ്യാറായില്ല. ഈ സമയം ഭരണകക്ഷി എംഎല്‍എയായ ശിവദാസന് നായര് അടക്കമുള്ളവര് വെല്ലുവിളികളുമായി പ്രതിപക്ഷത്തെ ആക്രമിക്കാന് നടുത്തളത്തിലേക്ക് ചാടിയിറങ്ങി. ഈ നീക്കങ്ങളെ അപലപിക്കാന് തയ്യാറാകാത്ത സ്പീക്കര് അക്രമങ്ങള്‍ക്ക് കൂട്ടുനില്‍ക്കുകയായിരുന്നു. തുടര്‍ന്ന്, വലിയ ബഹളമായി. പ്രശ്‌നത്തില് ഇടപെടാതെ സ്പീക്കര് സഭ വിട്ടുപോയി. മുഖ്യമന്ത്രി ഉമ്മന് ചാണ്ടി അടക്കമുള്ളവര് ഇതിനു കൂട്ടുനിന്നു.\nയുഡിഎഫ് എംഎല്‍എമാര് എല്‍ഡിഎഫിന്റെ വനിതാ എംഎല്‍എമാരെ ആക്രമിച്ചു. ഒരു കോണ്‍ഗ്രസ്\nഎംഎല്‍എ യുടെ കൈപ്പിടിയില് നിന്ന് രക്ഷപ്പെടാന് വനിത എംഎല്‍എക്ക് കൈക്ക് കടിയ്‌ക്കേണ്ടി വന്നു. ഈ അതിക്രമങ്ങള് പ്രതിപക്ഷ അംഗങ്ങളെ പ്രകോപിപ്പിച്ചു. ഇതാണ് സംഘര്‍ഷത്തിന് ഇടയാക്കിയത്. വി. ശിവന്‍കുട്ടിയെ വളഞ്ഞിട്ട് തല്ലി. അദേഹം ബോധംകെട്ടു വീണു. എന്നാല്, പ്രതിപക്ഷ എംഎല്‍എമാരായ6പേര്‍ക്കെതിരെ ക്രിമിനല് കേസെടുത്തു. ഭരണകക്ഷി എംഎല്‍എമാരെ സംരക്ഷിക്കുന്ന നിലപാടും സ്വീകരിച്ചു.\nതികച്ചും പക്ഷപാതപരമായ നിലപാടാണ് യുഡിഎഫ് ഗവണ്‍മെന്റ് സ്വീകരിച്ചത്. അന്യായമായ ഈ കേസ് പിന്‍വലിക്കണം എന്നാണ് എല്‍ഡിഎഫ് ഗവണ്‍മെന്റ് ആവശ്യപ്പെട്ടത്. ഏകപക്ഷീയമായ കാര്യങ്ങളാണ് ഇപ്പോള് സംഭവിക്കുന്നത്. സഭയില് മസില് പവര് ഉപയോഗിച്ച് കാര്യങ്ങള് വരുതിയിലാക്കാന് ശ്രമിച്ച ഭരണപക്ഷ അംഗങ്ങള്‍ക്കെതിരെ ഒരു നടപടിയുമില്ല. പ്രതിപക്ഷത്തെ മാത്രം പ്രതിസ്ഥാനത്ത് നിര്‍ത്തിയിരിക്കുകയാണ്. നീതിപൂര്‍വമായ സമീപനമാണ് ഞങ്ങള് ആവശ്യപ്പെടുന്നത്. കോടതിയെ വസ്തുതകള് ബോധ്യപ്പെടുത്തിയോ എന്നറിയില്ല. കോടതിയെ സത്യം ബോധ്യപ്പെടുത്തണം.\nനിയമനിര്‍മ്മാണ സഭയുടെ അവകാശങ്ങള് സംരക്ഷിക്കപ്പെടണം. ഇല്ലെങ്കില് ജനാധിപത്യ സംവിധാനത്തിന് കളങ്കമാകും.\nഉമ്മന്‍ചാണ്ടി ഗവണ്‍മെന്റ് നടത്തിയ അഴിമതികള്‍ക്കും ദുര്‍ഭരണത്തിനും എതിരായ കനത്ത പ്രഹരമാണ് 2006 ലെ നിയമസഭാ തെരഞ്ഞെടുപ്പില് കേരള ജനത നല്‍കിയത്. തുടര്‍ന്ന് അധികാരത്തില് വന്ന എല്‍ഡിഎഫ് സര്‍ക്കാര് നീതി നടപ്പാക്കാനായാണ് പ്രവര്‍ത്തിച്ചത്. കോടതിയെ നിഷേധിക്കുകയും പരിഹസിക്കുകയും ചെയ്ത ശേഷം മാപ്പ് പറഞ്ഞ് കേസില് നിന്ന് തടിയൂരിയവരാണ് ഇപ്പോള് ഈ കേസുമായി ബന്ധപ്പെട്ട് ന്യായം പറയാന് രംഗത്ത് വന്നത്. ഇത് അങ്ങേയറ്റം പരിഹാസ്യമാണ്. സുപ്രീം കോടതി വിധി പഠിച്ച ശേഷം തുടര്‍നടപടികള് ആലോചിക്കും. ജനാധിപത്യ സംരക്ഷണത്തിനുള്ള പോരാട്ടം തുടരുക തന്നെ ചെയ്യും.\nLast Updated Jul 29, 2021, 7:19 PM IST


ഘര്‍വാപസി: മനുഷ്യാവകാശ ലംഘനം • Suprabhaatham\nഘര്‍വാപസി: മനുഷ്യാവകാശ ലംഘനം\nമതം മാറിയവരെ തിരിച്ചുകൊണ്ടുവരാന് നടക്കുന്ന സംഘടിത നീക്കം അപലപനീയം മാത്രമല്ല അപരിഷ്‌കൃതവുമാണ്. സാംസ്‌കാരിക നായകരുടെ നാവനക്കം കുറഞ്ഞിട്ടുണ്ട്. ഒന്നുകില് അവര് ആരെയൊക്കെയോ ഭയക്കുന്നു. അല്ലങ്കില് അവരും അവരിലൊരാളായിരുന്നു എന്ന സംശയം ഉണരുന്നു.\nOctober 1, 2017 | 3:04 am IST\nമനുഷ്യനുണ്ടായ കാലം മുതല് മതം മാറ്റവും ഉണ്ടായിട്ടുണ്ട്. നിലവിലുള്ള അനേകലക്ഷം വിശ്വാസ പ്രമാണങ്ങളുണ്ടായത് തന്നെ മതംമാറ്റത്തിന്റെ സാക്ഷ്യമാണ്. മതം മാത്രമല്ല രാഷ്ട്രീയവും മാറുന്നു. ഈ പ്രവണത അനുവദിക്കില്ലെന്ന വാദം അപരിഷ്‌കൃതം മാത്രമല്ല അതിരുവിട്ട അഹന്തകൂടിയാണ്.\nമനുഷ്യാവകാശങ്ങള്‍ക്ക് നേരെ പുറം തിരിഞ്ഞു നിന്ന് വ്യക്തി താല്‍പര്യങ്ങള് തേടിപ്പിടിച്ചേല്‍പ്പിക്കുന്ന ഭരണകൂട ഭീകരതയ്ക്ക് ഇന്ത്യ അടിക്കടി ഇരയാവുന്നു. ഹാദിയക്കും ആതിരക്കും ആവശ്യമായതും നിഷേധിക്കപ്പെട്ടതും മാനവികതയാണെന്നതില് തര്‍ക്കമുണ്ടാവില്ല. ബര്‍ലിനില് നിന്ന് ഇപ്പോള് ഡല്‍ഹിയിലേക്ക് അകലം ഏറെ കുറക്കാന് നരേന്ദ്രമോദിക്കാവുന്നുണ്ട്. തറവാട്ടിലേക്ക് മടങ്ങുക എന്ന പേരില് ചില ഹിന്ദു തീവ്രവാദികള് നടത്തുന്ന നീക്കം ഹൈന്ദവ ദര്‍ശനത്തിന്റെ കണക്കില് പെടുത്താനാവില്ല.\nആശയ ദാരിദ്ര്യവും ഹൈന്ദവതയെ വേട്ടയാടുന്നു എന്ന് തോന്നുന്നവര്‍ക്കാണ് ആശങ്കഉണരുക. ആള്‍ബലം കുറയരുതെന്ന വിചാരം വെറുതെയല്ല ഉണ്ടാവുക. ഏത് വിശ്വാസവും അത് അവിശ്വാസമാണങ്കിലും മനുഷ്യാവകാശമാണ്. ഒരു ജനതയെ ഭയത്തിലും അടിമത്വത്തിലും തളച്ചിടാന് ലോകത്ത് എല്ലായിടത്തും ശ്രമങ്ങള് ഉണ്ടായിട്ടുണ്ട്. കെട്ടഴിച്ച് രക്ഷപ്പെടാന് ശ്രമിച്ചവരെ തടയാനുള്ള നീക്കങ്ങളാണ് ആപല്‍ക്കരം. ഇപ്പോള് ഇന്ത്യയില് നടക്കുന്നത് നടക്കാന് പാടില്ലാത്ത കാര്യങ്ങളാണ്.\nഏകമുഖ വിശ്വാസവും സംസ്‌കാരവും മാത്രമേ അനുവദിക്കൂ എന്ന ഫാസിസ്റ്റ് പ്രവണത ഇന്ത്യന് പൈതൃകത്തിന്റെ ലംഘനമാണ്. ഹിന്ദുക്കളായി പരിചയപ്പെടുത്തപ്പെട്ടവരൊക്കെ ഹിന്ദുക്കളല്ല. ഇന്ത്യയിലെ വൈവിധ്യവിശ്വാസങ്ങളുടെ നിഷേധം സാംസ്‌കാരിക ഭാരതത്തെ നിരാകരിക്കലാണ്. തിയ്യരും മറ്റും ഹിന്ദുമതം അവരുടെ മതമാണെന്ന് പറയുന്നതുപോലെയാണ്. ജാതി ഹിന്ദുക്കളെ ആശ്രയിച്ച് അധഃകൃതര് കിടന്നതിന്റെ ഫലമാണ് ഇന്നും അവര് അനുഭവിക്കുന്ന അധപ്പതനം. അധഃകൃതര്‍ക്ക് രക്ഷവേണമെന്നതില് ജാതി ഹിന്ദുക്കളോടും വര്‍ണാശ്രമത്തോടും ശക്തിയായി പോരാടുക തന്നെവേണം. (സഹോദരന് അയ്യപ്പന്). സ്വാഭ്വാവിക മതപരിവര്‍ത്തനം, പ്രണയമതപരിവര്‍ത്തനം, നിര്‍ബന്ധിത മതപരിവര്‍ത്തനം, പ്രലോഭന മതപരിവര്‍ത്തനം ഇങ്ങനെ മതംമാറ്റങ്ങള്‍ക്ക് ചിലരിട്ട വകഭേദങ്ങളാണിത്. തനിക്കിണങ്ങുന്നതണിയാനുള്ള മനുഷ്യരുടെ ജൈവനൈതികത ത്രിശൂലമുയര്‍ത്തി തടയുന്ന ഏര്‍പ്പാടാണ് വാസ്തവത്തില് ഘര്‍വാപസി. തിരിച്ചുകൊണ്ടുവരാന് മാനസികമാറ്റം ഉണ്ടായില്ലെങ്കില് ഉടലിവിടെ ചേര്‍ന്നുവന്നിട്ടെന്തുകാര്യം.\nആതിര ആയിഷയായാലും മറിച്ചായാലും ആകാശം വീഴില്ല. സൂര്യന് ദിക്കുമാറി ഉദിക്കുകയുമില്ല. ആതിരവന്നാല് സമ്പന്നമാവുന്നതല്ല ഇസ്‌ലാം. അതൊക്കെ നൂറ്റാണ്ടുകളായി നിലനില്‍ക്കുന്ന പോക്കുവരവുകളാണ്. അത് തടയുകയെന്നാല് തല സ്വന്തമായി ഉപയോഗിക്കാന് അനുവദിക്കാന് കഴിയുകയില്ലെന്ന ധാര്‍ഷ്ഠ്യമാണ്. എങ്ങനെ ചിന്തിക്കണമെന്ന് ഫാസിസ്റ്റുകള് തീരുമാനിക്കുമെന്ന് പറയുന്നത് ഭരണകൂട ഒത്താശയോടെയാവുന്നത് കൂടുതല് ഭയാനകമാണ്. ഹാദിയക്ക് സ്വയം തീരുമാനമെടുക്കാനുള്ള അവകാശമില്ലന്നും അവരങ്ങനെ വീട്ടുതടങ്കലില് കിടന്നാല് മതിയെന്നുള്ള തീര്‍പ്പുകളില് വര്‍ഗീയതയുടെ കയ്യൊപ്പ് കാണാന് പണിപ്പെടേണ്ടതില്ല.\nഭരണകൂടവും ഉപകരണമായ പൊലിസും ചിലപ്പോഴൊക്കെ ജുഡീഷ്യറിയും സ്വീകരിച്ചുകൊണ്ടുള്ള നിലപാടുകള് പക്ഷപാതപരമാണ്. ഗംഗാനദിക്കും പശുവിനും മനുഷ്യപദവി അനുവദിച്ചുവന്ന വിധികള് മറ്റെന്താണ് പറയുന്നത്. മതം മാറിയവരെ തിരിച്ചുകൊണ്ടുവരാന് തൊടുപുഴയിലൊരു സ്ഥാപനം നടത്തിയ നിയമവിരുദ്ധ പ്രവര്‍ത്തനങ്ങളെ സംബന്ധിച്ച് പൊലിസ് സ്വീകരിച്ച നിലപാട് സംശയം വര്‍ധിപ്പിച്ചു. ലോക്‌നാഥ് ബെഹ്‌റയും ഉപദേഷ്ടാവ് ശ്രീവാസ്തവയും വിജയിക്കുമ്പോള് കേരളം കാത്തുപോന്ന നൂറ്റാണ്ടുകളുടെ മഹിതാശയങ്ങളാണ് മണ്ണടിയുന്നത്. ഇന്ത്യന് ഭരണം സുരക്ഷിതമായി കൈപ്പിടിയിലൊതുക്കിയ ഫാസിസ്റ്റുകളെ ഇടതുപക്ഷം ഭയപ്പെടുകയാണോ.\nഇരട്ടചങ്കും അന്‍പത്തിആറ് നെഞ്ചളവും സന്ധിയാവുന്ന സന്ദര്‍ഭങ്ങള് പലപ്പോഴായി ആവര്‍ത്തിക്കപ്പെടുന്നു. ശശികല ടീച്ചര്‍ക്കും സുരേന്ദ്രനും എന്തുംപറയാം. എന്നാല്, ഭരണഘടന മൗലികാവകാശത്തില് എണ്ണിയ മതപ്രചാരണം മതന്യൂനപക്ഷങ്ങള്‍ക്ക് അനുവദിക്കാനാവില്ലെന്ന മട്ടില് പൊലിസ് ഇടപെടുന്നു. മതം സ്വകാര്യതയാണ്. ഭരണഘടന പരിപൂര്‍ണ സുരക്ഷ ഉറപ്പ് നല്‍കിയതുമാണ്. ഭരണഘടന വ്യാഖ്യാനിക്കുന്ന ജുഡീഷ്യറിയും ഭരണകൂടങ്ങളും വീഴ്ച വരുത്തുന്നത് തുടര്‍ക്കഥയാവുന്നു. ഹാദിയയും ആതിരയും ഇത്രയധികം വിചാരണ ചെയ്യപ്പെടാന് മാത്രം എന്തപരാധമാണ് കാണിച്ചത്. അവര്‍ക്ക് ബോധ്യമായ ഒരാശയം സ്വീകരിച്ചു. അപരാധമെങ്കില് രാഷ്ട്രീയപ്പാര്‍ട്ടികളിലും ഈ പ്രവണത കാണുന്നില്ലേ. ഈ മാറ്റങ്ങളെങ്ങനെ ന്യായീകരിക്കും.\nമതം മാറിയവരെ തിരിച്ചുകൊണ്ടുവരാന് നടക്കുന്ന സംഘടിത നീക്കം അപലപനീയം മാത്രമല്ല അപരിഷ്‌കൃതവുമാണ്. സാംസ്‌കാരിക നായകരുടെ നാവനക്കം കുറഞ്ഞിട്ടുണ്ട്. ഒന്നുകില് അവര് ആരെയൊക്കെയോ ഭയക്കുന്നു. അല്ലങ്കില് അവരും അവരിലൊരാളായിരുന്നു എന്ന സംശയം ഉണരുന്നു. അതുമല്ലങ്കില് ഗൗരിലങ്കേഷ്, കല്‍ബുര്‍ഗി ആവര്‍ത്തിക്കപ്പെടുമെന്ന് സംശയിക്കുന്നു. മതന്യൂനപക്ഷങ്ങളെ ആക്ഷേപിക്കുന്നത് ആസ്വദിക്കുന്ന മതേതര ജനാധിപത്യ സ്വഭാവം അംഗീകരിക്കാനാവില്ല. ഇസ്‌ലാമിലേക്ക് തന്നിഷ്ടപ്രകാരം വരുന്നവരെ തടയാന് പ്രത്യയ ശാസ്ത്രപരമായി ഇസ്‌ലാമിനാവില്ല.\nഇസ്‌ലാമിനെന്നല്ല ഒരാശയത്തിനും ഇനി ആളെ സ്വീകരിക്കില്ലന്ന് ബോര്‍ഡ് വയ്ക്കാനാവില്ലല്ലോ. എന്നാല്, വന്നവരെ വേട്ടയാടിപ്പിടിച്ച് ചില കേന്ദ്രങ്ങളിലെത്തിച്ച് കൗണ്‍സലിങും മര്‍ദനവും നടത്തി തിരിച്ചുകൊണ്ടുപോകാന് നടത്തുന്ന നീക്കങ്ങള് കണ്ടില്ലെന്ന് നടിക്കാവതല്ല. ഭരണകൂടവും പൊലിസും സമാധാനം പുലര്‍ന്നുകാണാന് ആഗ്രഹിക്കുന്നില്ല. നൈതികത മാനിക്കുന്നുമില്ല. ഇന്ത്യക്കെന്തുപറ്റിയെന്ന് വൈദേശികര് ചോദിച്ചുതുടങ്ങിയതായി രാഹുല്‍ഗാന്ധി തുറന്നുപറഞ്ഞിരിക്കുന്നു. വിവിധ യൂനിവേഴ്‌സിറ്റികളിലെ പരിപാടികളില് വിദ്യാര്‍ഥികളുമായി നടത്തിയ സംവാദത്തിലും ഈ ചോദ്യം തന്നെയാണ് അധികവും ഉയര്‍ന്നത്. മാധ്യമങ്ങള്, സാംസ്‌കാരിക നായകര്, അധികാര ആക്രാന്തംബാധിച്ച രാഷ്ട്രീയക്കാര് എല്ലാം ചേര്‍ന്നാണ് ഫാസിസ്റ്റുകളെ അധികാരത്തിലെത്താന് സഹായിച്ചത്. ഭാരതത്തിന്റെ പവിത്രമായ സഹിഷ്ണുതയും പൈതൃകവും മാനഭംഗപ്പെടുത്താന് നടത്തിയ നീക്കത്തില് കൂട്ടുത്തരവാദിത്വം നിഷേധിക്കാനാവില്ല.\nമഹാത്മജിയുടെ ശോഷിച്ച നിറമാറിലേക്ക് വെടിയുതിര്‍ത്ത നാഥു റാം വിനായക് ഗോഡ്‌സേയുടെ പിന്‍മുറക്കാര്‍ക്ക് ചുവപ്പ് പരവതാനി ഒരുക്കിയതില് മതേതര പാര്‍ട്ടികള്‍ക്കും പങ്കുണ്ട്. ഏറ്റവുമധികം മനുഷ്യാവകാശ ലംഘനങ്ങള് റിപ്പോര്‍ട്ട് ചെയ്യപ്പെടുന്ന നാടായി ഭാരതം മാറുകയാണ്.\nഭക്ഷണവും പാര്‍പ്പിടവും വസ്ത്രവും മരണം വിധിക്കാനുള്ള കുറ്റങ്ങളായി തീരുകയാണ്. മതപരിവര്‍ത്തനം തടയാന് കഴിയുന്ന കാര്യമല്ല. ഇഷ്ടമുള്ളവര് ഇവിടുള്ള മതം സ്വീകരിക്കട്ടെ. വിശ്വാസം വ്യക്തിയുടെ സ്വകാര്യതയാണ്. അനുവദിക്കില്ലന്ന ധാര്‍ഷ്ട്യം അനുവദിച്ചുകൂടാ. ഉണരേണ്ടവര് ഉറങ്ങുന്നതാണ് ഉല്‍ക്കണ്ഠ ഉണ്ടാക്കുന്നത്. ഭരണകൂടഭീകരതക്കൊപ്പം അണിചേരുന്ന അവസ്ഥ അതിലേറെ ആശങ്കപ്പെടുത്തുന്നു.


Lok Sabha-Rajya Sabha score 100 businsse in monsoon session | ഒടുവിൽ നമ്മുടെ എംപി മാർക്കു വിവേകം ഉണ്ടായിരിക്കുന്നു; വിലയേറിയ പാർലമെന്ററി സമയം പാഴാക്കുന്ന ഏർപാടു ഇല്ലാതാകുന്നു; മൺസൂൺ സെക്ഷനിൽ 100 ശതമാനം പ്രകടനവുമായി രാജ്യസഭ, 110 ശതമാനം മികവു കാട്ടി ലേക്‌സഭയും - MarunadanMalayalee.com\nഒടുവിൽ നമ്മുടെ എംപി മാർക്കു വിവേകം ഉണ്ടായിരിക്കുന്നു; വിലയേറിയ പാർലമെന്ററി സമയം പാഴാക്കുന്ന ഏർപാടു ഇല്ലാതാകുന്നു; മൺസൂൺ സെക്ഷനിൽ 100 ശതമാനം പ്രകടനവുമായി രാജ്യസഭ, 110 ശതമാനം മികവു കാട്ടി ലേക്‌സഭയും\nന്യൂഡൽഹി: ഇരുപത് ദിവസം നീണ്ടു നിന്ന പാർലമെന്റിന്റെ വർഷകാല സമ്മേളനം വെള്ളിയാഴ്ച സമാപിക്കുമ്പോൾ ലോക്‌സഭ 110 ശതമാനം സമയം ചിലവഴിച്ചപ്പോൾ 100 ശതമാനം സമയം നീക്കിവച്ചു രാജ്യസഭയും മികവുപുലർത്തി. മൻകൂട്ടി നിശ്ചയിച്ച സമയത്തിൽനിന്നും ഇരുസഭകളും കൂടുതൽ സമയം ചർച്ചയ്ക്കു വേണ്ടി മാറ്റിവച്ചതായി ഗവൺമെന്റ് പുറത്തിറക്കിയ രേഖകൾ പറയുന്നു.\n15 ബില്ലുകളാണ് ഇത്തവണ മുന്നോട്ടു വച്ചിരുന്നത്. സമ്മേളനത്തിൽ മുന്നോട്ടു വന്ന 15 ബില്ലുകളും പാസാക്കി ലോക്‌സഭ ഉത്തരവിറക്കിയപ്പോൾ ചരക്ക്, സേവന നികുതി ഉൾപെടെ 14 ബില്ലുകളാണ് രാജ്യസഭ അംഗീകരിച്ചത്. ചില ബില്ലുകൾ അവതരിപ്പിച്ച ദിവസം തന്നെ ഇരു സഭകളും അംഗീകരിച്ചു. അവതരിപ്പിച്ച് അരമണിക്കൂർ പിന്നിടുന്നതിനു മുമ്പേയാണ് അവ അംഗികരിച്ചത്. ലോക് പാൽ, ലോകായുക്ത തുടങ്ങിയ ബില്ലുകൾ അത്തരത്തിൽ വരുന്നു.\n20 ദിവസങ്ങളിലായി ഇരു സഭകലും മുൻകൂട്ടി തീരുമാനിച്ചതിലും കൂടുതൽ സമയം ചിലവഴിച്ചിരുന്നു. 11 ദിവസമായിരുന്നു ലോക്‌സഭ തിരുമാനിച്ചത്. എന്നാൽ 11 ദിവസത്തിൽ കൂടുതൽ സമയം സഭ സമ്മേളിച്ചു. 14 ദിവസമായിരുന്നു രാജ്യസഭ സമ്മേളനം നിശ്ചയിച്ചിരുന്നത്. അതിൽ കൂടുതൽ സമയം ചിലവഴിച്ചിട്ടുണ്ട്. ചോദ്യോത്തര വേളയും നിശ്ചയിച്ചതിൽ കൂടുതൽ സമയം ഉണ്ടായിരുന്നു.\nകശ്മീർ വിഷയത്തിൽ സമാധാനം പുനഃസ്ഥാപിക്കണമെന്ന പ്രമേയം ഐകകണ്‌ഠ്യേ അംഗീകരിച്ചതായിരുന്നു ഈ സമ്മേളനകാലത്തെ അവസാന കാര്യപരിപാടി. വർഷകാല സമ്മേളനത്തിന് അവസാനമായത്. കശ്മീർ വിഷയം പരിഹരിക്കാൻ ഇന്ത്യൻ ജനത ഒറ്റക്കെട്ടായി ശ്രമിക്കുമെന്ന് സഭ ഉറപ്പ് നൽകി. ഇക്കാര്യത്തിൽ കശ്മീർ ജനതയെ വിശ്വാസത്തിലെടുക്കണമെന്നും ചർച്ചയിൽ ആവശ്യം ഉയർന്നുവന്നു. കശ്മീർ വിഷയം രണ്ട് തവണയാണ് വെള്ളിയാഴ്ച സഭ ചർച്ചചെയ്തത്.


ഖത്തറില് പുതുതായി 468 പേര്‍ക്ക് കൊവിഡ്; 40 പേര് വിദേശത്ത് നിന്ന് മടങ്ങിയെത്തിയവര്\n2021-03-11 04:29:53 pm IST\nദോഹ: ഖത്തറില് ഇന്ന് 468 പേര്‍ക്ക് കൊവിഡ് സ്ഥിരീകരിച്ചു. പുതുതായി രോഗം സ്ഥിരീകരിച്ചതില് 428 പേര്‍ക്ക് സമ്പര്‍ക്കത്തിലൂടെയാണ് രോഗം ബാധിച്ചത്. 40 പേര് വിദേശത്ത് നിന്ന് മടങ്ങിയെത്തിയവരാണ്.\nകഴിഞ്ഞ 24 മണിക്കൂറിനുള്ളില് 323 പേര് വൈറസ് ബാധയില് നിന്നും പൂര്‍ണമായി രോഗമുക്തി നേടി. ഇതോടെ ആകെ രോഗമുക്തി 157,242 ആയി. രാജ്യത്ത് ഇതുവരെ 264 പേരാണ് കൊവിഡ് ബാധിച്ച് മരിച്ചത്.\nരാജ്യത്ത് നിലവില് ചികിത്സയില് കഴിയുന്നത് 11,323 പേരാണ്. 748 പേര് വിവിധ ആശുപത്രികളില് കഴിയുന്നു. പുതുതായി 10 പേരെ കൂടി തീവ്രപരിചരണ വിഭാഗത്തില് പ്രവേശിപ്പിച്ചു. ഇതോടെ ഗുരുതരാവസ്ഥയില് കഴിയുന്നവരുടെ എണ്ണം 119 ആയി.\n#سلامتك_هي_سلامتي #YourSafetyIsMySafety pic.twitter.com/ihVW8cS7qq\n— وزارة الصحة العامة (@MOPHQatar) March 11, 2021\nQatar Covid 19 MoPH qatar Doha


അത്താഴം കൊണ്ടുള്ള ഉപകാരങ്ങള് എന്തെല്ലാമാണ്? - അല്-അസ്വാല\nഅത്താഴം കൊണ്ടുള്ള ഉപകാരങ്ങള് എന്തെല്ലാമാണ്?\nഅത്താഴം കഴിക്കുന്നത് കൊണ്ട് ധാരാളം ഉപകാരങ്ങള് ഉണ്ട്. ചിലത് മാത്രം താഴെ പറയാം.\nഒന്ന്: നബി-ﷺ-യുടെ സുന്നത്തിനെ പിന്‍പറ്റുക എന്ന വലിയ ഇബാദത്ത് അത്താഴത്തിലൂടെ സാധിക്കുന്നു.\nരണ്ട്: അല്ലാഹുവിനുള്ള മഹത്തരമായ ഇബാദത്തുകളില് എണ്ണപ്പെട്ട നോമ്പ് ആരോഗ്യത്തോടെയും, ഉന്മേഷത്തോടെയും നിര്‍വ്വഹിക്കാനും അത് സഹായകമാണ്.\nമൂന്ന്: പ്രാര്‍ഥനക്ക് ഉത്തരം ലഭിക്കുന്ന സമയങ്ങളില് നബി -ﷺ- എണ്ണിയിട്ടുള്ള അത്താഴ സമയങ്ങളിലൊന്നാണ് സുബ്ഹിയുടെ മുന്‍പുള്ള സമയം. ആ സമയം ഉണര്‍ന്നിരിക്കാനും, പ്രാര്‍ഥനകള് നിര്‍വ്വഹിക്കാനും അത്താഴത്തിന് വേണ്ടി എഴുന്നേല്‍ക്കുന്നത് കാരണമായിത്തീരും.\nനാല്: നബി -ﷺ- യുടെ ജീവിതത്തില് അവിടുന്ന് പല സന്ദര്‍ഭങ്ങളിലും ശ്രദ്ധിച്ചു പോന്ന യഹൂദ-നസ്വാറാക്കളോടുള്ള വിയോജിപ്പ് പ്രകടിപ്പിക്കലും അത്താഴം കഴിക്കുന്നതിലുണ്ട്.\nഅഞ്ച്: സുബ്ഹി ജമാഅത്തിന് കൃത്യസമയത്ത് എത്തിച്ചേരാനും അത്താഴത്തിന് എഴുന്നേല്‍ക്കുന്നത് സഹായകരമാകും.\nഅത്താഴത്തിന്‍റെ ചില ഉപകാരങ്ങള് മാത്രമാണിത്. ഇവയെല്ലാം കാരണമാകാം നബി -ﷺ- അത്താഴത്തിന്‍റെ ശ്രേഷ്ഠത ഊന്നിപ്പറഞ്ഞതും, ഇബാദത്തുകളില് അതിനുള്ള മഹത്വം നമ്മെ ആവര്‍ത്തിച്ച് ബോധ്യപ്പെടുത്തിയതും.


അല്മായശബ്ദം: ഇവരോട് ക്ഷമിക്കണേ!\nരണ്ടു മൂന്ന് ആഴ്ച മുമ്പ് എന്‍റെ തിരഞ്ഞെടുത്ത കുറെ കത്തോലിക്കാ സുഹൃത്തുക്കള്‍ക്ക് ഞാനൊരു ചോദ്യം അയച്ചുകൊടുത്തു. ഇത് ചോദ്യാവലികളുടെ സീസണ് ആണല്ലോ; മാര്‍പ്പാപ്പയുടെ ചോദ്യാവലിയല്ലെ ഇവിടെ എത്താത്തതുള്ളൂ, അതിനും കൂടി കൂട്ടി ഫെയിസ് ബുക്കിന്‍റെത് ധാരാളം എത്തുന്നുണ്ടല്ലോ.\nസ്വര്‍ഗ്ഗസ്ഥനായ പിതാവേ’ എന്ന് തുടങ്ങുന്ന പ്രാര്‍ത്ഥനയിലെ “മറ്റുള്ളവര് ഞങ്ങളോട് ചെയ്ത തെറ്റുകള് ഞങ്ങള് ക്ഷമിക്കുന്നതുപോലെ ഞങ്ങളുടെ തെറ്റുകള് ഞങ്ങളോടും ക്ഷമിക്കേണമേ.” എന്ന വാക്യത്തില് നിന്ന് നിങ്ങള്‍ക്കെന്തു മനസ്സിലായി എന്ന് വിശദീകരിക്കുക? എന്നതായിരുന്നു ചോദ്യം. ഇരുപതോളം പേര് അതിനോട് പ്രതികരിച്ചു. ഒരാള് മാത്രം ഇങ്ങിനെയൊരു വാചകം ശ്രദ്ധിച്ചിട്ടില്ലല്ലോ എന്ന് പറഞ്ഞു. ബാക്കിയുള്ളവരുടെ അഭിപ്രായങ്ങള് ഞാനിവിടെ സംഗ്രഹിച്ചിരിക്കുന്നു.\n‘അരമനകള് വഴി ഭൂമിയില് വന്നുകൊണ്ടിരിക്കുന്നത് സ്വര്‍ഗ്ഗത്തിലെ ഇഷ്ടങ്ങളുടെ സൂചനകള് ആണോ?’ ഇടുക്കിയില് ഫ്രാന്‍സിസ് ജോര്‍ജ്ജിനെ MP ആക്കുക, ബെനഡിക്ടച്ചനെ വിശുദ്ധനാക്കുക തുടങ്ങിയവയാണോ ദൈവേഷ്ടം? ഇങ്ങിനെ കുറെ ചോദ്യങ്ങളും, ഏതു നിമിഷവും ഹര്‍ത്താല്, പണിമുടക്ക്, കറന്റ് കട്ട്, നാമകരണം മുതലായവ ഉണ്ടാവാന് കേരളത്തില് ഏറെ സാധ്യതയുള്ളതുകൊണ്ട് കേരളത്തിലെ മഠങ്ങള്, സെമ്മിനാരികള്, ധ്യാന കേന്ദ്രങ്ങള് ഇവകളില് അന്നന്ന് വേണ്ട ആഹാരം ...... എന്നുള്ളതിന് പകരം ‘അതാതു മാസം വേണ്ട ആഹാരം ഒന്നാം തിയതി തന്നെ ഞങ്ങള്‍ക്ക് തരേണമേ’ എന്ന് തിരുത്തണം, ‘അപ്പം ഇവിടെ വ്യാപകമായി വീടുകളില് ഉപയോഗത്തിലില്ലാത്തതുകൊണ്ട്, അപ്പത്തിന്‍റെ സ്ഥാനത്ത് ചപ്പാത്തി/കപ്പ/ചക്ക തുടങ്ങിയ ഓപ്ഷനുകള് കൂടി ഇവിടെ വേണം .... തുടങ്ങിയ പ്രായോഗിക നിര്‍ദ്ദേശങ്ങളും ചിലര് അയച്ചു തന്നു. ഇതെല്ലാം പരിഗണിച്ച് ഈ പ്രാര്‍ത്ഥന പുനരാവിഷ്കരിക്കാന് ചില നടപടികള് ഉടന് കൈക്കൊള്ളുന്നതാണ്.\nചോദ്യത്തിനുള്ള മറുപടികള് ഇങ്ങിനെ:\n“മറ്റുള്ളവരുടെ തെറ്റുകള് ഞങ്ങളോട് ക്ഷമിക്കുന്നതു പോലെ എന്നത് പരിസ്ഥിലോല പ്രദേശങ്ങളിലും നഗരങ്ങളിലും പ്രായോഗികമല്ലാത്തതുകൊണ്ട് ഇടുക്കി, താമരശ്ശേരി, മാനന്തവാടി, തൃശ്ശൂര്, കാഞ്ഞിരപ്പള്ളി, കോതമംഗലം, ചിക്കാഗോ, ചങ്ങനാശ്ശേരി, പാലാ മുതലായ എട്ട് രൂപതകളിലെങ്കിലും മെത്രാന്മാര്‍ക്ക് മാത്രമായി ഇതിന് സ്റ്റേ അനുവദിക്കണം.” മാണി കുര്യന്.\n“കുറ്റാരോപിതന് യാതൊരു ക്ഷതവും വരുരുതെന്ന് പ്രത്യേകം കരുതലോടെ കുറ്റാരോപിതനെനെതിരായി കേസും ശിക്ഷയും നടത്തി അവനെ കുളിപ്പിച്ച് കിടത്തുന്ന ഒരു സമ്പ്രദായം കോതമംഗലത്തുണ്ട്, അതിനെ ക്ഷമയുടെ ഭാഗമായി എല്ലാവരും കാണണം.” ചാക്കോ കെ എസ്.\n“മക്കളില്ലാത്തവര്‍ക്ക് സ്വത്ത് വേണ്ടെന്നുള്ള കാഞ്ഞിരപ്പള്ളി ഭാഗത്തെ നാട്ടുനടപ്പും പരദ്രോഹത്തിന്‍റെ ലിസ്റ്റില് നിന്നും ഒഴിവാക്കുന്നത് കൊള്ളാം.” ഉലഹന്നാന് കാഞ്ഞിരപ്പള്ളി.\n“വൈദികരെയോ മെത്രാനെയോ നികൃഷ്ടജീവി, ക്ഷുദ്രജീവി എന്ന് വിളിക്കുന്നവരോട് മെത്രാന്മാര് ക്ഷമിക്കുന്നുണ്ടല്ലോ. അടുത്ത ദിവസം ‘ഇയ്യാളെയാരാ മെത്രാന് ആക്കിയത്’ എന്ന് ചോദിച്ച MLA യുടെ കൂടെ അതേ മെത്രാന് ചിരിച്ചു കളിച്ചു മെയിന് റോഡില് വേദി പങ്കിടുന്നത് TV യില് കണ്ടിരുന്നല്ലോ. (സര്‍ക്കാര് ഓഫിസിന്‍റെ മുമ്പില് നടന്ന സമരത്തില് ചെറുകിട കര്‍ഷകര് എത്താതിരുന്നതുകൊണ്ട് ബംഗാളികള് വരേണ്ടി വന്നുവെന്നുള്ളത് ആ പരിപാടിയുടെ ഒരു പോരായ്മയായി ആരും കാണരുത്).” ഗര്‍വ്വാസിസ് കപ്പാട്\n“ആത്മസ്ഥിതി വിവരം നല്‍കാത്തതിന്‍റെ പേരില് ദളിതനായ കുട്ടപ്പന് മാന്യമായ ശവസംസ്കാരം നിഷേധിച്ചത് പ്രതികാരമായി കാണാന് പാടില്ല. ജീവിച്ചിരിക്കുന്നവരോട് ചെയ്യുന്നതല്ലേ പ്രതികാരമാവൂ.” കുട്ടിയേട്ടന് പാലാ.\n“ഈ വ്യവസ്ഥ വിശ്വാസികള്‍ക്ക് മാത്രമായി പരിമിതപ്പെടുത്താന് ഉദ്ദേശിച്ചതല്ല, അങ്ങിനെ ആയിപ്പോയതാണ്” (പേര് വെളിപ്പെടുത്താന് ആഗ്രഹിക്കാത്ത ഒരു മുന് കന്യാസ്ത്രി)\n“നമ്മളോട് തെറ്റു ചെയ്യാത്തവരോട് ക്ഷമിക്കണം എന്ന് ഈ പ്രാര്‍ത്ഥന പറയുന്നില്ല. അതുകൊണ്ട് പ്രൊ. ജോസഫിനെ പിരിച്ചു വിട്ടത് ശരിയാണ്.” പേര് വെളിപ്പെടുത്താന് ആഗ്രഹിക്കാത്ത ഒരു വ്യവസായി, കോതമംഗലത്തു നിന്ന്.\n“എല്ലാവരോടും ക്ഷമിക്കണം എന്ന് അസന്നിഗ്ദമായി പറയുന്ന ഈ പ്രാര്‍ത്ഥന CBI ക്കാര് പഠിക്കണം എന്നാണല്ലോ ഞങ്ങള് പറയുന്നത്.” സൈമണ് ചവിട്ടുവരി, കോട്ടയം.\n“ലത്തിന് റിത്തുകാര് സിറോ മലബാറുകാരോട് ചെയ്ത ദ്രോഹങ്ങള് ആര്‍ക്കു ക്ഷമിക്കാനാവും?” ജോസഫ് ചങ്ങനാശ്ശേരി.\n“കപ്യാരന്മാര് ശുശ്രൂഷകര് ആയതു കൊണ്ട് ക്ഷമിക്കപ്പെടെണ്ടവരുടെ ഗണത്തില് വരുന്നില്ല.” കുഞ്ഞപ്പി പഴയിടം.\n“പകല് മാത്രമേ ഈ പ്രാര്‍ത്ഥന ചൊല്ലാന് പറയുന്നുള്ളൂവെന്നതിന്‍റെ പൊരുള് പിടി കിട്ടി.” ത്രെസ്യാമ്മ കുര്യനാട്.


എന്‍എച്ച്എസ് സേവനം ഉപയോഗിക്കാന് വിദേശ നഴ്‌സുമാര്‍ക്ക് അധിക ചാര്‍ജ്ജ്; ഇളവ് നല്‍കില്ലെന്ന് ഇമിഗ്രേഷന് മന്ത്രി; പണം അടയ്ക്കണം, അതാണ് ശരി! ബ്രക്‌സിറ്റില് പാടുപെടുമ്പോള് നിയമത്തെ എതിര്‍ക്കുമെന്ന് ലേബര് പാര്‍ട്ടി\nവിദേശ നഴ്‌സുമാരില് നിന്നും ഇത് ഈടാക്കരുതെന്ന് റോയല് കോളേജ് ഓഫ് നഴ്‌സിംഗ്\nവിദേശ നഴ്‌സുമാര്‍ക്ക് എന്‍എച്ച്എസ് സേവനം ഉപയോഗിക്കാന് അധിക ചാര്‍ജ്ജുകള് ഈടാക്കുന്നത് അവസാനിപ്പിക്കണമെന്ന ആവശ്യം തള്ളി ഇമിഗ്രേഷന് മന്ത്രി കരോളിന് നോക്‌സ്. വിദേശ നഴ്‌സുമാര് പണമടയ്ക്കുന്നതാണ് ശരിയായ നടപടിയെന്നാണ് നോക്‌സിന്റെ പക്ഷം. ഇമിഗ്രേഷന് ഹെല്‍ത്ത് സര്‍ചാര്‍ജ്ജ് പ്രതിവര്‍ഷം 200 പൗണ്ട് എന്ന നിലയില് നിന്നും 400 പൗണ്ടായി വര്‍ദ്ധിപ്പിക്കാനുള്ള തീരുമാനം എംപിമാര് അംഗീകരിച്ചതിനിടെയാണ് മന്ത്രിയുടെ നിലപാട്.\nവിദേശ നഴ്‌സുമാരില് വന്നുചേരുന്ന സാമ്പത്തിക ആഘാതത്തെക്കുറിച്ച് താന് മനസ്സിലാക്കിയിട്ടുണ്ടെന്ന് കരോളിന് നോക്‌സ് പറയുന്നു. എന്നാല് അടുത്തിടെ തീരുമാനിച്ച വേതന വര്‍ദ്ധനവ് ഈ സമ്മര്‍ദം കുറയ്ക്കുമെന്നാണ് ഇവര് അവകാശപ്പെടുന്നു. 2015 ഏപ്രിലിലാണ് ഇമിഗ്രേഷന് ഹെല്‍ത്ത് സര്‍ചാര്‍ജ്ജ് പ്രാബല്യത്തില് വന്നത്. യൂറോപ്യന് സാമ്പത്തിക മേഖലയ്ക്ക് പുറത്ത് നിന്നുമെത്തി യുകെയില് ആറ് മാസത്തില് കൂടുതല് താമസിക്കുന്ന, പെര്‍മനന്റ് റെസിഡന്‍സി ഇല്ലാത്തവര്‍ക്കാണ് ഈ തുക അടയ്‌ക്കേണ്ടി വരുന്നത്.\nഇമിഗ്രേഷന് ആപ്ലിക്കേഷന് നടപടിയ്‌ക്കൊപ്പമാണ് ഈ ഫീസ് മുന്‍കൂറായി നല്‍കുന്നത്. വിസ ചെലവുകള്‍ക്ക് പുറമെയാണ് ഇത് അടയ്‌ക്കേണ്ടത്. വിദ്യാര്‍ത്ഥികള്‍ക്ക് മാത്രം ചാര്‍ജ്ജില് ഇളവ് അനുവദിക്കുന്നു. ഈ ഫീസ് അടയ്ക്കുന്നത് മൂലമാണ് വിദേശികള്‍ക്ക് എന്‍എച്ച്എസ് സേവനങ്ങള് യുകെ പൗരന് ഉപയോഗിക്കുന്നത് പോലെ പ്രയോജനപ്പെടുത്താന് കഴിയുന്നത്.\nഎന്നാല് വിദേശ നഴ്‌സുമാരില് നിന്നും ഇത് ഈടാക്കരുതെന്ന് റോയല് കോളേജ് ഓഫ് നഴ്‌സിംഗ് ആവശ്യപ്പെട്ടിരുന്നു. ബ്രക്‌സിറ്റുമായി ബന്ധപ്പെട്ട പ്രശ്‌നങ്ങള് മൂലം നഴ്‌സുമാരെ ആകര്‍ഷിക്കാന് കഴിയാത്ത ഘട്ടത്തില് ഇതുപോലുള്ള പ്രശ്‌നങ്ങള് ഒഴിവാക്കണമെന്ന് ഷാഡോ ഇമിഗ്രേഷന് മന്ത്രി അഫ്‌സല് ഖാന് ആവശ്യപ്പെട്ടു. കോമണ്‍സില് ഈ നിയമം അവതരിപ്പിക്കുമ്പോള് ലേബര് പാര്‍ട്ടി എതിര്‍ത്ത് വോട്ട് ചെയ്യുമെന്നാണ് പ്രഖ്യാപനം.


ലിജോ ജോസ് പെല്ലിശ്ശേരിയുടെ ഈ.മ.യൗ 26-ാമത് യൂറോപ്യന് യൂണിയന് ചലച്ചിത്രോത്സവത്തില് | Cinema | Deshabhimani | Wednesday Nov 24, 2021\nലിജോ ജോസ് പെല്ലിശ്ശേരിയുടെ ഈ.മ.യൗ 26-ാമത് യൂറോപ്യന് യൂണിയന് ചലച്ചിത്രോത്സവത്തില്\nകൊച്ചി > 26-ാമത് യൂറോപ്യന് യൂണിയന് ഫിലിം ഫെസ്റ്റിവലില് മലയാള ചിത്രം ഈ.മ.യൗവും. ഓണ്‍ലൈനായി നവംബര് ഒന്നിന് ആരംഭിച്ച ചലചിത്രോത്സവം 30വരെ തുടരും. കാണികള്‍ക്ക് വീടിന്റെ സുരക്ഷിതത്വത്തിലിരുന്ന് യൂറോപ്യന് സിനിമയിലെ അവാര്‍ഡ് കരസ്ഥമാക്കിയിട്ടുള്ള ചിത്രങ്ങള് ആസ്വദിക്കാം. ലിജോ ജോസ് പെല്ലിശ്ശേരി സംവിധാനം ചെയ്ത ഈ.മ.യൗ ഇന്ത്യയിലെ 49-രാജ്യാന്തര ചലചിത്രോല്‍സവത്തില് മികച്ച സംവിധാനത്തിനും മികച്ച നടനുമുള്ള അവാര്‍ഡുകള് നേടിയിരുന്നു. 48-ാമത് കേരള സ്റ്റേറ്റ് ഫിലിം അവാര്‍ഡിലും മികച്ച സംവിധാകനുള്ള ബഹുമതി കരസ്ഥമാക്കിയിരുന്നു.\nചെല്ലാനം കടപ്പുറത്തെ ലത്തീന് കത്തോലിക്ക സമൂഹത്തിന്റെ പശ്ചാത്തലത്തിലാണ് ഈ.മ.യൗ വിന്റെ കഥ. വാവച്ചന് എന്ന കല്ലാശാരിയെ ചുറ്റിയാണ് കഥ. വീട്ടില് വൈകിയെത്തുകയും പെട്ടെന്ന് മരിക്കുകയും ചെയ്യുന്നു ആശാരി. മരണത്തിന് മുമ്പ് ഈശി എന്ന തന്റെ മകനോട് തന്റെ സംസ്‌കാര ചടങ്ങിനെ കറിച്ചുള്ള സ്വപനങ്ങള് അയാള് പങ്കുവയ്‌ക്കുന്നുണ്ട്. ഗംഭീര സംസ്‌കാരം ഈശിയും ഉറപ്പു നല്‍കുന്നു. വാവച്ചന്റെ പെട്ടെന്നുള്ള മരണത്തോടെ ഈശി എല്ലാ ബഹുമതികളോടും ആചാരങ്ങളോടും കൂടിയുള്ള സംസ്‌കാരത്തിന് തയ്യാറെടുക്കുന്നു. എന്നാല് പിതാവിനോടുള്ള മകന്റെ ഈ സ്‌നേഹത്തിന് പല ഭാഗങ്ങളില് നിന്നും തടസങ്ങള് നേരിടുകയാണ്.\nഒരു മാസം നീളുന്ന യൂറോപ്യന് ചലചിത്രോല്‍സവത്തില് എട്ടു വിഭാഗങ്ങളിലായി 37 ഭാഷകളില് നിന്നും 60 ചിത്രങ്ങളാണ് പ്രദര്‍ശനത്തിനുള്ളത്. പ്രമുഖ അന്താരാഷ്‌ട്ര ചലചിത്രോല്‍സവങ്ങളില് പങ്കെടുത്തിട്ടുള്ള ചിത്രങ്ങളും അംഗരാജ്യങ്ങളില് നിന്നുള്ളവയും ഇതില് ഉള്‍പ്പെടുന്നു. ഹിന്ദി, മറാത്തി, മലയാളം, ബംഗാളി എന്നീ ഭാഷകളില് നിന്നായി ആറു ചിത്രങ്ങളുമായി ഇന്ത്യയ്‌ക്ക് പ്രത്യേക വിഭാഗം തന്നെ ഒരുക്കിയിട്ടുണ്ട്.\nഫിലിം ഫെസ്റ്റിവല് ടിക്കറ്റുകളും അനുബന്ധ പരിപാടികളും കാണികള്‍ക്ക് സൗജന്യമാണ്. ഡെലിഗേഷന് വെബ്‌സൈറ്റിലൂടെയും സോഷ്യല് മീഡിയ ചാനലുകളിലൂടെയും രജിസ്റ്റര് ചെയ്യാം. ഒരിക്കല് രജിസ്റ്റര് ചെയ്‌താല് 30വരെ സൗകര്യം പോലെ എപ്പോള് വേണമെങ്കിലും ചിത്രങ്ങള് കാണാം. രജിസ്റ്റര് ചെയ്യാൻ https://www.festivalscope.com/page/euffindiaawindowtoeurope/ സന്ദര്‍ശിക്കുക. കൂടുതല് വിവരങ്ങള്: https://euffindia.com/.\nയൂറോപ്യന് യൂണിയന് ചലചിത്രോല്‍സവം


ആപ്പിള് 2018 മോഡല് ഐഫോണുകള് കുറഞ്ഞ വിലയ്ക്ക് വിപണിയിൽ എത്തുമെന്ന് റിപ്പോർട്ട് | Gramajyothi News\nJul 2020 07 Tuesday\nApril 27, 2018 8:11 am Published by : Web Desk\nസ്മാര്‍ട്ട് ഫോണ് വിപണിയില് ഐഫോണിന് ലഭിക്കുന്ന സ്ഥാനം ചില്ലറയല്ല. ഉയര്‍ന്ന വിലയാണ് പലപ്പോഴും ഈ കേമനില് നിന്ന് ഒരു പറ്റം ഉപഭോക്താക്കളെ മാറ്റി നിര്‍ത്തുന്നത്. എന്നാല് അങ്ങനെ മാറി നില്‍ക്കുന്നവര്‍ക്ക് ഒരു സന്തോഷ വാര്‍ത്ത. ആപ്പിള് 2018 മോഡല് ഐഫോണുകള് കുറഞ്ഞ വിലയ്ക്ക് പുറത്തിറക്കിയേക്കുമെന്നാണ് പുറത്തു വരുന്ന റിപ്പോര്‍ട്ട്. 2018 ല് മൂന്നു മോഡല് ഐഫോണുകളാണ് അവതരിപ്പിക്കുന്നത്. 6.5 ഇഞ്ച്, 6.1 ഇഞ്ച്, 5.1 ഇഞ്ച് ഡിസ്‌പ്ലെ മോഡല് ഹാന്‍ഡ്‌സെറ്റുകളാണ് അവതരിപ്പിക്കുക.\nഇതില് എല്‍സിഡി സ്‌ക്രീനോടു കൂടി ഇറങ്ങുന്ന ഹാന്‍ഡ്‌സെറ്റ് കേവലം 200 ഡോളറിന് (ഏകദേശം 13,400 രൂപ) വില്‍ക്കുമെന്നാണ് ടെക് വിദഗ്ധരുടെ പ്രവചനം. മറ്റു രണ്ടു മോഡലുകള്‍ക്കും ഒഎല്‍ഇഡി ഡിസ്‌പ്ലെയായിരിക്കും. ഉപയോഗിക്കുന്ന പാര്‍ട്‌സുകളുടെ വില കുറച്ചാണ് കുറഞ്ഞ വിലയ്ക്ക് എല്‍സിഡി ഐഫോണ് പുറത്തിറക്കുക. ഒല്‍ഇഡി ഡിസ്‌പ്ലെയുടെ സ്ഥാനത്ത് എല്‍സിഡി ഉപയോഗിച്ചാല് 50 ഡോളര് വരെ നിര്‍മാണ ചിലവ് കുറയും. പുറമെ സ്റ്റീല് ഫ്രെയിമുകളാണ് ഉപയോഗിക്കുക. ക്യാമറകളുടെ എണ്ണവും കുറയ്ക്കും.\nഐഫോണ് എല്‍സിഡി മോഡല് ഹാന്‍ഡ്‌സെറ്റ് ആറു കോടി യൂണിറ്റുകള് നിര്‍മിച്ചേക്കുമെന്നാണ് കരുതുന്നത്. എന്നാല് 5.8 ഇഞ്ച് ഒഎല്‍ഇഡി മോഡല് 2.8 കോടി യൂണിറ്റ് മാത്രമാണ് നിര്‍മിക്കുക. 6.5 ഇഞ്ച് മോഡല് ഐഫോണ് 2.2 കോടി യൂണിറ്റ് നിര്‍മ്മിക്കും.\nNews By Date July 5, 2020 (1) July 4, 2020 (1) July 3, 2020 (3) July 2, 2020 (1) July 1, 2020 (1) June 26, 2020 (1) June 25, 2020 (1) June 24, 2020 (1) June 23, 2020 (1) June 19, 2020 (1) June 17, 2020 (1) June 16, 2020 (1) June 15, 2020 (1) June 13, 2020 (2) June 12, 2020 (1) June 10, 2020 (1) June 9, 2020 (2) June 6, 2020 (2) June 2, 2020 (1) June 1, 2020 (2) May 26, 2020 (1) May 25, 2020 (1) May 23, 2020 (2) May 22, 2020 (2) May 20, 2020 (1) May 18, 2020 (1) May 16, 2020 (4) May 14, 2020 (2) May 13, 2020 (1) May 12, 2020 (1) May 11, 2020 (1) May 9, 2020 (1) May 8, 2020 (1) May 7, 2020 (1) May 6, 2020 (1) May 5, 2020 (2) May 4, 2020 (3) May 2, 2020 (2) May 1, 2020 (3) April 30, 2020 (1) April 29, 2020 (4) April 27, 2020 (1) April 25, 2020 (2) April 24, 2020 (5) April 23, 2020 (5) April 22, 2020 (2) April 21, 2020 (3) April 20, 2020 (2) April 18, 2020 (2) April 16, 2020 (1)\nഡിലീറ്റ് ചെയ്ത ഫയലുകളും ഇനി തിരിച്ചെടുക്കാം;പുതിയ ഫീച്ചറുകളുമായി വാട്ട്സ്ആപ്പ്.\nജോസ് പക്ഷം വിലപേശുന്ന പാര്‍ട്ടിയാണ് – ബാലകൃഷ്ണന് മറുപടിയുമായി കാനം രാജേന്ദ്രന്\nകാപ്പന് രാജ്യസഭാ എം പി ആകും ; ജോസ് മോന് പാലാ എംഎല്‍എയും പിണറായിയുടെ പാക്കേജ് ഇങ്ങനെ – അന്തം വിട്ട് യുഡിഎഫിലെ മന്ത്രിമോഹികള്\nവയനാട് എം പി യും എ ഗ്രൂപ്പും ഇടപെട്ടു – ജോസ് പക്ഷത്തെ വെട്ടിയ തീരുമാനത്തില് മലക്കം മറിഞ്ഞ് ബെന്നി ബഹ്നനാന്\nമുന്നില് നിന്ന് പോരാടാന് ഞാനുണ്ട് ‘ സൈനികര്‍ക്ക് ആത്മവിശ്വാസം പകര്‍ന്ന് മോദി ലഡാക്കില് – മാസ്സ് എന്‍ട്രി\nകോവിഡ് പരിശോധനയ്ക്ക് സര്‍ക്കാര് ഡോക്ടര്‍മാരുടെ നിര്‍ദേശം വേണ്ട – എണ്ണത്തില് വന് കുതിപ്പ്\nജോസ് കെ മാണിയും കൂട്ടരും വേണ്ടപ്പെട്ടവര് തന്നെ – അടവുനയം തിരുത്തി കോടിയേരിയും വിജയരാഘവനും\nദൂരപരിധി കുറച്ച് സംസ്ഥാനത്തെ ബസ് ചാര്‍ജ് വര്‍ധിപ്പിച്ചു; രണ്ടര കിലോമീറ്ററിന് എട്ട് രൂപ;\nആധാരം എഴുത്തുകാരനില് നിന്നും കൈക്കൂലി വാങ്ങി സബ് രജിസ്ട്രാര്‍ക്ക്5ലക്ഷം പിഴയും7വര്‍ഷം കഠിന തടവും\nഇന്ധന ബില്ല് കത്തിച്ച് ജനതാദള് സെക്കുലര് പ്രതിഷേധ ധര്‍ണ്ണ നടത്തി\nനടി ഷംന കാസിമിനെ ഭീഷണിപ്പെടുത്തി പണം തട്ടാന് ശ്രമം; നാല് പേര് അറസ്റ്റില്\nയു.ഡി.എഫിന്‍റെ തീരുമാനം നടപ്പാക്കിയ ശേഷം ചര്‍ച്ച – ഉമ്മന്‍ചാണ്ടി.\nപട്ടിക ജാതിക്കര്‍ക്ക് കൃഷിഭൂമി വിതരണം ചെയ്യുക : പി.പി.അനില്‍കുമാര്\nസമാധാനമാണ് ആഗ്രഹിക്കുന്നത്. പ്രകോപിപ്പിക്കപ്പെട്ടാല് ഉചിതമായ മറുപടി കൊടുക്കാന് ഇന്ത്യയ്ക്ക് ശേഷിയുണ്ട് : പ്രധാനമന്ത്രി\nസുഭിക്ഷം ; മൂന്നേക്കര് പാടശേഖരം ഏറ്റെടുത്ത് പുറപ്പുഴയിലെ ജനാധിപത്യ കേരള കോണ്‍ഗ്രസും\nകെഎസ്ഇബി റീഡിംഗ് ശരാശരി എടുത്തത് കൊള്ളയടി തന്നെ- രൂക്ഷമായി പ്രതികരിച്ച് മാത്യു കുഴല്‍നാടന്


താളുകള് മറിയുമ്പോള്...(ഒരു പ്രവാസി ഡയറി).: ഒരു കൊച്ച് അനുഭവചിത്രം\nഒരു കൊച്ച് അനുഭവചിത്രം\nഇത്ര അടുത്ത്, മഴ കണ്ടുകൊണ്ട്,\nകിടക്കാന് ഒരു മുറി ഉണ്ടായിരുന്നു എന്നത്\nഇന്നാണ് ഞാന് തിരിച്ചറിയുന്നത്!!\nഈ മുറിയിലെ ജനലുകളും കതവും എല്ലാം\nതുറന്നിട്ടാല് എന്റെ സ്വകാര്യത ആരെങ്കിലും അപഹരിക്കുമോ എന്ന് ഭയന്ന്!\nഇതില് നിറയെ പഴയ തുണികളും ഉപയോഗശൂന്യമായ വസ്തുക്കളും ആയിരുന്നു.\nരണ്ടു ദിവസം മുന്‍പ് പതിവുപോലെ ആ പാഴവസ്തുക്കളുടെ ഇടയിലെ കട്ടിലില് സ്വകാര്യത തേടി കിടക്കുമ്പോള്\nപഠിച്ചുകൊണ്ടിരുന്ന എന്റെ മകള് കുട്ടിക്കാലത്തെപ്പോലെ എന്റെ അരികില് വന്ന് കിടക്കയും ഓരോന്ന് പറയുകയും ചെയ്തു\nഎന്തോ! എനിക്ക് പെട്ടെന്ന് ഒരു ജീവന് വച്ചപോലെ!\nപിറ്റേന്ന് തന്നെ ഞാനീ മുറി അറിയാതെ വൃത്തിയാക്കിത്തുടങ്ങി.\nആവശ്യമില്ലാത്ത ഓരോന്നായി പുറത്തുകൊണ്ടു കളഞ്ഞു..\nഒടുവില് കട്ടിലും തലയിണയും ഒരു കുഞ്ഞു മേശയും കസേരയും\nപിന്നെ എന്റ്രെ പ്രിയ പുസ്തകങ്ങളും മാത്രമായി.\nഎന്നിട്ടും ഞാന് ജനലുകളോ കതവോ തുറന്നില്ല.\nമുറിയിലെ സൌകര്യം ഓര്‍ത്ത് സന്തോഷിച്ചിരുന്നു.\nഇന്ന് പെട്ടെന്ന് ഒരു മഴ പെയ്തു. ഞാന് റെസ്റ്റ് എടുക്കാനായി\nറൂമില് കയറിയ സമയം.\nവെളിയിലെ പ്രഷര്‍കുക്കര് ശബ്ദമുണ്ടാക്കുന്നത് കേള്‍ക്കാതെ പോയാലോ എന്നോര്‍ത്ത് കതവു തുറന്നിട്ടു!\nപുറത്ത് കോരിച്ചൊരിയുന്ന മഴ!!\nഞാന് ഉടന് എന്റെ ഇടതുവശത്ത് മാറ്റാതെ ഇട്ടിരുന്ന കര്‍ട്ടനുകള്\nവെളിയില്, തൊട്ടരികിലായ് ഒരു ജനാലയ്ക്കപ്പുറം, കറിവേപ്പിലമരവും പുളിഞ്ചിമരവും വാഴയും മന്ദാരവും\nഒക്കെ നിന്ന് മഴയത്ത് ആടിത്തിമിര്‍ക്കുന്ന മനോഹരമായ കാഴ്ച!!\nഎന്തേ ഇത്രനാള് ഞാനീ കതവുന് ജനലുകളും ബന്ധിച്ചു!\nആരും വരില്ലെന്ന ഭയമില്ലായ്മയോ\nഅതോ എന്റെ മക്കള് എനിക്ക് നല്‍കിയ സുരക്ഷിതത്തിലോ!!\nഎത്ര ദുരൂഹമാണ് മനുഷ്യമനസ്സുകള്!!!\nPosted by ആത്മ at 11:42 PM\nഅത് കഷ്ടമായി ല്ലോ ആത്മ, എന്തേ ആ ജനലുകളെങ്കിലും നേരത്തെ തുറക്കാതിരുന്നേ... ?\nഓരോന്നിനും ഓരോ സമയം ഉണ്ടായിരിക്കാം..:))


രണ്ടാമത്തെ സംഘവും ഉംറ കര്‍മ്മങ്ങള് പൂര്‍ത്തിയാക്കി\nഉംറക്കായി വിദേശത്തു നിന്നെത്തിയ രണ്ടാമത്തെ സംഘവും മക്കയിലെത്തി ഉംറ കര്‍മ്മങ്ങള് പൂര്‍ത്തിയാക്കി\nകോവിഡ് മുന്‍കരുതല് പാലിച്ച് നിശ്ചിത എണ്ണമനുസരിച്ച ഘട്ടം ഘട്ടമായാണ് വിദേശ സംഘങ്ങള്‍ക്ക് അനുമതി നല്‍കി വരുന്നത്.\n10 Nov, 2020 at 01:19 AM\nഉംറക്കായി വിദേശത്തു നിന്നെത്തിയ രണ്ടാമത്തെ സംഘവും മക്കയിലെത്തി ഉംറ കര്‍മ്മങ്ങള് പൂര്‍ത്തിയാക്കി. ഇതിനിടെ ആദ്യ സംഘം പ്രവാചകപള്ളി സന്ദർശിക്കുന്നതിനായി മദീനയില് എത്തിയിട്ടുണ്ട്. ഉംറ കര്‍മ്മത്തിനായി ആഭ്യന്തര തീർത്ഥാടകർക്കായി ലഭിക്കുന്ന മന്ത്രാലയ അനുമതി മറ്റൊരാള്‍ക്ക് കൈമാറാന് സാധിക്കില്ലെന്ന് ഹജ്ജ് ഉംറ മന്ത്രാലയം വ്യക്തമാക്കി.\nഇന്തോനേഷ്യയില് നിന്നും എത്തിയ രണ്ടാമത്തെ വിദേശ സംഘമാണ് ഉംറ കര്‍മ്മങ്ങള് പൂര്‍ത്തിയാക്കിയത്. വിദേശത്ത് നിന്നെത്തി മൂന്ന് ദിവസത്തെ നിര്‍ബന്ധിത ക്വാറന്റൈന് പൂര്‍ത്തിയാക്കിയാണ് സംഘം ഉംറ നിര്‍വ്വഹിച്ചത്. 39 പേരടങ്ങുന്നതാണ് തീര്‍ഥാടക സംഘം. ഇതിനിടെ ഉംറ തീര്‍ഥാടനത്തിനായെത്തിയ ആദ്യ സംഘം മദീനയിലെത്തി. പ്രവാചക പള്ളിയും പുണ്യ കേന്ദ്രങ്ങളും സന്ദര്‍ശിക്കുന്നതിനായാണ് ഇവര് മദീനയിലെത്തിയത്. ഇവിടുത്തെ സന്ദര്‍ശനം കൂടി പൂര്‍ത്തിയാകുന്ന മുറക്ക് സംഘം സ്വദേശത്തേക്ക് മടങ്ങും.\nകോവിഡ് മുന്‍കരുതല് പാലിച്ച് നിശ്ചിത എണ്ണമനുസരിച്ച ഘട്ടം ഘട്ടമായാണ് വിദേശ സംഘങ്ങള്‍ക്ക് അനുമതി നല്‍കി വരുന്നത്. ഇതിനിടെ ആഭ്യന്തര തീര്‍ഥാടകര്‍ക്ക് മന്ത്രാലയം അനുവദിക്കുന്ന അനുമതി പത്രം മറ്റൊരാള്‍ക്ക് കൈമാറാന് പാടില്ലെന്നും പകരം ആരെയും കര്‍മ്മം ചെയ്യാന് അനുവദിക്കില്ലെന്നും ഹജ്ജ് ഉംറ മന്ത്രാലയം വ്യക്തമാക്കി. നിലവില് മറ്റുള്ളവര്‍ക്ക് വേണ്ടി കര്‍മ്മം ചെയ്യാനുള്ള സൗകര്യം ഏര്‍പ്പെടുത്തിയിട്ടില്ലെന്നും മന്ത്രാലയം കൂട്ടിചേര്‍ത്തു.


അപ്പിയാ അഡോള്‍ഫെ - സര്‍വ്വവിജ്ഞാനകോശം\nഅപ്പിയാ അഡോള്‍ഫെ (1862 - 1928)\nസ്വിസ് സംഗീതജ്ഞനും നാടകവേദി പരിഷ്കര്‍ത്താവും. ജനീവയിലും വിവി(Vevey)യിലും സെക്കന്‍ഡറി വിദ്യാഭ്യാസം പൂര്‍ത്തിയാക്കിയശേഷം അപ്പിയ ഡ്രെസ്ഡന്, ലീപ്സിഗ്, ബെറൂത്ത് എന്നീ സ്ഥലങ്ങളില്‍നിന്നും സംഗീതത്തില് ഉപരിപഠനം നടത്തി. ദൃശ്യരംഗവേദിയില് പരിവര്‍ത്തനങ്ങള് നടത്താനായി ഇദ്ദേഹം വിയന്നായിലും ഡ്രെസ്ഡനിലും പഠനങ്ങള് നടത്തി. 1895-ല് അഭിനയവേദിയെ സംബന്ധിച്ചു വിപ്ളവകരമായ ആശയങ്ങള് ഉള്‍ക്കൊള്ളുന്ന ഒരു പ്രബന്ധം പ്രസിദ്ധപ്പെടുത്തി. ലാ മിസേ-എന്-സീനേ ദൂ ദ്രാമെ വാഗ്നെറിയന് (La mise-en-scene du drame Wagnerien) എന്ന പ്രസ്തുത പ്രബന്ധം വഴി ഇദ്ദേഹം ഉന്നയിച്ച നിര്‍ദേശങ്ങള് വാഗ്നറുടെ സംഗീതിക (opera)യെ സംബന്ധിച്ച വിമര്‍ശനത്തിന്റെ രൂപത്തിലായിരുന്നു. സംഗീതവും ദൃശ്യവേദിയുമായുള്ള സമന്വയത്തിന്റെ അഭാവം ചൂണ്ടിക്കാണിച്ച് പുതിയ അവതരണ സമ്പ്രദായം ഇദ്ദേഹം നിര്‍ദേശിക്കുകയും അതിനുള്ള രൂപരേഖകള് രചിച്ചു പ്രകാശിപ്പിക്കുകയും ചെയ്തു.\nഅപ്പിയയുടെ രണ്ടാമത്തെ കൃതി ദ് മുസിക് ഉന്‍ഡ് ദ് ഇന്‍സെനീറുങ് (Die Musik und Die Inscenierung -1899) മ്യൂണിച്ചില് പ്രസിദ്ധപ്പെടുത്തി. നടന്റെ ചലനങ്ങള് രംഗവാസികള്‍ക്ക് വേണ്ടപോലെ കാണത്തക്കവണ്ണം രംഗവേദി സജ്ജീകരിക്കുക, നടന് ആവശ്യമായ സ്ഥലസൌകര്യം ഉണ്ടാക്കിക്കൊടുക്കുക, സമുചിതമായ പ്രകാശവിന്യാസങ്ങള് ഏര്‍പ്പെടുത്തുക തുടങ്ങിയവയായിരുന്നു ഇദ്ദേഹത്തിന്റെ നിര്‍ദേശങ്ങള്. പശ്ചാത്തല ചിത്രങ്ങള്‍ക്ക് വലിയ പ്രാധാന്യം കല്പിച്ചില്ലെങ്കിലും വര്‍ണപ്രകാശത്തിന്റെ പ്രാധാന്യം ഇദ്ദേഹം ഊന്നിപ്പറഞ്ഞു. ഈ വസ്തുതകള് രംഗവേദിക്കാവശ്യമായ സ്ഥലവിസ്തൃതിക്ക് പ്രാധാന്യം നല്കി. 1921-ല് ജനീവയില് പ്രസിദ്ധപ്പെടുത്തിയ ഒരു കൃതിയില് ഈ കാര്യങ്ങള് ഇദ്ദേഹം സവിസ്തരം പ്രതിപാദിച്ചിട്ടുണ്ട്. ദൃശ്യവേദിയെ സംബന്ധിച്ചുള്ള ഇദ്ദേഹത്തിന്റെ അഭിപ്രായങ്ങള് പല ലേഖനങ്ങളിലും രേഖപ്പെടുത്തിയിട്ടുണ്ട്. നാടകവേദിയില് വിപ്ളവാത്മകമായ പരിവര്‍ത്തനങ്ങള് ഉളവാക്കിയ ഒരു പ്രവാചകനായിട്ടാണ് അപ്പിയയെ കരുതിവന്നത്. ജാക്വിസ്ദാന് ക്രോസേയുടെ സഹകരണത്തോടുകൂടി ഇദ്ദേഹം ഹെല്ലറായിലുള്ള സ്വന്തം വിദ്യാലയങ്ങളില് നിരവധി പരീക്ഷണനാടകങ്ങളും നൃത്തവിശേഷങ്ങളും അവതരിപ്പിച്ചിട്ടുണ്ട്. 1923-24 വര്‍ഷത്തില് ട്രിസ്റ്റാനും ഇസോള്‍ദേയും എന്ന ഓപ്പറ മിലാന് കലാമേളയില് ഇദ്ദേഹം അവതരിപ്പിച്ചു. അടുത്തവര്‍ഷം മറ്റു രണ്ടു ഓപ്പറകളും ഇദ്ദേഹത്തിന്റെ നിര്‍ദേശപ്രകാരം ബേസിലിലെ ഓപ്പറാഹൌസില് അവതരിപ്പിക്കപ്പെടുകയുണ്ടായി. രംഗവേദി സംബന്ധിച്ച് ഇദ്ദേഹം വരച്ച ചിത്രങ്ങള് സഹിതമുള്ള ഒരു സ്മാരകഗ്രന്ഥം ഇദ്ദേഹത്തിന്റെ മരണശേഷം 1929-ല് പ്രകാശിപ്പിക്കപ്പെട്ടു.\n"http://web-edition.sarvavijnanakosam.gov.in/index.php?title=%E0%B4%85%E0%B4%AA%E0%B5%8D%E0%B4%AA%E0%B4%BF%E0%B4%AF%E0%B4%BE_%E0%B4%85%E0%B4%A1%E0%B5%8B%E0%B4%B3%E0%B5%8D%E2%80%8D%E0%B4%AB%E0%B5%86" എന്ന താളില്‍നിന്നു ശേഖരിച്ചത്\nഈ താള് അവസാനം തിരുത്തപ്പെട്ടത് 06:21,9ഏപ്രില് 2008.\nഈ താള് 1,092 തവണ സന്ദര്‍ശിക്കപ്പെട്ടിട്ടുണ്ട്.


1939മുതല് 1945 വരെ നീണ്ടുനിന്ന രണ്ടാം ലോക യുദ്ധകാലവും തുടര്‍ന്നുള്ള വര്‍ഷങ്ങളും കടുത്ത ദാരിദ്യ്രത്തിന്റെയും വറുതിയുടെയും നാളുകളായിരുന്നു. ഭക്ഷ്യധാന്യ വിളകളില് സ്വയംപര്യാപ്തമല്ലാത്ത കേരളത്തില് ക്ഷാമത്തിന്റെ രൂക്ഷത കടുത്തതായിരുന്നു. നേരത്തെ പറഞ്ഞ ദീനീസ്ഥാപനങ്ങളിലെ പട്ടിണിയും പ്രാരാബ്ധങ്ങളും ഈ ക്ഷാമകാലവുമായിട്ടുകൂടി ബന്ധപ്പെട്ടതാണ്. യുദ്ധം കാരണമായി അരി, ഗോതമ്പ് ഉള്‍പ്പെടെ മുഖ്യ ഭക്ഷ്യധാന്യങ്ങള്‍ക്കും മണ്ണെണ്ണ, പഞ്ചസാര പോലുള്ള അവശ്യ വസ്തുക്കള്‍ക്കും റേഷന് സമ്പ്രദായമായിരുന്നു (അന്ന് വൈദ്യുതി ഉണ്ടായിരുന്നില്ല). തുറന്ന മാര്‍ക്കറ്റില് ഇതൊന്നും വില്‍ക്കാനോ വാങ്ങാനോ പാടുണ്ടായിരുന്നില്ല. റേഷന് കടകളിലൂടെ മാത്രമേ ഈ അവശ്യ വസ്തുക്കളുടെ വിതരണം നടന്നിരുന്നുള്ളൂ. അതുകൊണ്ടുതന്നെ കരിഞ്ചന്തയും പൂഴ്ത്തിവെപ്പും അതിന്റെ പാരമ്യതയിലായിരുന്നു. വാങ്ങാനോ താങ്ങാനോ കഴിയാത്ത വിലകൊടുത്താല് ഇവയെല്ലാം കരിഞ്ചന്തയില് ലഭിക്കും. പക്ഷേ, അതിനുള്ള കാശ് സംഘടിപ്പിക്കാന് കഴിയുന്നവര് അപൂര്‍വം. അതിനാല് ബഹുഭൂരിപക്ഷം ജനങ്ങളും റേഷന് സംവിധാനത്തെ ആശ്രയിക്കാന് നിര്‍ബന്ധിതരാണ്. ഒരാള്‍ക്ക് അനുവദിക്കപ്പെട്ട6ഔണ്‍സ് അരി വീട്ടിലെ കോഴിക്ക് പോലും മതിയാകുമായിരുന്നില്ല (കോഴി റേഷന് എന്ന പ്രയോഗം അന്ന് പ്രചാരത്തിലുണ്ടായിരുന്നു). കരിഞ്ചന്തയിലാണെങ്കില് സാധാരണക്കാര്‍ക്കും ഇടത്തരക്കാര്‍ക്കും അവശ്യവസ്തുക്കള് അപ്രാപ്യമായിരുന്നു. നിര്‍ബാധം നടന്നുവന്ന കരിഞ്ചന്തക്ക് തടയിടുന്നതില് ഭരണസംവിധാനവും പരാജയമായിരുന്നു.\nപറഞ്ഞുകേട്ട കഥകളില് ആ കാലഘട്ടത്തിന്റെ ചിത്രം തെളിഞ്ഞുകാണാം. കോളറയും വസൂരിയും മറ്റും ബാധിച്ച് മരണം സംഭവിക്കുന്ന കാലമായിരുന്നു അത്. 'എണ്ണമറ്റ ജീവിതങ്ങള് കണ്ണിയറ്റു തെറിക്കുന്നു'- ഒരു പ്രസംഗത്തില് പകര്‍ച്ചവ്യാധികള് മൂലമുള്ള മരണത്തെക്കുറിച്ച് ഞാന് പറഞ്ഞ ഈ വാചകം കുറ്റ്യാടിയിലെ എം. സൈനുദ്ദീന് മാസ്റര് പലപ്പോഴും ആവര്‍ത്തിക്കുമായിരുന്നു. ഇത്തരം ദുര്‍മരണങ്ങളില് മയ്യിത്തിന്റെ കൂടെ ധാരാളം ആളുകള് സംഘമായി പോകുന്ന പതിവുണ്ടായിരുന്നില്ല. പലപ്പോഴും രാത്രിയിലോ അസമയത്തോ ഏതാനും പേര് ചേര്‍ന്നാണ് മയ്യിത്ത് ഖബ്റടക്കുക. അങ്ങനെ കൊണ്ടു പോകുന്ന മയ്യിത്തിനൊപ്പമുള്ള ബന്ധുക്കളായ കുറച്ചാളുകള് 'ലാഇലാഹ ഇല്ലല്ലാഹ്' എന്ന് ഭീതിപ്പെടുത്തുന്ന സ്വരത്തില് ഉറക്കെ ചൊല്ലുമായിരുന്നു. എന്നാല്, ഇത്തരം ചില മയ്യിത്തുകട്ടിലുകളില് മയ്യിത്തായിരുന്നില്ല, കരിഞ്ചന്ത പഞ്ചസാര ചാക്കായിരുന്നുവെന്ന് പില്‍ക്കാലത്താണ് മനസിലായത്. ബുദ്ധിമാനായ ഒരു പോലീസ് ഓഫീസര്‍ക്കുപോലും ഭീതിജനകമായ അന്തരീക്ഷത്തില് മയ്യിത്തുകട്ടിലില് പഞ്ചസാര ചാക്കാണെന്ന് ചിന്തിക്കാനാകുമായിരുന്നില്ല. 'പലനാള് കള്ളന് ഒരുനാള് പിടിയില്' എന്ന മട്ടില് ചിലപ്പോള് ഇതും പിടിക്കപ്പെട്ടിരിക്കാം.\nഉന്നം നിറച്ച കിടക്ക വില്‍ക്കുന്ന ചിലര് അയല് പ്രദേശങ്ങളിലേക്ക് കിടക്ക ചുമന്നു കൊണ്ടുപോകുമായിരുന്നു. ഇങ്ങനെ കൊണ്ടുപോകുന്ന കിടക്ക-തലയിണകളില് നിറച്ചിരുന്നത് പലപ്പോഴും ഉന്നമായിരുന്നില്ല. കരിഞ്ചന്ത പഞ്ചസാരയോ അരിയോ ആയിരുന്നു. ഇത്തരം സംഭവങ്ങളില്‍നിന്ന് അന്നത്തെ ഭക്ഷ്യക്ഷാമത്തിന്റെ രൂക്ഷതയും കരിഞ്ചന്തയുടെയും പൂഴ്ത്തിവെപ്പിന്റെയും കാഠിന്യവും അളക്കാവുന്നതാണ്. പഞ്ചസാര ക്ഷാമത്തിന്റെ രൂക്ഷത മനസിലാക്കാവുന്ന ഒരു അനുഭവം എനിക്കുണ്ടായത് സൂചിപ്പിക്കാം. സഹോദരന് കുഞ്ഞഹ്മദ്ക്കയുടെ ജ്യേഷ്ഠന്‍പുതിയാപ്ള വാഴക്കാട്ടെ എം.പി മാസ്റര് എന്ന മുസ്ലിയാരകത്ത് പറമ്പില് മുഹമ്മദ് മാസ്ററായിരുന്നു. ആദരണീയനായ അദ്ദേഹം വാഴക്കാട് ദാറുല് ഉലൂമില് ഇംഗ്ളീഷ് അധ്യാപകനായിരുന്നു. കുഞ്ഞഹ്മദ്ക്കാക്ക് രോഗമാണെന്നറിഞ്ഞ് എം.പി മാസ്റര് വാഴക്കാടുനിന്ന് ആയഞ്ചേരിയില് വരികയുണ്ടായി. ചാറ്റല് മഴയുള്ള സന്ധ്യാസമയം. മഗ്രിബ് ബാങ്ക് കൊടുക്കുമ്പോഴാണ് അദ്ദേഹം വീട്ടില് വന്നു കയറുന്നത്. അതിഥിയെ കണ്ടപ്പോള് മനസില് ഒരു തീക്കാളലായിരുന്നു. മറ്റൊന്നുമില്ലെങ്കിലും പഞ്ചസാരയിട്ട് ഒരു ചായ കൊടുക്കണമല്ലോ. എന്തുചെയ്യും? വീട്ടില് പഞ്ചസാരയുടെ തരിപോലും ഇല്ലെന്ന് ഉറപ്പ്.\nഎം.പി മാസ്റര്‍ക്ക് മഗ്രിബ് നമസ്കരിക്കാന് സൌകര്യം ചെയ്തുകൊടുത്തു. വുദു ചെയ്ത് അദ്ദേഹം പടിഞ്ഞാറോട്ട് തിരിഞ്ഞു നിന്നപ്പോള് ഞാന് പതുക്കെ പുറത്തേക്കിറങ്ങി. അയല്‍പക്കത്തെ കളയുംകളത്ത് കുഞ്ഞമ്മദ്ക്കയുടെ വീട്ടിലേക്കു ചെന്നു. റേഷന് കടയുടെ തൊട്ടടുത്ത പീടിക അദ്ദേഹത്തിന്റേതായിരുന്നു. വീട്ടില് പഞ്ചസാര ഇല്ലെങ്കിലും അദ്ദേഹത്തിന്റെ കടതുറപ്പിച്ചാല് ഒരു ചായക്കുള്ളതെങ്കിലും കിട്ടും എന്ന വിശ്വാസത്തോടെയാണ് ചെന്നത്. "ഇവിടെ ഒരു തരി പഞ്ചസാരയുമില്ലല്ലോ. കടയില് ചെന്നിട്ടും ഒരു കാര്യവുമില്ല'' - നിരാശപ്പെടുത്തുന്നതായിരുന്നു മറുപടി. ഞാന് വിട്ടില്ല. പീടിക തുറന്നു നോക്കണമെന്ന് നിര്‍ബന്ധം പിടിച്ചു. വലിയ താക്കോലുമെടുത്ത് കുഞ്ഞമ്മദ്ക്കാ പുറപ്പെട്ടു. കടതുറന്ന് ഒരുപാട് ഭരണികള് പരിശോധിച്ചു. ഒന്നില്‍നിന്ന് ക്ളാവ് പിടിച്ച അല്‍പം പഞ്ചസാര കിട്ടി. അതൊരു കടലാസില് പൊതിഞ്ഞ്, ഞാന് വീട്ടിലേക്കോടി. ഈ പഞ്ചസാരയിട്ടാണ് മുഖ്യാതിഥിക്ക് ചായ കൊടുത്തത്. അതിന്റെ മനസാക്ഷിക്കുത്ത് ഇന്നും ഓര്‍മയില് തങ്ങിനില്‍ക്കുന്നു. ക്ളാവ് പിടിച്ച പഞ്ചസാരയിട്ട് ചായ കൊടുത്തതാണോ ശരി, മധുരമില്ലാത്ത ചായയായിരുന്നോ കൊടുക്കേണ്ടിയിരുന്നത്? മറുപടി ഇന്നും എന്നെ അലോസരപ്പെടുത്തുന്നു!\nറമദാന് മാസത്തിലെ ഒരു സന്ധ്യ. വീട്ടിലേക്കുള്ള കോണിപ്പടിയില് നില്‍ക്കുകയായിരുന്നു ഞാന്. മഗ്രിബ് ബാങ്കിനു മിനുറ്റുകള് മാത്രമേയുള്ളൂ. അപ്പോഴുണ്ട്, സുഹൃത്ത് വടക്കയില് നൂറുദ്ദീന് മൌലവി വരുന്നു. കണ്ടാലറിയാം, എന്റെവീട്ടില് നോമ്പുതുറക്കാനാണ് അദ്ദേഹം വരുന്നതെന്ന്. കയറി വരുമ്പോള് തന്നെ ഞാന് പറഞ്ഞു: "ഇന്ന് അടുത്തുള്ള അമ്മദിന്റെ വീട്ടില് നോമ്പ് തുറക്കാം.'' യാതൊരു പ്രയാസവുമില്ലാതെ അദ്ദേഹം അവിടേക്ക് പോയി. അന്ന് വീട്ടില് നോമ്പുതുറക്കാനുണ്ടാക്കിയ 'വിഭവം' അദ്ദേഹത്തെ കാണിക്കാന് പറ്റുന്നതായിരുന്നില്ല. തല്‍ക്കാലം വിശപ്പടക്കാന് എന്തോ ഒന്ന് ഉണ്ടാക്കിയിട്ടുണ്ട്, അതു പക്ഷേ ഒരു അതിഥിക്ക് കൊടുക്കാനോ, കാണിക്കാനോ ലജ്ജ അനുവദിക്കുമായിരുന്നില്ല. ഇതൊക്കെയായിരുന്നു അക്കാലത്തെ അവസ്ഥ.\nവെറും പാവങ്ങള്‍ക്കുമാത്രം ബാധകമായിരുന്നില്ല ഈ ക്ഷാമം. പാവപ്പെട്ടവരില് ഭേദപ്പെട്ടവരെയും ഇടത്തരക്കാരില് നടുത്തരക്കാരെയും ക്ഷാമം വലിയതോതില് പ്രയാസപ്പെടുത്തിയിരുന്നു.\nവാപ്പ മരിച്ചശേഷം, ജ്യേഷ്ഠന്റെ രോഗത്തെ തുടര്‍ന്ന് ഞാന് കുടുംബഭാരം ഏറ്റെടുക്കേണ്ടി വന്നു. സാമാന്യം ഭേദപ്പെട്ട ഇടത്തരക്കാരായാണ് ഞങ്ങളെ നാട്ടുകാര് ഗണിച്ചിരുന്നത്. അത് ഏതാണ്ട് ശരിയുമായിരുന്നു. ഏഴെട്ടു പേരടങ്ങിയ ഞങ്ങളുടെ കുടുംബത്തിന് ആറ് ഏക്കര് തെങ്ങ് കൃഷിയാണുണ്ടായിരുന്നത്. വേണ്ടവിധം നോക്കി നടത്താന് പറ്റാതിരുന്നതുകൊണ്ട് വലിയ വരുമാനമൊന്നും അതില്‍നിന്ന് കിട്ടിയിരുന്നില്ലെങ്കിലും ഒരുവിധത്തില് കഴിഞ്ഞുപോകാന് അത് മതി. മറ്റു വരുമാനമൊന്നും ഇല്ല. എങ്കിലും നാട്ടുകാരുടെ ദൃഷ്ടിയില് ആറ് ഏക്കര് ഭൂമിയുള്ള ഭേദപ്പെട്ട കുടുംബം. അങ്ങനെയുള്ള ഞങ്ങള്‍ക്കു പോലും കരിഞ്ചന്തയില് ഭക്ഷ്യവസ്തുക്കള് വാങ്ങാന് പ്രയാസമായിരുന്നു. അപ്പോള് പിന്നെ താഴെയുള്ളവരുടെ കാര്യം പറയേണ്ടതില്ലല്ലോ.\nറേഷന് അരി നഷ്ടപ്പെടുകയെന്നത് സങ്കല്‍പിക്കാനാകുമായിരുന്നില്ല. ആഴ്ചയുടെ അവസാന ദിവസം എങ്ങനെയെങ്കിലും കാശ് ഒപ്പിച്ചെടുത്ത് റേഷന് വാങ്ങാന് തിരക്ക് കൂട്ടുന്ന സംഘത്തില് ഞാനുമുണ്ടാകുമായിരുന്നു. ഓര്‍മപ്രകാരം ആഴ്ചയില് ഞങ്ങളുടെ റേഷന് അന്ന് ഏകദേശം 8 രൂപയായിരുന്നു വില. 60-65 വര്‍ഷങ്ങള്‍ക്കു മുമ്പ് 8 രൂപ ചെറിയ സംഖ്യയല്ല. പല ആഴ്ചകളിലും പലര്‍ക്കും ഇത്രയും രൂപ ഒത്തു കിട്ടില്ല. ആരോട് ചോദിച്ചാലാണ് മുട്ടുവായ്പയായി സംഖ്യ കിട്ടുക എന്ന ചിന്തയാണ് പലരെയും അസ്വസ്ഥരാക്കുക. എല്ലാവര്‍ക്കും പൈസ ഒത്തുകിട്ടുക അസംഭവ്യം തന്നെ. അതിനുള്ള ഒരു പരിഹാരം, റേഷന് കടക്കാരന്റെ കനിവ് യാചിച്ചുകൊണ്ട്, ശനിയാഴ്ച അരിവാങ്ങിയതായി രേഖപ്പെടുത്തി, അളന്നെടുത്ത്, റേഷന് കടക്കാരന്റെ തന്നെ സ്വാധീനത്തിലുള്ള അടുത്ത കടയില് സൂക്ഷിക്കുക എന്നതായിരുന്നു. റേഷന് ഷാപ്പുകാരനെ സംബന്ധിച്ചേടത്തോളം വളരെ അപകടസാധ്യതയുള്ള ഒരു ഔദാര്യമായിരുന്നു ഇത്. ആരെങ്കിലുമൊരാള് ഒറ്റുകൊടുത്ത് ഉദ്യോഗസ്ഥര് പെട്ടെന്ന് വന്ന് പരിശോധിച്ചാല് റേഷനരി മോഷണം നടത്തി പീടികയില് സൂക്ഷിച്ചു എന്ന ക്രിമിനല് കുറ്റത്തിന് വിചാരണ നേരിടേണ്ടി വരും. ഈ റിസ്ക് എടുക്കാന് കച്ചവടക്കാരന് വല്ലാതെ മടിക്കും. ചിലപ്പോഴൊക്കെ ദയതോന്നി സമ്മതിച്ചെന്ന് വരും. അടുത്ത ദിവസം പത്തു മണിക്കു മുമ്പെങ്കിലും കാശ് നല്‍കി ഉടമസ്ഥന് അരി കൊണ്ടുപോകണം. ഈ നിലയില്, ഒരാഴ്ചയിലെ റേഷന് വാങ്ങാന് മുന് ആഴ്ച മുതലേ ചിന്തിച്ചും ശ്രമിച്ചും ഇരിക്കണമെന്നതായിരുന്നു ഏതാണ്ടെല്ലാ വീട്ടുകാരുടെയും അവസ്ഥ. ഞങ്ങളുടെ പ്രദേശത്ത് അധികവീടുകളിലും ദിവസം ഒരുനേരം മാത്രമേ അരിഭക്ഷണം ഉണ്ടാക്കുമായിരുന്നുള്ളൂ. അതുതന്നെ അരവയറിനു മാത്രം. അതോടൊപ്പം പറമ്പില് കൃഷി ചെയ്യുന്ന ചേമ്പ്, ചേന, പച്ചക്കായ തുടങ്ങിയവയുടെ പുഴുക്ക് ഉണ്ടാകും. അത് തിന്നു കഴിഞ്ഞാണ് പരിമിതമായ റേഷന് ചോറ് കൊണ്ട് വിശപ്പടക്കുന്നത്.\nഅരി, ഗോതമ്പ് എന്നീ ഭക്ഷ്യധാന്യങ്ങള് രണ്ടിലൊരു വഴിയിലൂടെ മാത്രമേ ലഭിക്കുമായിരുന്നുള്ളൂ. റേഷന് കട അല്ലെങ്കില് കരിഞ്ചന്ത. പഞ്ചസാര, മണ്ണെണ്ണ എന്നീ അവശ്യവസ്തുക്കളും അപ്രകാരം തന്നെ. അതുകൊണ്ട് റേഷന് കടകള് സാര്‍വത്രികവും സമ്പൂര്‍ണവുമായിരുന്നു. കോഴിക്ക് പോലും തികയാത്ത ആറ് ഔണ്‍സ് ഭക്ഷ്യധാന്യമാണ് ഒരാള്‍ക്ക് നിശ്ചയിച്ചിരുന്നതെന്ന് സൂചിപ്പിച്ചുവല്ലോ. പച്ചരിവേണോ, നെല്ല് വേണോ, പുഴുങ്ങല് അരിവേണോ എന്നെല്ലാം, റേഷന് സമ്പ്രദായം ആരംഭിക്കുന്ന സന്ദര്‍ഭത്തില് പൂരിപ്പിച്ചു കൊടുക്കേണ്ട ഫോമില് ചോദിച്ചിരുന്നു. ഫലത്തില് കിട്ടി വന്നത് പുഴു, കല്ല്, അരി = പുഴുങ്ങല്ലരി എന്ന സാധനമായിരുന്നു.\nഅഴിമതി നിറഞ്ഞതാണെങ്കിലും റേഷന് സംവിധാനം നടപ്പിലാക്കുന്നതില് കോണ്‍ഗ്രസ് നേതാവ് കെ. കേളപ്പനും മറ്റും വലിയ പങ്കുണ്ടായിരുന്നു. പിന്നീട് സംഭവിക്കാവുന്ന അഴിമതിയെയും മറ്റും സൂചിപ്പിച്ചുകൊണ്ട് അക്കാലത്തെ ഹാസ്യനടന് വളാഞ്ചേരി കുട്ടികൃഷ്ണന് നായര് പരിഹസിച്ച് പാടിയതായി ഓര്‍ക്കുന്നു:\n"നന്നായാല് നാട്ടിന് നന്ന്\nഈ വരികളില് നിന്ന് അന്നത്തെ റേഷന് സമ്പ്രദായത്തെക്കുറിച്ച് മനസിലാക്കാവുന്നതാണ്.\nറേഷനില് നിത്യോപയോഗ സാധനങ്ങള് ലഭ്യമല്ലാത്ത സാഹചര്യത്തില് വില എത്രകൂടിയാലും അത്യാവശ്യക്കാര്‍ക്ക് കരിഞ്ചന്തയെ ആശ്രയിക്കുകയേ നിര്‍വാഹമുണ്ടായിരുന്നുള്ളൂ. അതുകൊണ്ടാണ് മയ്യിത്ത് കട്ടിലില് പഞ്ചസാര ചാക്കു കൊണ്ടുവന്ന കഥയും മറ്റും ഉണ്ടായത്.\n"പാതിരാവില് കരിഞ്ചന്ത ലോറി\nഎന്ന് തുടങ്ങുന്ന പാട്ടുകളൊക്കെ അന്നത്തെ കരിഞ്ചന്തയെ സൂചിപ്പിക്കുന്നതാണ്. കൈയില് കാശില്ലാത്തവര്‍ക്ക് ഈ കരിഞ്ചന്തയും കൈയെത്താദൂരങ്ങളിലായിരുന്നു.\nസാമാന്യം നെല്‍കൃഷിയുള്ളവര്‍ക്ക് ഭക്ഷണകാര്യത്തില് ചെറിയൊരു ആശ്വാസമുണ്ടായിരുന്നു. എന്നാല്, അവര്‍ക്ക് ലെവി സമ്പ്രദായം ഏര്‍പ്പെടുത്തിയിരുന്നു. വിളവ് കാലത്ത് കൃഷിക്കാരന്റെ ധാന്യം മതിച്ചു കണക്കാക്കി മിച്ചം വരുന്നത് സര്‍ക്കാരിലേക്ക് എടുക്കും. 'മിച്ചം' കണക്കാക്കുന്നത് അംശം അധികാരിയും മേനവനുമാണ്. അതുകൊണ്ട് തന്നെ അംശം ഉദ്യോഗസ്ഥര്‍ക്ക് വലിയ സ്വാധീനമായിരുന്നു. നെല്ലിന്റെ അളവ് നിശ്ചയിക്കുന്നതില് വലിയ അഴിമതിയും കള്ളത്തരവും നടക്കുമെന്നത് കട്ടായം. നെല്ലുള്ളോരും ഇല്ലാത്തോരും തമ്മില് കുസൃതിപ്പാട്ടുകളും പ്രചാരത്തിലുണ്ടായിരുന്നു. ".......... ഇല്ലാത്തോരേ, നിങ്ങള്‍ക്കെന്തിന്നസൂയ നമ്മില്......'' എന്ന നെല്ലുള്ളോരുടെ പാട്ടില്‍നിന്ന്, ഇല്ലാത്തോരുടെ അസൂയപ്പാട്ടും വായിച്ചെടുക്കാം.\nഒന്നോ രണ്ടോ മാസം കൂടുമ്പോള് റേഷന് കടകളില്‍നിന്ന് രണ്ട് റാത്തല് (ഏകദേശം ഒരു കിലോ) പഞ്ചസാര കിട്ടുമായിരുന്നു. വീട്ടില് പനിപിടിച്ച് കിടക്കുന്ന കുട്ടിക്ക് മധുരമുള്ള ഒരു ചായകൊടുക്കാമെന്ന കൊതിയോടെയാണ് അമ്മമാര് അതിന് വേണ്ടി കാത്തിരിക്കുക. റേഷന് കടയില് ചെന്നാല് ആ പഞ്ചസാരയും മറ്റൊരു തട്ടിപ്പിന് ഇരയായിട്ടുണ്ടാകും. അംശം ഉദ്യോഗസ്ഥരുടെ വീട്ടിലെ കല്യാണത്തിനോ ആഘോഷത്തിനോ വേണ്ടി എല്ലാവരുടെയും പഞ്ചസാര ആവശ്യപ്പെട്ടിരിക്കും. 'ഒരാള്‍ക്ക് ഒരു കിലോയല്ലേ നഷ്ടമാകുന്നുള്ളൂ, അധികാരിക്ക്/മേനവന് ഒരു കല്യാണം നടന്നുകിട്ടുമല്ലോ'- ഇതായിരുന്നു ആ തട്ടിപ്പിന്റെ തത്ത്വശാസ്ത്രം. അതുകൊണ്ട്, രണ്ടുമാസത്തിലൊരിക്കല് ഒരു കിലോ പഞ്ചസാര എന്ന പ്രതീക്ഷ പോലും സാധാരണക്കാര്‍ക്കും പാവപ്പെട്ടവര്‍ക്കും ഫലത്തില് ഉണ്ടായിരുന്നില്ല.\nകുട്ടനാട്, പാലക്കാട് മുതലായ കേരളത്തിന്റെ നെല്ലറകള് മാത്രമായിരിക്കണം ഭക്ഷ്യക്ഷാമം കാര്യമായി ബാധിക്കാത്ത പ്രദേശങ്ങള്. മറ്റു സംസ്ഥാനങ്ങളുടെ അതിര്‍ത്തി പങ്കിടുന്ന പ്രദേശങ്ങള്‍ക്കും ആശ്വാസമുണ്ടാകാം. കാശിന് അന്ന് പൊതുവെത്തന്നെ പഞ്ഞമായിരുന്നു. 60 രൂപക്ക് രണ്ട് പ്ളാവ് വിറ്റത് ഇപ്പോഴും മറന്നിട്ടില്ല. അറുപത് രൂപ അന്ന് മോശമായ സംഖ്യ ആയിരുന്നില്ലെങ്കിലും രണ്ട് പ്ളാവിന് 60 രൂപ ഒരു വിലയേ അല്ല. കെടുവിലയ്ക്ക് വില്‍ക്കാന് നിര്‍ബന്ധിതമാകുന്ന വറുതിയുടെ കാലമായിരുന്നു അത്. ഇടത്തരക്കാരില് പലരും വീട്ടുപകരണങ്ങള് വിറ്റ് കാശുണ്ടാക്കേണ്ട അവസ്ഥയിലായിരുന്നു. ഇന്ന് ഓര്‍മിക്കുമ്പോള് ചിരിയോ കരച്ചിലോ വരുന്ന ചില പണമിടപാടുകള് അന്നു നടത്തിയിരുന്നു. പുതിയാപ്ളയുടെ റൂമില് 'ഇലത്തട്ട്, കോളാമ്പി' തുടങ്ങിയ ചില ഓട്ടുപാത്രങ്ങള് ഉണ്ടാകും. ഞങ്ങളുടെ വീട്ടിലും ഇലത്തട്ടും കോളാമ്പിയുമുണ്ടായിരുന്നു. രണ്ടുംകൂടി ഒരു ക്വിന്റലില് കുറയില്ല. ആ ഓട്ടുപാത്രങ്ങള് വറുതിയുടെ അക്കാലത്ത് വെറും പന്ത്രണ്ടുരൂപക്ക് ഞങ്ങള് വിറ്റത് ഇപ്പോഴും ഓര്‍ക്കുന്നു. അതിലേറെ പണം തന്ന് വാങ്ങാന് ഇടപാടുകാരന് തയാറായിരുന്നില്ല. ഞങ്ങള്‍ക്കാകട്ടെ വില്‍ക്കാതെ നിവൃത്തിയും ഇല്ല. കൂട്ടത്തില് പറയട്ടെ: ഞങ്ങളുടെ ഒരു പറമ്പില് വലിയൊരു പ്ളാവ് നില്‍പുണ്ടായിരുന്നു. പിടിച്ചാല് പിടിയെത്താത്തവണ്ണം. ഒറ്റത്തടിയില് 'മാനം മുട്ടുന്ന' ഉയരം. അത് ജന്മി മൂപ്പിലാന് വേണം. അങ്ങോരുടെ വീട്ടുപണിക്ക് അതറുത്ത് കൊണ്ടു പോയി..... ഇത് മനസ്സിലിരിക്കെയാണ് ഞാന് ചങ്ങമ്പുഴയുടെ 'വാഴക്കുല' വായിച്ചത് - "ഇതിനൊക്കെ പ്രതികാരം ചെയ്യാതടങ്ങുമോ പതിതരേ, നിങ്ങള് തന് പിന്‍മുറക്കാര്!''\nഈ സാഹചര്യം മറ്റെന്തിനെക്കാളും സഹായകമായത് കമ്യൂണിസത്തിന്റെ വളര്‍ച്ചക്കാണ്. അതുകൊണ്ടാണ് ഞങ്ങളുടെ പ്രദേശങ്ങളില് ഒരു പച്ചില ചെടിക്ക് 'കമ്യൂണിസ്റ് അപ്പ' എന്ന പേരുവന്നത്. ചില പ്രദേശങ്ങളില് കമ്യൂണിസ്റ് പച്ച എന്നും പറയും. എത്ര നശിപ്പിച്ചാലും വ്യാപകമായി വളരുന്ന ചെടിയാണത്. അങ്ങനെ അടിച്ചുകയറുന്ന അവസ്ഥയിലായിരുന്നു അന്ന് കമ്യൂണിസ്റ് പ്രസ്ഥാനം. അന്നത്തെ കമ്യൂണിസം, തീവ്രതയിലും ആദര്‍ശനിഷ്ഠയിലും ജനകീയ മുന്നേറ്റത്തിലും ശക്തമായ അവസ്ഥയിലായിരുന്നു. കമ്യൂണിസ്റുകാര് ദൈവനിഷേധികളാണെന്ന വിമര്‍ശം കൊണ്ടു മാത്രമേ വിരോധികള്‍ക്ക് അവരെ നേരിടാന് കഴിയുമായിരുന്നുള്ളൂ. എല്ലാ ആയുധങ്ങളും നഷ്ടപ്പെട്ട പ്രതിപക്ഷം ദൈവനിഷേധം എന്ന ഒരേയൊരു പോയന്റില് പിടിച്ചാണ് വിശ്വാസികള്‍ക്കിടയില് കമ്യൂണിസത്തെ പ്രതിരോധിക്കാന് ശ്രമിക്കാറുള്ളത്. "കമ്യൂണിസ്റുകാരന് ഇല്ലെന്നു പറഞ്ഞാല് ദൈവം ഇല്ലാതാകുമോ? മതക്കാരുടെ, കോണ്‍ഗ്രസുകാരുടെ ദൈവം തുമ്മുമ്പോള് തെറിക്കുന്ന മൂക്കാണോ? ദൈവമുണ്ടെങ്കില് അവന് അവിടെത്തന്നെ കാണും'' - സാധാരണക്കാര്‍ക്കു വേണ്ടി കമ്യൂണിസ്റുകാര് പറഞ്ഞ മറുപടി ഇങ്ങനെയൊക്കെയായിരുന്നു. ഇത്തരം ലളിത സൂത്രങ്ങള് പറഞ്ഞ് ആളെ ചിരിപ്പിച്ച് വിമര്‍ശകരെ കൊച്ചാക്കലായിരുന്നു കമ്യൂണിസ്റുകാരന്റെ വിദ്യ. ദൈവാസ്തിക്യം നിഷേധിക്കുന്ന സൈദ്ധാന്തിക ന്യായങ്ങള് ഉദ്ധരിച്ചുകൊണ്ടായിരുന്നില്ല സാധാരണക്കാര്‍ക്കു മുമ്പില് കമ്യൂണിസ്റുകാര് കാര്യങ്ങള് വിശദീകരിച്ചത്. "ദൈവം ഉണ്ടാകട്ടെ, ഇല്ലാതിരിക്കട്ടെ, അതു നമ്മുടെ ഇപ്പോഴത്തെ വിഷയമല്ല. പട്ടിണിയാണ് നമ്മുടെ പ്രശ്നം, അരിയാണ് നമ്മുടെ ആവശ്യം. ഇതാണ് കമ്യൂണിസം പറയുന്നത്.'' മാര്‍ക്സിസ്റു പ്രസംഗകര് ഇങ്ങനെയാണ് കാര്യങ്ങള് വിശദീകരിച്ചിരുന്നത്. സാധാരണക്കാര്‍ക്ക് ഇതെളുപ്പം ബോധ്യപ്പെടുമായിരുന്നു.\nസത്യത്തില് ചിലര്‍ക്കെങ്കിലും അക്കാലത്ത് പിണ്ണാക്ക് തിന്നേണ്ടി വന്നിട്ടുണ്ട്. അത് മുന്‍നിറുത്തി,\nപിണ്ണാക്ക് തീറ്റിയ നേതാവേ''\nഎന്ന ശൈലിയിലായിരുന്നു മാര്‍ക്സിസ്റുകാര് കോണ്‍ഗ്രസുകാരെ വിമര്‍ശിച്ചിരുന്നത്.\nപറയൂ, പറയൂ കോങ്കറസ്സേ''\nഈ മുദ്രാവാക്യങ്ങള്‍ക്ക് മറുപടി പറയേണ്ടത് ഭരണ കക്ഷിയായിരുന്നു. ബ്രിട്ടീഷ് ഭരണകാലത്ത് അവരുടെ ഉദ്യോഗസ്ഥരും സ്വാതന്ത്യ്രാനന്തരം അധികാരത്തില് വന്ന കോണ്‍ഗ്രസും ഈ വിഷയത്തില് പ്രതികൂട്ടിലായിരുന്നു. കമ്യൂണിസ്റുകാരന് ബ്രിട്ടീഷ് സാമ്രാജ്യത്വത്തിന്റെ പക്ഷം ചേര്‍ന്നു എന്ന വിമര്‍ശവും കോണ്‍ഗ്രസ് ഉയര്‍ത്താതിരുന്നില്ല. കമ്യൂണിസ്റുകാരന്റെ ദേശക്കൂറില്ലായ്മക്ക് തെളിവായി അക്കാലത്ത് കോണ്‍ഗ്രസ് യോഗങ്ങളില് ഉദ്ധരിച്ചുകേട്ട ഒരു പാട്ട് ഇങ്ങനെ:\n"നാണി പിറന്നോരു നാട്ടിലിന്ന്\nനാണം മറക്കാന് തുണിയില്ലോലും\nഇതൊന്നും പക്ഷേ, പട്ടിണിക്ക് മുമ്പില് വല്ലാതെ ഏശിയില്ല. ഏതായിരുന്നാലും അക്കാലത്തെ കമ്യൂണിസ്റ് മുന്നേറ്റം കണ്ടാല് രാജ്യം കമ്യൂണിസത്തിന് അടിപ്പെടാന് അധികം സമയമില്ല എന്ന് തോന്നിപ്പോകുമായിരുന്നു. അതുകൊണ്ടുതന്നെ, മതവിശ്വാസികളുടെയും ഇസ്ലാമിക പ്രസ്ഥാനത്തിന്റെ തന്നെയും ഒന്നാമത്തെ പ്രതിരോധം കമ്യൂണിസത്തിനെതിരെയായിരിക്കുക സ്വാഭാവികം. മുന്നേറുന്ന കക്ഷിയെ തടഞ്ഞുനിര്‍ത്തുക എന്ന ലക്ഷ്യത്തോടെയാണ് ഈ എതിര്‍പ്പെങ്കിലും, മുതലാളിത്തത്തിന്റെ ഭാഗം ചേര്‍ന്നു എന്ന നിലക്കായിരുന്നു കമ്യൂണിസ്റുകാര് ഇതിനെ വ്യാഖ്യാനിച്ചത്.\nപിന്‍കുറി: ജ്യേഷ്ഠന്റെ രോഗകാരണത്താല് പെട്ടെന്ന് കുടുംബഭാരം ഏറ്റെടുക്കേണ്ടി വന്നപ്പോള്, സത്യത്തില് അതൊരു പരീക്ഷണം തന്നെയായിരുന്നു. ഇളക്കിയാല് ഇളകുന്നതെല്ലാം വിറ്റുപോയിരിക്കുന്നു. ഉമ്മയുടെ കൈയിലെ അവസാനത്തെ സ്വര്‍ണ വളയും വിറ്റു പോയി. ലക്ഷണമൊത്ത കറവപ്പശുവും പോയി. ചികിത്സക്ക് കാശുവേണം. എന്തു ചെയ്യും. കത്തെഴുതുക തന്നെ. ആര്‍ക്ക്? പ്രസ്ഥാന നേതാക്കളിലെ 'പണക്കാരനായ' കെ.സിക്കു തന്നെ! അതൊരു കത്തായിരുന്നില്ല. ഒരു പ്രബന്ധമായിരുന്നു. തീസിസ്സായിരുന്നു. ലോക മുതലാളിത്തത്തില് തുടങ്ങി, ദേശീയ ബൂര്‍ഷ്വാസിയിലൂടെ വളര്‍ന്ന്, നാടന് ജന്മി മുതലാളി മൂരാച്ചിയെ കശക്കിയെറിഞ്ഞ തീസിസ്. എല്ലാം എന്തിനുവേണ്ടി? കെ.സി അടിയന്തരമായി അമ്പത് രൂപ വായ്പയായി എത്തിക്കണം! ഇത്രേ ഉള്ളൂ. ഇപ്പോള് ആലോചിക്കുംതോറും ചിരിയും ലജ്ജയും തോന്നുന്നു. നിങ്ങള്‍ക്കും ചിരിവരാം. പക്ഷേ, അക്കാലത്ത് 50 രൂപ അത്രയൊന്നും ചെറുതല്ലെന്നറിയേണ്ടതാണ്. അന്ന് 13 രൂപക്ക് ഞാന് ഒരു ആടിനെ വാങ്ങിയതോര്‍ക്കുന്നു.


കെ–റെയിലിൽ കടബാധ്യത ഏറ്റെടുക്കാന് തയാർ; കേന്ദ്രത്തോട് കേരളം | Manorama Online\nകെ-റെയിൽ പദ്ധതിയുടെ കടബാധ്യത ഏറ്റെടുക്കാന് തയാർ; കേന്ദ്രത്തിനു കത്തയച്ച് കേരളം\nമനോരമ ലേഖകൻ November 11, 2021 09:33 PM IST\nതിരുവനന്തപുരം∙ കെ–റെയില് പദ്ധതിയുടെ കടബാധ്യത ഏറ്റെടുക്കാന് തയാറാണെന്നു കാണിച്ച് സംസ്ഥാന സർക്കാർ കേന്ദ്ര സര്‍ക്കാരിന് കത്തയച്ചു. വായ്പയുടെ ബാധ്യത ഏറ്റെടുക്കാനാവില്ലെന്ന് കേന്ദ്ര സര്‍ക്കാര് വ്യക്തമാക്കിയതോടെയാണ് കേരളം കത്തയച്ചത്.\nധനവകുപ്പിന്‍റെ അംഗീകാരത്തോടെയുള്ള തീരുമാനം വ്യക്തമാക്കി ഗതാഗത വകുപ്പ് പ്രിന്‍സിപ്പല് സെക്രട്ടറി കെ.ആര്.ജ്യോതിലാൽ ആണ് കേന്ദ്ര ധനകാര്യമന്ത്രാലയത്തിന് കത്തയച്ചത്. 64,000 കോടി രൂപയുടെ പദ്ധതി നടപ്പിലാക്കുന്നതിന് 33,700 കോടി രൂപയുടെ വിദേശ വായ്പയാണ് എടുക്കുന്നത്.\nEnglish Summary: Kerala Government to afford K-Rail project cost\nകവി റഫീക്ക് അഹമ്മദിനെതിരായ സമൂഹമാധ്യമ ആക്രമണം: എതിർത്ത് എഴുത്തുകാർ


''കോവിഡ് വാക്സിന് വേണ്ടി കേന്ദ്രത്തിൻെറ പക്കൽ 80,000 കോടി രൂപയുണ്ടാവുമോ? '' | Madhyamam\ndate_range 26 Sep 2020 12:45 PM GMT\n''കോവിഡ് വാക്സിന് വേണ്ടി കേന്ദ്രത്തിൻെറ പക്കൽ 80,000 കോടി രൂപയുണ്ടാവുമോ? ''\nന്യൂഡൽഹി: കോവിഡ് വാക്സിൻ പരീക്ഷണങ്ങൾ നടത്തിക്കൊണ്ടിരിക്കുന്ന സിറം ഇൻസ്റ്റിറ്റ്യൂട്ട് ഓഫ് ഇന്ത്യയുടെ സി.ഇ.ഒ അദാർ പൂനാവാല ട്വിററ്റിൽ എഴുതിയ കുറിപ്പ് നിമിഷ നേരംകൊണ്ട് വൈറലായിരിക്കുകയാണ്. '' അടുത്ത ഒരു വർഷത്തേക്ക് 80,000 കോടി രൂപ ചെലവഴിക്കാൻ കേന്ദ്ര സർക്കാറിൻെറ പക്കൽ പണം ഉണ്ടാവുമോ'' എന്നായിരുന്നു സിറം മേധാവിയുടെ ചോദ്യം. ''ഇന്ത്യയിലെ മുഴുവൻ ജനങ്ങൾക്കും കോവിഡ് വാക്സിൻ എത്തിക്കാനായി ആരോഗ്യ മന്ത്രാലയത്തിന് അതാണ് വേണ്ടത്. നമ്മൾ നേരിടുന്ന വെല്ലുവിളിയും അതാണ്'' അദാർ പൂനാവാല ട്വിറ്ററിൽ കുറിച്ചു.\nട്വീറ്റ് കേന്ദ്ര സർക്കാറിനെതിരെയുള്ള ഒളിയമ്പാണെന്ന വ്യാഖ്യാനം വന്നതോടെ അദാർ പൂനാവാല കാര്യങ്ങൾ ഒന്നുകൂടെ വ്യക്തമാക്കി ഒരു മണിക്കൂറിനു ശേഷം മറ്റൊരു ട്വീറ്റു കൂടി പുറത്തുവിട്ടു. രാജ്യത്തിന് അകത്തും പുറത്തുമുള്ള വാക്സിൻ നിർമാതാക്കൾക്ക് രൂപരേഖയൊരുക്കി ഇന്ത്യ മാതൃകയാവേണ്ടതിനാലാണ് ഈ ചോദ്യം ചോദിക്കാൻ കാരണമെന്ന് അദ്ദേഹം വിശദീകരിച്ചു.\nഎന്നാൽ, അദാർ പൂനാവാലയുടെ ട്വീറ്റിന് നിരവധി പേർ പ്രതികരണവുമായി എത്തി. സർക്കാറിന് ആയുധങ്ങൾ വാങ്ങിക്കൂട്ടാനാണ് താൽപര്യമെന്നും വാക്സിന് വേണ്ടി എന്തിന് പണം നീക്കിവെക്കണമെന്നും ചിലർ ചോദിച്ചു. 'സർക്കാർ നേരത്തെ തന്നെ\nആത്മനിർഭർ പ്രഖ്യാപിച്ചതല്ലേ... പിന്നെ എന്തിനാണ് 80,000 കോടി രൂപ. വാക്സിൻ വാങ്ങാൻ പറ്റുന്നവർ വാങ്ങുക. അല്ലാത്തവർ കിടന്നു മരിക്കുക' മറ്റൊരാൾ റ്വീട്വീറ്റ് ചെയ്തു.\nഓക്ഫഡ് യൂനിവേഴ്സിറ്റിയും ആസ്ട്രസെനക്കയും ചേർന്ന് വികസിപ്പിക്കുന്ന വാക്സിൻ സിറം ഇൻസ്റ്റിറ്റ്യൂട്ട് പരീക്ഷിച്ചുകൊണ്ടിരിക്കുകയാണ്. മനുഷ്യനിൽ പരീക്ഷിക്കുന്ന അവസാന ഘട്ടത്തിലാണ് ഇപ്പോൾ.\nTAGS:Adar Poonawalla Covid


മുറിവേറ്റവർക്ക് ആശ്വാസമാകുമോ | Articles | Deshabhimani | Sunday Nov 10, 2019\nഎം എൻ കാരശേരിUpdated: Sunday Nov 10, 2019\nഅയോധ്യാവിധിയിൽ സുപ്രീംകോടതിയുടെ ഒരു പരാമർശം സന്തോഷം പകരുന്നതാണെന്ന് എം എൻ കാരശേരി. പള്ളി നിർമിച്ചത് ഏതോ ഒരു കെട്ടിടത്തിന്റെ അവശിഷ്‌ടങ്ങൾക്ക് പുറത്താണ്. എങ്കിലും അതൊരുക്ഷേത്രം പൊളിച്ച് നിർമിച്ചതാണെന്നതിന് ചരിത്രത്തിന്റെയോ പുരാവസ്‌തു ഗവേഷണത്തിന്റെയോ പിൻബലമില്ല. അതായത് ക്ഷേത്രം പൊളിച്ചാണ് പള്ളി നിർമിച്ചതെന്നത് കോടതി അംഗീകരിക്കുന്നില്ല എന്നതാണ് ഇതിന്റെ സാരം. ഇത് ആശ്വാസം പകരുന്നതാണ്.\nരാമക്ഷേത്രം പൊളിച്ചാണ് ബാബർ പള്ളി നിർമിച്ചതെന്ന വാദമാണ് ഇവിടെ പൊളിയുന്നത്. സുപ്രീംകോടതിയുടെ വിധി മുസ്ലിങ്ങളെ തൃപ്‌തിപ്പെടുത്തുന്നതാണെന്ന് വിശ്വസിക്കുന്നില്ല. 92ൽ ബാബ്‌റി മസ്‌ജിദ് തകർക്കപ്പെട്ടതിന്റെ മുറിവുണക്കുന്നതിനുള്ള ഒരു നിർദേശങ്ങളും ഈ വിധിയിലില്ല. എന്നാൽ, ഈ വിധിയോടെ എല്ലാം അവസാനിപ്പിക്കണമെന്നും ഇനിയൊരു കലാപവും ഉണ്ടാകരുതെന്നും ആഗ്രഹിക്കുന്നു.\nരാമൻ ജനിച്ച സ്ഥലമാണ് രാമജന്മഭൂമിയെന്ന വാദം വിചിത്രമാണ്. സ്റ്റോറിയും ഹിസ്റ്ററിയും രണ്ടാണ്. എന്നാൽ ദൗർഭാഗ്യമെന്ന് പറയട്ടെ സ്റ്റോറിയെ ഹിസ്റ്ററിയാക്കി വ്യാഖ്യാനിക്കുന്നതാണ് നടപ്പുരീതി\nബാബ്‌റി മസ്‌ജിദ് നിലനിന്ന 2.77 ഏക്കർ ഭൂമി മൂന്നായി വിഭജിച്ച് നൽകിയ 2010ലെ അലഹബാദ് ഹൈക്കോടതി വിധി തന്നെയാണ് സമവായത്തിന്റെയും മതമൈത്രിയുടെയും ഉത്തമ ഉദാഹരണം. ഈ അവസരത്തിൽ മഹാത്മാഗാന്ധി പറഞ്ഞ ഒരു സൂക്തമാണ് ഓർമ വരുന്നത്. ‘‘എന്റെ രാമൻ ദൈവത്തിന്റെ അവതാരമല്ല. ദൈവം തന്നെയാണ്. ആ ദൈവം ജനിച്ചിട്ടുമില്ല. മരിച്ചിട്ടുമില്ല’’. രാമൻ ജനിച്ച സ്ഥലമാണ് രാമജന്മഭൂമിയെന്ന വാദം വിചിത്രമാണ്. സ്റ്റോറിയും ഹിസ്റ്ററിയും രണ്ടാണ്. എന്നാൽ ദൗർഭാഗ്യമെന്ന് പറയട്ടെ സ്റ്റോറിയെ ഹിസ്റ്ററിയാക്കി വ്യാഖ്യാനിക്കുന്നതാണ് നടപ്പുരീതി. ഗാന്ധി പറഞ്ഞ രാമനും ബിജെപിയുടെ രാമനും രണ്ട് തട്ടിൽ നിൽക്കുന്നു.\n1992ൽ ബാബ്‌റി മസ്‌ജിദ് പൊളിച്ചത് തെറ്റാണെന്ന് സുപ്രീംകോടതി പറയുന്നു. എന്നാൽ, അതിന്റെ പിന്നാമ്പുറങ്ങളിലേക്കോ അതിന്റെ പശ്‌ചാത്തലമൊന്നും കോടതി വിശദീകരിക്കുന്നില്ല. ബാബ്‌റി മസ്‌ജിദ് തകർക്കപ്പെട്ടതോടെയാണ് രാജ്യത്തിന്റെ വിശ്വാസവും സ്‌നേഹവും മതമൈത്രിയുമെല്ലാം തകർക്കപ്പെട്ടത്. അദ്വാനിയുടെ രഥയാത്രയും പള്ളിപൊളിക്കലുമെല്ലാം ഇന്ത്യയുടെ മതേതരമുഖത്തെ പിച്ചിച്ചീന്തുന്നതായിരുന്നു.\nആരാധനയും വിശ്വാസവുമായി ബന്ധപ്പെട്ട കാര്യങ്ങൾ കോടതി ചർച്ചചെയ്യേണ്ട കാര്യമല്ല. ഭക്ഷണം, വസ്‌ത്രം, പാർപ്പിടം, ആരോഗ്യം തുടങ്ങിയ അടിസ്ഥാന പ്രശ്‌നങ്ങൾക്കാണ് പരിഹാരം കാണേണ്ടത്.\nഈ വിഷയത്തിൽ ജവഹർലാൽ നെഹ്‌റുവിന്റെ സമീപനമായിരുന്നു ശരി. നെഹ്‌റു അന്ന് പറഞ്ഞത് ഈ പള്ളി മുസ്ലിമിന്റെയൊ ഹിന്ദുവിന്റെയോ സ്വത്തല്ല. അത് ഇന്ത്യയുടെ പുരാവസ്‌തുസ്വത്താണ്. ഇത്തരമൊരു നിലപാട് സ്വീകരിച്ച നെഹ്‌റു 1949ൽ അത് പൂട്ടിയിടുകയാണ് ചെയ്‌തത്. രാജീവ് ഗാന്ധിയാണ് ഇത് തുറന്നുകൊടുത്തത്. സുപ്രീംകോടതി വിധിയെ അംഗീകരിക്കുന്നത് ഈ വിധിയോടെ ഈ വിഷയം അവസാനിക്കും എന്നതുകൊണ്ട് മാത്രമാണ്. ഭൂതകാലം ഭൂതകാലമായി തന്നെ നിൽക്കട്ടെ. ഇനി അതിന്റെ മണ്ണ് മാന്തിയെടുത്ത് വീണ്ടും കുഴപ്പങ്ങൾ ഉണ്ടാവാതിരിക്കുകയാണ് വേണ്ടത്.\nരവിശങ്കറെ അയോധ്യയില് കെട്ടിയിറക്കുമ്പോള്\nമോഡി കാണുമോ ബ്രിട്ടന്റെ നയംമാറ്റം - ആർ ജി പിള്ള എഴുതുന്നു\nസിദ്ധലിംഗയ്യ: പതിതരുടെ കവി - പയ്യന്നൂർ കുഞ്ഞിരാമൻ എഴുതുന്നു


‘ഉന്നത ജാതിക്കാരായ’ സഹതടവുകാർ വാരിയെല്ലൊടിച്ചു; ദളിത് ബാലൻ ജുവനൈൽ ഹോമിൽ ആത്മഹത്യ ചെയ്ത നിലയിൽ – News18 Malayalam\nഉന്നത ജാതിക്കാരായ’ സഹതടവുകാർ വാരിയെല്ലൊടിച്ചു; ദളിത് ബാലൻ ജുവനൈൽ ഹോമിൽ ആത്മഹത്യ ചെയ്ത നിലയിൽ\nഉന്നത ജാതി’യിൽപ്പെടുന്ന പെൺകുട്ടിയോടൊപ്പം ഒളിച്ചോടി എന്ന കേസിൽ കുട്ടിയെ അറസ്റ്റ് ചെയ്ത ശേഷം ജുവനൈൽ ഹോമിലേക്ക് മാറ്റിയത്\nLast Updated : September 09, 2021, 17:24 IST\nഉത്തർപ്രദേശിലെ അംറോഹ സ്വദേശിയായ 16 വയസ്സുകാരനായ ദളിത് ബാലനെ ബുലന്ദ്ഷഹറിലെ ജുവനൈൽ ഹോമിലെ ബാത്റൂമിൽ തൂങ്ങിമരിച്ച നിലയിൽ കണ്ടെത്തി. കഴിഞ്ഞ ജൂലൈ 30 നാണ് ‘ഉന്നത ജാതി’യിൽപ്പെടുന്ന പെൺകുട്ടിയോടൊപ്പം ഒളിച്ചോടി എന്ന കേസിൽ കുട്ടിയെ അറസ്റ്റ് ചെയ്ത ശേഷം ജുവനൈൽ ഹോമിലേക്ക് മാറ്റിയത്. പെൺകുട്ടിയെ തട്ടിക്കൊണ്ടു പോകാൻ ശ്രമിച്ചു എന്നാണ് ദളിത് ബാലനെതിരെ ചുമത്തിയ കേസ്.\nജുവനൈൽ ഹോമിലെത്തിയ ശേഷം അവിടുത്തെ ഉന്നത ജാതിയിൽപ്പെട്ട മറ്റു തടവുകാർ ബാലനെ നിരന്തരം പീഡിപ്പിക്കാറുണ്ടായിരുന്നു എന്ന് അച്ഛൻ പറയുന്നു. അപ്പർ ക്ലാസ് വിഭാഗത്തിൽപ്പെടുന്ന പെൺകുട്ടിക്കൊപ്പം ഒളിച്ചോടാൻ ശ്രമിച്ചതിനായിരുന്നു അവർ ബാലനെ അക്രമിച്ചിരുന്നതെന്നാണ് കുട്ടിയുടെ കുടുംബാംഗങ്ങൾ ആരോപിക്കുന്നത്.\n“തിങ്കളാഴ്ച വൈകിട്ട് ഏകദേശം5മണിക്കാണ് എന്റെ മകൻ തൂങ്ങിമരിച്ചു എന്ന് പറഞ്ഞ് എനിക്ക് ഫോൺകോൾ വരുന്നത്. അവന്റെ കൊലപ്പെടുത്തിയതാണെന്ന് എനിക്ക് ഉറപ്പാണ്,” മരണപ്പെട്ട കുട്ടിയുടെ പിതാവ് പോലീസിന് നൽകിയ പരാതിയിൽ ആരോപിച്ചു. സംഭവത്തെ തുടർന്ന് പോലീസ് എട്ട് പേർക്കെതിരെ എഫ്ഐആർ രെജിസ്റ്റർ ചെയ്തിട്ടുണ്ട്. അഞ്ച് തടവുപുള്ളികൾക്കെതിരെയും പെൺകുട്ടിയുടെ രക്ഷിതാക്കൾ, അമ്മാവൻ എന്നിവർക്കെതിരെയുമാണ് കേസ്. കൊലപാതകം, ഗൂഢാലോചന, എസ് സി - എസ് സി ആക്റ്റ് എന്നിവ പ്രകാരമാണ് കേസ് രേഖപ്പെടുത്തിയിരിക്കുന്നത്. സംഭവത്തെ കുറിച്ച് ഉന്നത തല അന്വേഷണത്തിന് ഉത്തരവിട്ടിരിക്കുന്നുവെന്ന് ജില്ലാ പ്രൊബേഷൻ ഓഫീസറായ നാഗേന്ദർ പാൽ പറയുന്നു.\n“സംഭവം നടക്കുന്നതിന്റെ രണ്ട് ദിവസം മുൻപ് ഞാൻ മകനെ കണ്ടിരുന്നു. അവൻ വലിയ വേദനയിലും സങ്കടത്തിലുമായിരുന്നു. സഹതടവുകാരും, ജുവനൈൽ ഹോമിലെ ജീവനക്കാരും ചേർന്ന് മൃഗീയമായി അവനെ പീഡിപ്പിക്കുന്നുവെന്നും അവിടെ നിന്ന് രക്ഷിക്കണമെന്നും എന്നോട് പറഞ്ഞിരുന്നു,” മരണപ്പെട്ട കുട്ടിയുടെ അച്ഛൻ പറയുന്നു. ഒരു തെരുവ് കച്ചവടക്കാരനാണ് അദ്ദേഹം.\n“അവരെന്റെ വാരിയെല്ല് പൊട്ടിച്ചെന്നും ശ്വസിക്കാൻ ബുദ്ധിമുട്ടുണ്ടെന്നും എന്നോട് പറഞ്ഞിരുന്നു. അവന്റെ ഇടുപ്പെല്ലിനും പരിക്ക് പറ്റിയിരുന്നു. എനിക്ക് എന്ത് ചെയ്യാൻ സാധിക്കും. അവനെ പുറത്ത് കൊണ്ടുവരാൻ കഴിവിന്റെ പരമാവധി ഞാൻ പരിശ്രമിക്കുന്നുണ്ടെന്ന് അവനോട് പറഞ്ഞു. അവൻ ഇപ്പോൾ മരണപ്പെട്ടിരിക്കുന്നു.”\nമരണപ്പെട്ട കുട്ടി മറ്റ് നാല് പേർക്കൊപ്പം ഓഗസ്റ്റ് 16 നാണ് വീട് വിട്ടിറങ്ങിയത്. നിർത്താതെ പീഡനം അനുഭവിച്ചത് കൊണ്ടാണ് അവൻ വീട് വിട്ടിറങ്ങിയതെന്ന് അച്ഛൻ പറയുന്നു. ഓഗ്സറ്റ് 18 ന് തന്റെ മകന് സംരക്ഷണം നൽകാൻ താൻ കോടതിയോട് ആവശ്യപ്പെട്ടെന്നും ഇതേതുടർന്നാണ് മകൻ പോലീസിൽ കീഴടങ്ങിയതെന്നും അച്ഛൻ പറയുന്നു.\n“തടവുകേന്ദ്രത്തിലെ മുതിർന്ന ജാതിക്കാർ എന്റെ മകൻ ഒരു ഉന്നത ജാതിയിൽപ്പെട്ട പെൺകുട്ടിയുടെ കൂടെ ഒളിച്ചോടാൻ എങ്ങനെ ധൈര്യം കാണിച്ചു എന്ന് ചോദിക്കാറുണ്ടായിരുന്നു. ജാതി പറഞ്ഞ് അവർ അവനെ നിരന്തരം അസഭ്യം പറയാറുണ്ടായിരുന്നു. ഞാൻ അവനെ സന്ദർശിക്കുന്പോഴൊക്കെ അവിടുത്തെ ജീവനക്കാരോട് അവനെ സഹായിക്കണം എന്ന് അപേക്ഷിക്കാറുണ്ടായിരുന്നു. എന്നാൽ അവർ അവനെ കൂടുടൽ ഉപദ്രവിക്കുകയാണ് ചെയ്തത്, ” അച്ഛൻ പറയുന്നു.\nദളിത് ബാലന്റെ കൂടെ ഒളിച്ചോടിയ പെൺകുട്ടിയുടെ കുടുംബാംഗങ്ങൾക്ക കേസിൽ പങ്കുണ്ടെന്നാണ് കുട്ടിയുടെ അമ്മാവൻ ആരോപിക്കുന്നത്.\nFirst published: September 09, 2021, 17:18 IST\nDalitjailjuvenile boardUttar Pradesh


പുത്തന് പ്രതീക്ഷകളുമായി കേരളീയര്‍ക്ക് അതിജീവനത്തിന്റെ ഓണം; ആശംസകളുമായി നേതാക്കള് | keralam celebrates thiruvonam - Malayalam Oneindia\n6 min ago കാറല്ല, പാര്‍ട്ടിയുടെ വാക്കാണ് വലുത്: പരിവെടുത്ത് കാറ് വാങ്ങിത്തരേണ്ടെന്ന് രമ്യഹരിദാസ്\n16 min ago കര്‍ക്കിടകപുണ്യത്തിന്റെ മാധുര്യം നുകരാന് ഗജവീരന്മാർ എത്തി; വടക്കുനാഥന്റെ മുറ്റത്ത് കൊമ്പന്മാര്‍ക്കു വിഭവസമൃദ്ധമായ ആനയൂട്ട്, പങ്കെടുത്തത് അറുപതോളം ഗജശ്രേഷ്ഠന്മാർ!\n28 min ago ആലപ്പുഴ ജില്ലയിൽ മഴ കനത്തു; ദുരിതാശ്വാസ ക്യാമ്പുകൾ തുടങ്ങി, ദുരിതം പേറി കുട്ടനാട് നിവാസികൾ\n33 min ago ബൈക്കിലെത്തിയർ വീട്ടമ്മയുടെ മാല പൊട്ടിച്ച് കടന്നു; സിസിടിവി ദ്യശ്യങ്ങൾ ലഭിച്ചിട്ടും പ്രതികളെ കിട്ടാതെ പോലീസ് കുഴയുന്നു, പോലീസിന്റെ കണ്ണുവെട്ടിച്ച് കഴിയുന്നത് നിരവധി കേസുകളിലെ പ്രതികൾ, സംഭവം ആലപ്പുഴയിൽ!\nപുത്തന് പ്രതീക്ഷകളുമായി കേരളീയര്‍ക്ക് അതിജീവനത്തിന്റെ ഓണം; ആശംസകളുമായി നേതാക്കള്\nPublished: August 25 2018, 14:24 [IST]\nമലയാളികളുടെ ആഘോഷങ്ങളില് ഏറ്റവും വര്‍ണ്ണപ്പകിട്ടും ആഘോഷങ്ങള് നിറഞ്ഞതുമാണ് ഓണം. ജാതി-മത ഭേതമന്യേ എല്ലാ ജനങ്ങളും ഓണം ആഘോഷിക്കുന്നു. എന്നാല് നൂറ്റാണ്ടു കണ്ട ഏറ്റവും വലിയ മഹാപ്രളയം മലയാളികളുടെ ഓണാഘോഷത്തിന്റെ പകിട്ട് കുറച്ചു.\nആഘോഷങ്ങള് മാറ്റിനിര്‍ത്തി അതിജീവനത്തിന്റേതായി ഈ വര്‍ഷത്തെ ഓണം കേരളീയര്‍ക്ക്. ദുരിതം സര്‍വ്വതും നഷ്ടപ്പെടുത്തിയെങ്കിലും കളികളും പാട്ടുകളുമായി പുതിയ പ്രതീക്ഷയില് ദുരിതാശ്വാസ ക്യാമ്പുകള് ഓണത്തെ വരവേറ്റു. പല ക്യാമ്പുകളിലും പൂക്കളവും ഓണസദ്യയും ഒരുക്കിയിട്ടുണ്ട്.\nരാഷ്ട്രപതി രാം നാഥ കോവിന്ദ്, ഉപരാഷ്ട്രപതി വെങ്കയ്യ നായിഡു, കോണ്‍ഗ്രസ് അധ്യക്ഷന് രാഹുല് ഗാന്ധി, ബിജെപി അധ്യക്ഷന് അമിത് ഷാ, സിപിഎം സെക്രട്ടറി സീതാറാം യെച്ചൂരി തുടങ്ങയവര് കേരളത്തിന് ഓണാശംസകള് നേര്‍ന്നു.\nkerala floods kerala floods 2018 thiruvonam ഓണം idukki dam mullapperiyar monsoon മഴ മണ്‍സൂണ് ഇടുക്കി\nkeralam celebrates thiruvonam


Saturday5May 2018 3:03 am IST\nഭോപ്പാല്: സ്ത്രീശരീരം പുരുഷന്റെ കളിവസ്തുവല്ലെന്ന് മധ്യപ്രദേശ് ഹൈക്കോടതിയുടെ വിമര്‍ശനം. വ്യാജവിവാഹ വാഗ്ദാനം നല്‍കി പീഡിപ്പിച്ച പരാതിയില് വാദം കേള്‍ക്കവെയാണ് കോടതി രൂക്ഷമായി വിമര്‍ശിച്ചത്. ഒരാഴ്ച മുമ്പ് സമാനമായ കേസില് കോടതി, വിവാഹമെന്ന വാക്ക് രണ്ടുപേര് തമ്മിലുള്ള സൗജന്യ ലൈംഗികതയ്ക്കുള്ള അനുമതിയല്ലെന്ന് നിരീക്ഷിച്ചിരുന്നു.\nമുന് കാമുകി നല്‍കിയ, വ്യാജവിവാഹ വാഗ്ദാനം നല്‍കി പീഡിപ്പിച്ച പരാതിയെ ചോദ്യം ചെയ്ത് രാജീവ് ശര്‍മ്മ എന്നയാള് നല്‍കിയ ഹര്‍ജിയിലാണ് കോടതിയുടെ നിരീക്ഷണം. കേസില് പ്രതി നടത്തിയത് ഗുരുതരമായ കുറ്റമാണെന്നും ശിക്ഷാര്‍ഹമായ പ്രവൃത്തിയാണെന്നും കോടതി വിലയിരുത്തി.\nഫേസ്ബുക്ക് സുഹൃത്തായ നൃത്താദ്ധ്യാപികയോട് വിവാഹാഭ്യര്‍ത്ഥന നടത്തി. ഇത് അംഗീകരിച്ച യുവതിയെ ലോഡ്ജിലെത്തിച്ച ശേഷം പീഡിപ്പിക്കുകയായിരുന്നു. വിവാഹം കഴിയുന്നതുവരെ ഇക്കാര്യം മറ്റാരും അറിയരുതെന്നും ഇയാള് യുവതിയോട് അറിയിച്ചിരുന്നു. ഇതിന്റെ അടിസ്ഥാനത്തില് നൃത്താദ്ധ്യാപിക മറ്റാരോടും ഇക്കാര്യം അറിയിച്ചില്ല. 2017 മാര്‍ച്ച് 29ന് അശോക് ഗാര്‍ഡന് പോലീസ് സ്‌റ്റേഷനിലാണ് യുവതി ഇതുസംബന്ധിച്ച പരാതി നല്‍കിയത്.\nജഡ്ജി സുശീല് കുമാര് പാലോയാണ് കേസില് വിധി പറഞ്ഞത്. കേസില് ബലാത്സംഗ കുറ്റം ചുമത്തി കേസെടുക്കണമെന്ന് കോടതി ആവശ്യപ്പെട്ടു. കിട്ടിയ തെളിവുകളുടെയും വിവരങ്ങളുടെയും അടിസ്ഥാനത്തില് തന്റെ കാമം അടക്കുന്നതിനായി പ്രതി ഇരയെ ലൈംഗികതയിലേക്ക് എത്തിക്കുകയായിരുന്നു. വിവാഹം കഴിച്ചിട്ടില്ല എന്നതിനാല് വിവാഹം കഴിക്കാമെന്ന് വിശ്വസിപ്പിച്ച് വഞ്ചിക്കുകയുമായിരുന്നെന്ന് കോടതി നിരീക്ഷിച്ചു.\nഫ്രാങ്കോയെ രക്ഷിക്കാനുള്ള സര്‍ക്കാര് നീക്കം വിജയിച്ചേക്കുമെന്നു സൂചന


നഗരത്തിലെ ഒരു പ്രമുഖ സ്വകാര്യ ആശുപത്രിയിലെ ഐ.സി.യു വാര്‍ഡില് കിടന്ന് മരണവുമായി മല്ലിടുകയാണ് പ്രശസ്ത ഭാഷാപണ്ഡിതനായ പ്രൊഫസര്.ഗോപകുമാര്. നാനാവിധ രോഗങ്ങള് അലട്ടുന്നുണ്ടെങ്കിലും എണ്‍പത്തിരണ്ടാം വയസ്സിലും ചുറുചുറുക്കോടെ ഓടി നടന്ന പ്രൊഫസറെ ഇന്നലെ വൈകീട്ടാണ് കടുത്ത ഹൃദായാഘാതെ തുടര്‍ന്ന് ആശുപത്രിയില് അഡ്മിറ്റ് ചെയ്തത്.\nവാര്‍ഡിനു പുറത്ത് പ്രൊഫസറിന്റെ ആയുസ്സിനായി മൌനപ്രാര്‍ത്ഥന നടത്തുകയാണ് ബന്‌ധുക്കളും സന്തതസഹചാരിയായ രാജീവും.\nശോകമൂകമായ ആ അന്തരീക്ഷത്തിലേക്ക് അറമുഖന്റെ കടന്നു വരവ് ഏറെക്കുറെ അപ്രതീക്ഷിതമായിരുന്നു. പ്രൊഫസറിന്റെ ബന്‌ധുക്കളെ ആശ്വസിപ്പിച്ച ശേഷം അയാള് രാജീവിന്റെ അടുത്ത് വന്നിരുന്നു.\nഈ ആശുപത്രിയിലെ ന്യൂറോ ഡോക്ടര് സാമുവലാണത്രെ അയാളോട് വിവരം പറഞ്ഞത്. വിവരം അറിയിക്കാതത്തിന് അറമുഖന് പരിഭവം പറഞ്ഞു.\nരാജീവന് നേര്‍ത്ത സ്വരത്തില് പറഞ്ഞു ആരെയും അറിയിച്ചിട്ടില്ല.\nഅന്തരീക്ഷം വീണ്ടും മൂകമായി.\nപത്തു മിനുറ്റ് കഴിഞ്ഞപ്പോള് ഒരു നഴ്സ് വന്നു സന്ദര്‍ശന സമയം കഴിഞ്ഞെന്നു അറിയച്ചപ്പോള് രാജീവനും അറമുഖനും എഴുന്നേറ്റു. പ്രൊഫസറിന്റെ ബന്ധുക്കളെ ഒരിക്കല് കൂടി ആശ്വസിപ്പിച്ച് അവര് വാര്‍ഡിനു പുറത്തേക്ക് നടന്ന് രണ്ടു വഴിക്ക് പിരിഞ്ഞു.\nവീട്ടിലേക്കുള്ള ബസ്സ് യാത്രക്കിടയില് രാജീവന്റെ ആലോച്ചന മുഴുവന് അറമുഖനും പ്രൊഫസറും തമ്മിലുള്ള ബന്ധത്തെ കുറിച്ചായിരുന്നു.\nഎല്ലാവരോടും ശാന്തനായി സ്നേഹത്തോടെ പെരുമാറുന്ന പ്രൊഫസര് എപ്പോഴും അറമുഖനോട് ഒരു അകലം പാലിച്ചിരുന്നു. പക്ഷെ എല്ലാവരെയും വാചകമടിച്ച് കൈയിലെടുക്കുന്ന അറമുഖന് അത് കാര്യമാക്കാതെ പലഹാരപൊതിക്കളുമായി പ്രൊഫസറെ സ്ഥിരമായി സന്ദര്‍ശിക്കും. പ്രൊഫസര് ഒഴിച്ച് ബാക്കി എല്ലാവര്‍ക്കും അറമുഖനെ പറ്റി നല്ല അഭിപ്രായവും അവനെ വലിയകാര്യവുമാണ്.\nമൂന്നാലു തവണ ഇതിനെ കുറിച്ച് ചോദിച്ചപ്പോള് "അവനൊരു കുറുക്കനാണ്" എന്നായിരുന്നു പ്രൊഫസറിന്റെ മറുപടി.\nഅറമുഖനൊരു കൂര്‍മ്മബുദ്ധിശാലിയാണ്. അതിനാലാണല്ലോ സ്കൂളിന്റെ പടി പേരിനു കയറിയിട്ടുള്ള അവന് കുപ്പിപാട്ട കചവടത്തില് നിന്നും നഗരത്തിലെ പ്രധാന പുസ്തക വ്യാപാരിയായി മാറിയത്.\nആരെയും ദുഷിക്കാത്ത പ്രൊഫസര് അത്രയും തന്നെ പറയുന്നതിനു പിന്നില് എന്തോ കാരണമുണ്ടെന്ന് ഉറപ്പായിരുന്നെങ്കിലും പിന്നെ ഒരിക്കലും രാജീവന് അതിനെ പറ്റി അന്വേഷിച്ചിട്ടില്ല.\nപിറ്റേ ദിവസം സ്റ്റാഫ് റൂമില് ഊണിനുശേഷം അടുത്ത ക്ലാസ് എടുക്കാനായി തയ്യാറെടുക്കുമ്പോള് രാജീവന്റെ മൊബൈല് ശബ്ദിച്ചു. പ്രൊഫസറുടെ മകന് ശരണ് ആയിരുന്നു അപുറത്ത്. അയാളുടെ ശബദം വിളറിയിരുന്നു.\nഎച്.ഒ.ഡിയോട് കാര്യം പറഞ്ഞ് രാജീവന് നേരെ ആശുപത്രിയിലേക്ക് ഓടി.\nപക്ഷെ രാജീവന് ആശുപത്രിയില് എത്തും മുന്‍പേ പ്രൊഫസര് യാത്രയായി കഴിഞ്ഞിരുന്നു. നിറഞ്ഞ മിഴികളോടെ അവന് ബന്ധുക്കളുടെ ദു:ഖത്തില് പങ്കു കൊണ്ടു.\nഅവരുടെ നാലു പാടും നിന്ന് തുരുതുരാ ഫോണ് വിളികള് മഴുങ്ങി. അരമണിക്കുര് കൊണ്ട് ആശുപത്രി പരിസരം പ്രമുഖരെ കൊണ്ട് നിറഞ്ഞു. ചാനലുകളില് ന്യൂസ് ഫ്ളാഷ് വന്നു. ശിഷ്യസാഗരങ്ങള് അലകടലായി പ്രൊഫസറുടെ വീട്ടിലേക്ക് ഒഴുകി. ന്യൂസ് അവറുകളും പിറ്റേദിവസത്തെ പത്രങ്ങളും പ്രൊഫസറുടെ ചരമം കൊണ്ടാടി.\nഒരാഴ്ച്ച കഴിഞ്ഞപ്പോള് പ്രൊഫസറുടെ ബന്ധുക്കളും രാജീവനും അദ്ദേഹത്തിന്റെ വേര്‍പാടുമായി പൊരുത്തപ്പെട്ടു.\nപ്രൊഫസറുടെ പതിനാറാം ചരമദിന ചടങ്ങുകള് കഴിഞ്ഞ് മടങ്ങാന് ഒരുങ്ങുപ്പോള് രാജീവനെയും അറമുഖനെയും ശരണ് സ്നേഹപൂര്‍വ്വം തടഞ്ഞു ഒപ്പം ഒരു അപേക്ഷയും.\n" അച്ഛ്ന്റെ വില്‍പത്രം വായിക്കാന് വക്കീല് ഇപ്പോ വരും. നിങ്ങള് ഇവിടെ ഉണ്ടായിരുന്നെങ്കില് നന്നായിരുന്നു."\nഅവര് രണ്ടു പേരും സമ്മതിച്ചു.\nഅരമണിക്കുര് കഴിഞ്ഞപ്പോള് വക്കീല് എത്തി. ദു:ഖം രേഖപ്പെടുത്തിയ ശേഷം അയാള് വില്‍പത്രം ഉറക്കെ വായിക്കാന് തുടങ്ങി.\n"സ്വത്തായ പുഴക്കരയിലെ വീടും, ബാങ്കിലുള്ള ഡിപ്പോസിറ്റും ഭാര്യയുടെ കാലശേഷം മക്കളായ ശരണിനും, ദേവികക്കും തുല്യമായി ഭാഗിചെടുക്കാം\nവായന നിര്‍ത്തി വക്കീല് വെള്ളം കുടിക്കാന് തുടങ്ങി.\n"അപ്പോ പുസ്തകങ്ങളോ?" ചോദ്യം അറമുഖന്റെതായിരുന്നു.\n"അതാണ് ഇനി വായിക്കാന് ഉള്ളത് ". വെള്ളം കുടിച്ച് കഴിഞ്ഞ വക്കീല് ഉത്തരം നല്‍കി വായന തുടര്‍ന്നു.\n" എന്റെ ഏറ്റവും വലിയ സമ്പാദ്യം പുസ്തകങ്ങളാണ്. അത് ഭാവി തലമുറക്ക് ഉപകാരപെടണം. എന്റെ പല സുഹൃത്തുകള്‍ക്കുടെയും പുസ്തകങ്ങള് അവരുടെ കാലശേഷം അറമുഖന്റെ കൈയില് എത്തിയപ്പോലെ എന്റെ പുസ്തകങ്ങള് അറമുഖന്റെ കൈയില് എത്തരുത്.\nഅറമുഖന് പുസ്തകങ്ങള് ലാഭമുണ്ടാക്കാനുള്ള വസ്തുകള് മാത്രമാണ്. നമ്മളോട് അവന് കാണിക്കുന്ന സ്നേഹം എന്റെ കാലശേഷം പുസ്തകങ്ങള് ചുളുവില് തട്ടിയെടുക്കാന് വേണ്ടി മാത്രമാണ്. എന്റെ പുസ്തകങ്ങള് യൂണിവേഴ്സിറ്റി ലൈബ്രറിക്ക് വിട്ടുകൊടുക്കണം. അതിനുള്ള ഏര്‍പാട് രാജീവന് ചെയ്യണം. "\nവക്കീല് വായന നിര്‍ത്തി.\nഅറമുഖന് കുനിഞ്ഞ ശിരസ്സുമായി യാത്ര പറയാതെ ധൃതിയില് പുറത്തേക്ക് നടന്നു.\nരാത്രി അറമുഖന് രാജീവനെ വിളിച്ചു സങ്കടം പറഞ്ഞു. ആ സ്വരത്തില് ലക്ഷങ്ങളുടെ നഷ്ടം അലിഞ്ഞു ചേര്‍ന്നിരുന്നു.\nPosted by ബിഗു at 10:36 PM\nഅറുമുഖന്‍മാര് നമുക്ക്ചുറ്റും ഇഷ്ടപോലെ ഉണ്ട്. പക്ഷെ പല വേഷത്തില് ആണെന്ന് മാത്രം.\nപക്ഷെ പലപ്പോഴും നാം അവരെ തിരിച്ചറിയാന് ബുദ്ധിമുട്ടുന്നു\nഅറുമുഖനിലൂടെ സമൂഹത്തില് നടക്കുന്ന സംഭവങ്ങളെ വെളിയിലാക്കിയ കഥ.\nശെരിയാണ് നമുക്കുച്ചുറ്റിലും കാണാം ..\nപലര്‍ക്കും സ്വന്തകാര്യം സിന്താബാദ് ..\nആറുമുഖനെ നന്നായി അവതരിപ്പിച്ചു.\nനിത്യ ജീവിതത്തില് നമുക്ക് ചുറ്റും കാണുന്ന ഒരുവന്.\nനല്ലൊരു കഥ എവിടെയൊക്കെയോ കണ്ട മുഖങ്ങളിലൊന്ന് അറുമുഖന്റേയും..സമൂഹത്തിൽ നടക്കുന്ന സാധാരന സംഭവവങ്ങൽ.. അവതരണ ശൈലി നന്നാക്കി നല്ല രീതിയിൽ പറഞ്ഞിരിക്കുന്നു... അഭിനന്ദനങ്ങൾ..\nഇതുപോലെ ചുളുവിൽ കാര്യങ്ങൾ നടത്തുന്ന ആറ് മുഖമുള്ളവരാണ് എല്ലാരംഗവും കീഴടക്കി വാഴുന്നത് എന്നത് ഒരു സത്യമുള്ളകാര്യം തന്നെയാണ് കേട്ടൊ ഭായ്\nഎങ്ങനാണ് അറുമുഖൻ പുസ്തകം വെച്ച് ലാഭം ഉണ്ടാക്കുന്നതെന്ന് മാത്രം മനസ്സിലായില്ല. പടക്കമുണ്ടാക്കുന്നവർക്ക് വിൽക്കുകയാണോ പുസ്തകങ്ങൾ ?\nഅറുമുഖതിന്റെ പോലെ എത്രയോ പേര് ..\nസംഭവം, ഒരു സംഭവമായിത്തന്നെ അവതരിപ്പിച്ചു.അഭിനന്ദനങ്ങള്. പിന്നെ, ഈ 'വില്‍പ്പത്രം' എന്ന് പറയുന്ന സാധനം,(ആരുടെയെങ്കിലും ആയിക്കൊള്ളട്ടെ)ഒന്നു കാണണം കേട്ടോ.\nനല്ല ആശയം അവതരണം\nkathayute thalakkettu kemamai.\nഎന്തോ ഒരു കുറവു പോലെ.കഥയുടെ അവതരണരീതി അത്ര നന്നായില്ല.കുറച്ചു കൂടി നന്നാക്കാമായിരുന്നു.\nnalla avatharanam. anumodanangal.\nഅറുമുഖന്മാരിൽ നിന്ന് കാക്കണേ ദൈവങ്ങളേ!\nഅറുമുഖന് നമ്മുടെ ചില പ്രസാധകരാണല്ലെ..? അങ്ങനെ ചിലരെ എനിക്കറിയാം . അതുകോണ്ട് ചോദിച്ചതാണ്.\nസൂപ്പർ കഥ, ഇതുപോലുള്ളവർ നമുക്കീടയിൽ ഉണ്ട്.\nഅതുപോലെ ഒരു കഴുകന്റെ കഥ\nകഥ ഇഷ്ടമായി. അറമുഖന് എന്നതിനു പകരം സ്റ്റൈലന് പേരുതന്നെയാക്കാമായിരുന്നു.\nമനുഷ്യന്റെ പലമുഖങ്ങള് വെളിപ്പെടുത്താന് ആ ഒരു പേര് കൊണ്ട് തന്നെ സാധിച്ചു. കുറുക്കന്മാരെ തിരിച്ചറിയാന് കഴിഞ്ഞതാണ് കഥയുടെ മര്‍മ്മം.\nഎന്റെ ജന്മനഗരമായ കോഴിക്കോട്ടും, ഇപ്പോള് താമസിക്കുന്ന കൊച്ചിയിലും വല്ലപ്പോഴും വന്നു പോകുന്ന തിരുവന്തപുരത്തും, ഇന്ത്യയിലെ പല പട്ടണങ്ങളിലും സജീവമായി കൊണ്ടിരിക്കുന്നതും പലരും ശ്രദ്ധിക്കാതെ പോവുന്നതുമായ ഒരു കച്ചവടമാണ് പഴയപുസ്തകങ്ങളുടേത്. പാശ്ച്യാത രാജങ്ങളില് നിന്ന് കണ്‍ടൈനറില് കൊണ്ടു വരുന്ന പുസ്തകങ്ങളാണ് ഇവര് കുടുതലും വില്‍ക്കുന്നത്. ഇതിന്റെ വ്യാപാരികള് മിക്കവാറും വിദ്യാഭ്യാസം കുറവായ വെറും കച്ചവടക്കാരാണ്. നഗരത്തിലെ വന് സ്വകാര്യ പുസ്തകശേഖരങ്ങള് ഉള്ള പ്രായം ചെന്ന വായനക്കാരുടെ മരണം കാത്തിരിക്കുന്ന വേഴാമ്പലുകളും ഈ കൂട്ടത്തില് ഉണ്ട്.\nനിങ്ങളുടെ പ്രോത്സാഹനതിന് ഹൃദയം നിറഞ്ഞ നന്ദി.\n@ ബിഗു - ആ പുതിയ അറിവിന് നന്ദി. എന്റെ പുസ്തകങ്ങൾ ഏതായാലും ഞാൻ ഇക്കൂട്ടർക്ക് കൊടുക്കില്ല. ഒക്കെ മകൾക്ക് എഴുതിവെക്കുന്നതാണ്, വില്‍പ്പത്രത്തിൽ. എല്ലാം നിനക്കുള്ളതാണെന്ന് ഇടയ്ക്കിടയ്ക്ക് ഞാനവളോട് പറയാറുമുണ്ട്.\n@നിരക്ഷരൻ - നല്ല തിരുമാനം. താങ്കള്‍ക്കും കുടുംബത്തിനും എല്ലാ വിധ ഭാവുകങ്ങളും നേരുന്നു.\nപി. ഉണ്ണിക്കൃഷ്ണന് said...\nഅക്ഷരങ്ങള് വില്ക്കുന്നവരെ ഒരിക്കലും പ്രോത്സാഹിപ്പിക്കരുത് ...നന്നായിട്ടുണ്ട് ... ആശംസകള് ..\nvalare sathyam, nannayi paranju.... abhinandanangal....\nകുറുക്കന് തന്നെ ...പലരുടെയും സ്നേഹത്തിന്റെ , കാപട്യമായ മുഖം കാണാന് കഴിയാറില്ല\nഒരു അറുമുഖന്റെയെങ്കിലും മുഖംമൂടി അഴിഞ്ഞു വീണല്ലോ..\nനമ്മളോട് പുസ്തകം വാങ്ങി തിരിച്ചു തരാതിരിക്കുമ്പോള് വല്ലാത്ത ഈര്‍ഷ്യ തോന്നാറുണ്ട് അവരോട്.\nഇഷ്ടപ്പെട്ടു..വളരെ നന്നായി.. ആശംസകള്..!


Rajan's musical pursuits-കക്കയം ക്യാമ്പിൽ നിലച്ച "രാജഗാനം"\nപോകരുതെന് മകനേ: കക്കയം ക്യാമ്പിലെ ഹംസഗാനം\nഎല്ലാവരും പറയും, ഇന്ന്, ഇന്നാണ് പ്രധാനം.\nപക്ഷേ… ഇന്നലെകള്…വെറുതേ പുറകിലേക്ക് പറത്തി വിടാനുള്ളതാണോ ഇന്നലെകള്? ഇന്നലെകളെച്ചൊല്ലിയുള്ള ഓർമകളല്ലേ ഇന്നിന്‍റെ പ്രാണനും വേരും?\nഒരിക്കലും പാര്‍ട്ടിയോ ലിംഗമോ പദവിയോ ഇല്ല. ഓർമകള്‍ക്ക് ഒരിക്കലും പഞ്ഞവും ഇല്ലല്ലോ, ആര്‍ക്കും… ആരുമായും പങ്കുവയ്ക്കാത്ത ഒരോർമ ഇറുകെ പിടിച്ചാണ് എന്നും നമ്മുടെ ഓരോരുത്തരുടെയും ജീവിത വഴികള്. ഉള്ളിലെങ്ങും കൊള്ളാത്ത ഓർമകള്… എന്നാലോ ഉള്ളിലേക്ക് കൊള്ളുന്ന ഓർമകള്. ഓർമയുടെ പുസ്തകത്തിലെ ആ ഒരേട്, അത് ചിരിയാവാം, കരച്ചിലാവാം, നവരസങ്ങളെയും പിന്നിലാക്കുന്ന ഒന്നാവാം.\nഓർമ ചിലപ്പോള് ഒരടിയന്തരാവസ്ഥ ആണ്. മറ്റുചിലപ്പോള് പാട്ടും.\nഅത്തരമൊരോർമയാണ് രാജന്. ‘പോകരുതെന് മകനേ’ എന്ന ‘സ്റ്റീവ്‌ലോപ്പസി’ലെ വരികള് പോലെ ഈച്ചരവാരിയരുടെ മകന് രാജന്.\nഒപ്പം പാടിയിരുന്ന ഒരു കൂട്ടുകാരന്, രാജനെ ഓര്‍ത്തെടുക്കുമ്പോള്, എറണാകുളത്തിന്‍റെ വഴികളില് സംഗീതം, നിലാവു പരത്തിയ പഴയൊരുകാലത്തിന്‍റെ ഓർമ കൂടിയാവുന്നു അത്.\nഓർമ ചിലപ്പോള് നിലാവും ആണ്. രാജന്‍റെ വീടിന്‍റെ പേരായിരുന്നു ചാന്ദ്‌നി (നിലാവ്), രാജന്‍റെ സഹോദരിയുടെയും…\nഅന്ന് ഞായറാഴ്ചയായിരുന്നു. നല്ല തിരക്കായിരുന്നു എറണാകുളം റെയില്‍വേ സ്‌റ്റേഷനടുത്തുള്ള കൊച്ചിന് ടൂറിസ്റ്റ് ഹോമിന്‍റെ ആ ഹാളിലന്ന്. യുണൈറ്റഡ് ഫ്രണ്ട്‌സ് ക്ലബ് നടത്തിയ അഖിലകേരളസംഗീത മത്സരത്തിന്‍റെ\nസമ്മാനദാനം നിർവഹിക്കുവാന് അന്നവിടെ എത്തിച്ചേരുന്നത് യേശുദാസായിരുന്നു.\nഅന്ന് യേശുദാസ് ആ ചടങ്ങിനെത്തിച്ചേരുവാന് കുറച്ചുവൈകി.\nരാജന് വന്നിരുന്നു അന്നവിടെ. പ്രൊഫസര് ഈച്ചരവാരിയരുടെ മകന് രാജന്. അച്ഛനൊപ്പമാണ് രാജനന്ന് അവിടെ എത്തിയത്.\nകൃഷ്ണന് നായരും സുഹൃത്ത് നെടുവേലി രാജശേഖരന് മേനോനും (സര്‍വേയര് എന്.ആര്.എസ്.മേനോന്) അന്ന് ആ ചടങ്ങില് പങ്കെടുത്തിരുന്നു . മലയാളസിനിമയില് പിന്നീട് വളരെ പ്രശസ്തനായി മാറിയ നടന് ജയനായിരുന്നു അന്നത്തെ ആ കൃഷ്ണന്‍നായര്…\nയേശുദാസിനെ കാത്തിരിക്കുന്നവരുടെ വിരസത മാറ്റാന് വേണ്ടി രാജന് അന്ന് അവിടെ സംഘാടകര് ആവശ്യപ്പെട്ടതു പ്രകാരം ഒരു പാട്ട് പാടി.\nതനിക്കുമുമ്പേ പാടി ഇറങ്ങിപ്പോയത്, ഒരു കറുത്ത കാലത്തിനെ കേരളരാഷ്ട്രീയത്തിന്‍റെ ചരിത്രത്തില് നക്‌സല്‍മുദ്ര കൊണ്ട് അടയാളപ്പെടുത്തിയ രാജന് ആയിരുന്നുവെന്ന് ഒരിക്കലും, ഒരു കാലത്തും യേശുദാസ് അറിഞ്ഞിട്ടുണ്ടാവില്ല.\nരാജന് പൊതുവേ ഇഷ്ടം, അച്ഛന് പഠിപ്പിച്ചിരുന്ന ഹിന്ദിഭാഷയിലെ പാട്ടുകളായിരുന്നു. രാജന് പാടിയിരുന്ന മലയാളം പാട്ടുകളില് കൂടുതലും അക്കാലത്തെ മലയാള സിനിമകളിലെ സെമിക്ലാസിക്കല് ഗാനങ്ങളായിരുന്നു. ‘കാട്ടുകുരങ്ങ്’ എന്ന ചിത്രത്തിലെ ‘കാട്ടിലെ പാഴ്മുളം തണ്ടില് നിന്നും പാട്ടിന്‍റെ പാലാഴി തീര്‍ത്തവളേ’ എന്ന ഗാനവും ‘സിന്ദൂരച്ചെപ്പ്’ എന്ന ചിത്രത്തിലെ ‘ഓമലാളേ കണ്ടൂ ഞാന് പൂങ്കിനാവില്’ എന്ന ഗാനവും വളരെ ഇഷ്ടത്തോടെ പാടിയിരുന്ന രാജന് ഓർമയിലെ പ്രിയചിത്രമാണ്.\n1974 കാലമായിരുന്നു അത്. പിന്നെ ഞാന് രാജനെ കണ്ടിട്ടില്ല.\nഅടിയന്തരാവസ്ഥ അവസാനിച്ച് 1978 ന്‍റെയൊടുക്കം ‘രാജനെ കാണാനില്ല’ എന്ന വാര്‍ത്ത സ്ഥിരീകരിക്കപ്പെട്ടു. രാജന് സത്യത്തില് എന്തു പറ്റി എന്നറിയാന് പിന്നെയും എത്രയോ എത്രയോ കാലം കാത്തിരിക്കേണ്ടിവന്നു!\nരാജനെ ഞാന് പരിചയപ്പെടുന്നത് 1972 ലെ മദ്ധ്യവേനൽ അവധിക്കാലത്താണ്. ഡിഗ്രി പരീക്ഷയെഴുതി റിസള്‍ട്ട് കാത്തിരിക്കുന്ന ഒഴിവുകാലമായിരുന്നു അത്. എറണാകുളത്തെ യുവജനസംഘടനയായ യുണൈറ്റഡ് ഫ്രണ്ട്‌സ് ക്ലബിലേക്ക് ഞാന് ആകര്‍ഷിതനായത് അക്കാലത്താണ്. ഞാന് പഠിച്ചിരുന്ന തേവര സേക്രട്ട് ഹാര്‍ട്ട് കോളജില് എന്‍റെ സീനിയേഴ്‌സ് ആയിരുന്ന എന്. ഗോപകുമാര് (ഇന്ത്യന് ട്രെയ്ഡ് ഫെയര് ഫൗണ്ടേഷന് ഉടമസ്ഥന്), എച്ച്.വി.ഡി.പ്രസാദ് (മുന് എന്‍ഡ്യന് എക്‌സ്പ്രസ് ജനറല്‍മാനേജര്) തുടങ്ങിയവര് ആയിരുന്നു അതിന്‍റെ സ്ഥാപകഭാരവാഹികള്. (പിന്നീടത് സ്റ്റാലിയന്‍സ് ഇന്റര്‍നാഷണല് ആയി മാറി).\nക്ലബിന് അന്നൊരു ഗാനമേള ട്രൂപ്പുണ്ടായിരുന്നു. വളഞ്ഞമ്പലം ക്ഷേത്രത്തിനടുത്ത്, രവിപുരം റോഡിലെ സതീശന്‍റെ വീടായ തത്തംപിള്ളിയില് ആയിരുന്നു ഗാനമേള ട്രൂപ്പിലെ അംഗങ്ങള് ഒത്തുകൂടിയിരുന്നത്. ബോഗോസിലായിരുന്നു സതീശന് താൽപര്യം. ഇന്ന് ആ വീട്ടിലാണ് എറണാകുളം താലൂക്ക് സഹകരണ രജിസ്റ്റാര് ഓഫിസ് പ്രവര്‍ത്തിക്കുന്നത്.\nഅന്ന് എറണാകുളത്തെ നേവല് ബെയ്‌സ് കേന്ദ്രീയവിദ്യാലയത്തിലെ പതിനൊന്നാം ക്ലാസ് പഠനം കഴിഞ്ഞു എൻജിനീയറിങ് കോളജില് ചേരുവാന് തയാറാകുകയായിരുന്നു രാജന് എന്നാണോര്‍മ. രാജനവിടെ പാടാന് വരാറുണ്ടായിരുന്നു. അവിടെ വച്ചാണ് രാജനെ ഞാന് പരിചയപ്പെടുന്നത്.\nശിവരാമന്, സേവ്യര്, സ്വാമിനാഥന്, കുഞ്ഞപ്പന്, വെങ്കിടാദ്രി, സുരേന്ദ്രന് തുടങ്ങിയവരും ദിവസവും തത്തംപിള്ളിവീട്ടില് ഗാനമേളയുടെ പരിശീലനത്തിന്‍റെ ഭാഗമായി വൈകുന്നേരങ്ങളില് എത്താറുണ്ടായിരുന്നു. പിന്നീട് വളരെ പ്രശസ്ത ആയി മാറിയ സുജാതയും (അന്ന് ബേബി സുജാത) പള്ളുരുത്തിയില് നിന്നുള്ള ജെന്‍സി ആന്റണിയും (സ്റ്റീവ് ലോപ്പസിലെ ‘പോകരുതെന് മകനേ’ എന്ന ഇരവിക്കുട്ടിപ്പിള്ള പോരിലെ വരികള് പാടി വലിയൊരിടവേളക്കുശേഷം സംഗീതലോകത്തേക്ക് അടുത്തയിടെ തിരിച്ചുവന്ന ജെന്‍സി ഗ്രിഗറി) രവിപുരത്തെ എന്‍റെ വീടിനടുത്തുള്ള ലെവല്‍ക്രോസ് കടന്നുചെല്ലുന്ന ഇന്നത്തെ പനമ്പള്ളിനഗറിന്‍റെ ഭാഗത്താണ് രാജന് താമസിച്ചിരുന്നത്. മിക്കവാറും ദിവസങ്ങളില് എന്‍റെ വീടിന്‍റെ മുന്നിലൂടെ കുടയും ചൂടി താന് പഠിപ്പിക്കുന്ന മഹാരാജാസ് കോളജിലേക്ക് പോകുന്ന ആളായാണ് രാജന്‍റെ അച്ഛനായ പ്രൊഫസര് ഈച്ചരവാരിയര് എന്‍റെ ഓർമയിലുള്ളത്. ചില യാത്രകളില് അദ്ദേഹത്തിന്‍റെ കൂടെ രാജനും സഹോദരി ചാന്ദ്‌നിയും കാണും. ചിലപ്പോള് രാജനും കർമചന്ദ്രനുമൊത്തായിരിക്കും നടത്തം. കേന്ദ്രീയവിദ്യാലയത്തിലും കോഴിക്കോട് റീജിയണല് എൻജിനീയറിങ് കോളജിലും രാജന്റെ സഹപാഠിയായിരുന്ന കർമചന്ദ്രന് ഇറിഗേഷന് വകുപ്പില് ഉയര്‍ന്ന ഉദ്യോഗസ്ഥനായാണ് വിരമിച്ചത്. കവി ഒ.എന്.വി.കുറുപ്പിന്‍റെ മകന് രാജീവ് വിവാഹം ചെയ്തത് കർമചന്ദ്രന്‍റെ സഹോദരി ദേവികയെയാണ്. (രാജീവിന്‍റെയും ദേവികയുടെയും മകളാണ് യുവഗായിക അപര്‍ണ്ണാരാജീവ്).\nഒരു ഞായറാഴ്ച വൈകുന്നേരം, എറണാകുളം എം ജി റോഡിലുള്ള ഗ്രാന്‍ഡ് ഹോട്ടലിന്‍റെ പുല്‍ത്തകിടിയില് താൽക്കാലികമായി തയാറാക്കിയ ഒരു വേദിയില് യുണൈറ്റഡ് ഫ്രണ്ട്‌സ് ക്ലബ്ബിന്‍റെ ധനശേഖരാണാര്‍ത്ഥം ഒരു ഗാനമേളയ്ക്കുള്ള തയാറെടുപ്പു നടക്കുമ്പോഴാണ് ഞാന് ക്ലബ്ബില് ആദ്യമായി ചെല്ലുന്നത്. ആ ഗാനമേളയില് തേവരകോളജിലെ പ്രശസ്ത ഗായകനും യൂണിവേഴ്‌സിറ്റി യുവജനോത്സവ ജേതാവും ആയ വി.രാജഗോപാല് ആയിരുന്നു മുഖ്യഗായകന്. മട്ടാഞ്ചേരി വടക്കേ മഠത്തിലെ മഹേന്ദ്രന് ആയിരുന്നു ഗിറ്റാര് വായിച്ചത്. വയലിന് വായിച്ചത് ചാള്‍സും സുരേന്ദ്രനും. ഹാര്‍മോണിയം വായിച്ചത് സേവ്യര്. ബോഗോസ് വായിച്ചത് സതീശന്. കുഞ്ഞപ്പനായിരുന്നു തബലയില്.\nരാജന് അന്നവിടെ പാടുന്നതിന്‍റെ ഒരു ബ്ലാക് ആൻഡ് വെറ്റ് ചിത്രം വളരെക്കാലം ഞാന് സൂക്ഷിച്ചുവച്ചിരുന്നു. അതെന്‍റെ കൈയില് നിന്നു എപ്പോഴോ പൊയ്‌പ്പോയി.\nകോഴിക്കോട് റീജിയണല് എന്‍ജിനീയറിങ് കോളജില് ചേര്‍ന്നതിനുശേഷവും രാജന് ക്ലബ്ബില് വന്നിരുന്നു. ഒഴിവുകാലങ്ങളിലായിരുന്നുവെന്നുമാത്രം. എൻജിനീയറിങ് കാലത്തെ രണ്ടാം ഒഴിവുകാലത്താണ് ഞങ്ങള് കൂടുതലടുക്കുന്നത്. അതിനു കാരണമായത് എന്‍റെ ഗിറ്റാറാണ്. ഞാനന്ന് വൈകുന്നേരങ്ങളില് യുനൈറ്റഡ് ക്ലബ്ബിന്‍റെ ഗാനമേളാപരിശീലനാവേളകളില് ഗിറ്റാര് വായിക്കാറുണ്ടായിരുന്നു.\nഗിറ്റാര് പഠിക്കുവാന് വല്ലാത്ത താൽപര്യം രാജന് കാണിച്ചിരുന്നു. എന്‍റെ കൈയില് നിന്നു ഗിറ്റാര് വാങ്ങി വായിക്കുകയും എന്നോട് ഗിറ്റാര്‍വായന പഠിപ്പിക്കാന് ആവശ്യപ്പെടുകയും ചെയ്തിരുന്നു രാജന്. ഗിറ്റാര് പഠിക്കുന്നതേയുള്ളു, പഠിപ്പിക്കാനുള്ള പരിജ്ഞാനമൊന്നും ആയിട്ടില്ല എന്നു പറഞ്ഞ് ഞാന് രാജനെ നിരുത്സാഹപ്പെടുത്തി.\nമറ്റൊരു സന്ധ്യക്ക് രാജന് മറ്റൊരു കൂട്ടുകാരനുമായി എന്‍റെ വീട്ടില് വരികയും ഗിറ്റാര് പഠിപ്പിക്കണം എന്ന് വീണ്ടും ആവശ്യപ്പെടുകയും ചെയ്തു. ഞാന് ആരുടെയും അടുത്തുപോയല്ല, സ്വന്തമായാണ് ഗിറ്റാര് പഠിക്കുന്നതെന്നും, താൽപര്യമുണ്ടെങ്കില് രാജനും അങ്ങനെ തനിയേ പഠിക്കാവുന്നതേയുള്ളു ഗിറ്റാര് എന്നും പറഞ്ഞ് ഞാന് പഠിപ്പിക്കലില് നിന്നു വീണ്ടും ഒഴിഞ്ഞുമാറി നിന്നു.\nഇനിയും ഇതേ ആവശ്യവുമായി വന്നാല്, രാജനെ നിരാശപ്പെടുത്തരുതെന്ന് പിന്നെ എപ്പോഴോ തോന്നി. ഗിറ്റാറിന് തന്ത്രികളിലൂടെ രാജന് ഏതോ ഓമലാളിന്‍റെ മനസ്സിലേക്ക് കടന്നുകയറുകയായിരുന്നോ ആവോ.പക്ഷേ പിന്നൊരിക്കലും ‘പാട്ടിന്‍റെ പാലാഴി’ തീര്‍ക്കാന് രാജന് വന്നില്ല.\n‘പാഴ്മുളം തണ്ടാ’യി കടന്നുപോയി രാജന്. ഞങ്ങളുടെയൊക്കെ പാട്ടിന്‍റെ വഴികളും കാലക്രമത്തില് ചിതറിപ്പോയി…\nTags: Eachara Warrier, Emergency, Rajan, Rajan Case\nകുണ്ടറ പീഡനം: പ്രതി മുത്തച്ഛനെന്ന് പൊലീസ്; അറസ്റ്റ് രേഖപ്പെടുത്തി


വൈദ്യുതി നിരക്ക് കുത്തനെ വര്‍ധിപ്പിക്കാന് നീക്കം; റെഗുലേറ്ററി കമ്മീഷന് അപേക്ഷ – Chandrika Daily\nBy chandrika Sunday November 4, 2018 11:15 am\nവൈദ്യുതി നിരക്ക് കുത്തനെ വര്‍ധിപ്പിക്കാന് നീക്കം; റെഗുലേറ്ററി കമ്മീഷന് അപേക്ഷ\nതിരുവനന്തപുരം: സംസ്ഥാനത്ത് വൈദ്യുതി നിരക്ക് ഗണ്യമായി വര്‍ധിപ്പിക്കാന് വൈദ്യുതി ബോര്‍ഡ് നീക്കം. ഇതിന്റെ ഭാഗമായി വൈദ്യുതി ബോര്‍ഡ് താരിഫ് പെറ്റീഷന് റെഗുലേറ്ററി കമ്മീഷന് മുമ്പാകെ സമര്‍പ്പിച്ചു. ഗാര്‍ഹിക,…\nതിരുവനന്തപുരം: സംസ്ഥാനത്ത് വൈദ്യുതി നിരക്ക് ഗണ്യമായി വര്‍ധിപ്പിക്കാന് വൈദ്യുതി ബോര്‍ഡ് നീക്കം. ഇതിന്റെ ഭാഗമായി വൈദ്യുതി ബോര്‍ഡ് താരിഫ് പെറ്റീഷന് റെഗുലേറ്ററി കമ്മീഷന് മുമ്പാകെ സമര്‍പ്പിച്ചു. ഗാര്‍ഹിക, വ്യവസായ ഉപയോക്താക്കളുടെ വൈദ്യുതി നിരക്ക് ഉയര്‍ത്തണമെന്നാണ് താരിഫ് പെറ്റീഷനില് ആവശ്യപ്പെടുന്നത്.\nനടപ്പുസാമ്പത്തിക വര്‍ഷം ഉള്‍പ്പെടെ വരുന്ന നാലു വര്‍ഷം പ്രതീക്ഷിക്കുന്ന വരവു ചെലവു കണക്കുകളും വൈദ്യുതി നിരക്കു സംബന്ധിച്ച താരിഫ് പെറ്റീഷനുമാണ് ബോര്‍ഡ് നല്‍കിയത്.\nഇതുസംബന്ധിച്ച് റെഗുലേറ്ററി കമ്മീഷന് സംസ്ഥാനത്തെ മൂന്നോ നാലോ കേന്ദ്രങ്ങളില് ഹിയറിങ് നടത്തിയ ശേഷം അന്തിമ തീരുമാനം കൈക്കൊള്ളും. ബോര്‍ഡ് ആവശ്യപ്പെട്ട വര്‍ധനവ് അതേപടി അനുവദിച്ചേക്കില്ലെന്നാണ് വിവരം.


റെയില്‍വേ മന്ത്രി ഗോയലിനെതിരേ മന്ത്രി ജി സുധാകരനും; കേന്ദ്രമന്ത്രി മാന്യതയും ഉത്തരവാദിത്വവും കാട്ടണം | Reporter Live\nBy Web Desk\tJune 24, 2018 12:11 pm A+ A-\nകൊച്ചി: പാലക്കാട് കോച്ച് ഫാക്ടറി വിഷയത്തില് എതിര്‍നിലപാട് സ്വീകരിച്ച കേന്ദ്രറെയില്‍വേ മന്ത്രി പിയൂഷ് ഗോയലിനെതിരേ മന്ത്രി ജി സുധാകരന്. ഭരണഘടനാപ്രകാരമുള്ള മാന്യതയും ഉത്തരവാദിത്വവും കേന്ദ്രമന്ത്രി കാണിക്കണമെന്ന് സുധാകരന് ആവശ്യപ്പെട്ടു.\nപിയൂഷ് ഗോയലിന്റെ നിലപാടിേെനാട് മുഖ്യമന്ത്രി പിണറായി വിജയനും ശക്തമായി പ്രതികരിച്ചിരുന്നു. സംസ്ഥാനത്തെ റെയില് വികസനത്തിന് തടസം സ്ഥലം ഏറ്റെടുത്ത് നല്‍കുന്നതിലുള്ള കാലതാമസമാണെന്നും ആകാശത്തുകൂടി ട്രെയിന് ഓടിക്കാന് സാധിക്കില്ലെന്നും മന്ത്രി പീയുഷ് ഗോയല് കഴിഞ്ഞ ദിവസം പറഞ്ഞിരുന്നു. റെയില് വികസനത്തില് സംസ്ഥാനസര്‍ക്കാര് സഹകരിക്കുന്നില്ലെന്നും അദ്ദേഹം ആരോപിച്ചിരുന്നു. പാലക്കാട് കോച്ച് ഫാക്ടറി ഉപേക്ഷിച്ചിട്ടില്ലെന്നും മന്ത്രി വ്യക്തമാക്കിയിരുന്നു. ഇതിനെതിരേയാണ് മുഖ്യമന്ത്രി രംഗത്തുവന്നത്.\nകേന്ദ്രമന്ത്രി ആയതുകൊണ്ട് എന്തെങ്കിലും വിളിച്ച് പറയാന് പാടില്ലെന്നും അദ്ദേഹം കാര്യങ്ങള് മനസിലാക്കാന് ശ്രമിക്കണമെന്നും മുഖ്യമന്ത്രി പറഞ്ഞു. റെയില്‍വെയ്ക്കായുള്ള ഭൂമി ഏറ്റെടുക്കലില് സംസ്ഥാനത്ത് നല്ല പുരോഗിയാണ് ഉണ്ടായിരിക്കുന്നതെന്നും ഇക്കാര്യങ്ങള് വിശദമായി അദ്ദേഹത്തെ എഴുതി അറിയിക്കുമെന്നും മുഖ്യമന്ത്രി വ്യക്തമാക്കി.\nഇതിന് പിന്നാലെയാണ് സംസ്ഥാനത്തെ റെയില്‍വേയുടെ ചുമതല വഹിക്കുന്ന മന്ത്രി ജി സുധാകരനും കേന്ദ്ര റെയില്‍വമന്ത്രി ഗോയലിനെതിരേ രംഗത്തുവന്നത്. ലഭിക്കേണ്ട അവകാശങ്ങള് പിടിച്ചുമേടിക്കാന് മലയാളികള്‍ക്ക് അറിയാമെന്നും സുധാകരന് പറഞ്ഞു. ഇപ്പോഴുള്ള രണ്ട് വരികള്‍ക്കൊപ്പം രണ്ട് വരികള് കൂടി കൂട്ടിച്ചേര്‍ത്ത് കൂടുതല് ട്രെയിനുകള് ഓടിക്കാനുള്ള സംവിധാനമൊരുക്കണമെന്നാണ് കേരളത്തിന്റെ ആവശ്യം. എന്നാല് ഇതിന് വേറെ സ്ഥലം ഏറ്റെടുത്തുകൊടുക്കണമെന്നാണ് പിയൂഷ് ഗോയല് പറയുന്നത്. കേരളത്തില് ഇത് പ്രായോഗികമല്ലെന്നും സുധാകരന് ചൂണ്ടിക്കാട്ടി. കേന്ദ്രമന്ത്രിയുടേത് അഹങ്കാരം നിറഞ്ഞ സമീപനമാണെന്നും ഭരണഘടനാപ്രകാരമുള്ള മാന്യതയും അന്തസും അദ്ദേഹം കാണിക്കണമെന്നും സുധാകരന് ആവശ്യപ്പെട്ടു.\nപാലക്കാട് കോച്ച് ഫാക്ടറി ഉപേക്ഷിക്കാനുള്ള നീക്കത്തില് നിന്ന് കേന്ദ്രസര്‍ക്കാര് പിന്‍മാറണം: സിപിഐഎം\nപാലക്കാട് കോച്ച് ഫാക്ടറി പ്രൊജക്ട് ഉപേക്ഷിക്കാന് കേന്ദ്ര സര്‍ക്കാര് നീക്കം; തീരുമാനം തിരുത്തി…\nപാലക്കാട് കോച്ച് ഫാക്ടറി; പുതിയ നിര്‍ദ്ദേശം കേന്ദ്രസര്‍ക്കാരിന് സമര്‍പ്പിച്ചു, ബെമലുമായി ചേര്‍ന്ന് സംയുക്ത…